ރާއްޖެޓީވީގެ ނޫސްވެރިން ކުރި ކުށަކީ ހަރަކާތްތަކެއް ކަވަރުކުރުން: ސީޕީޖޭ\nވިސާމާއި ލީވާނަށް އަންގާރަ ދުވަހު ހުކުމް ކުރާނެ\nނޫސްވެރިންނަށް ބިރުދެއްކުން ހުއްޓާލަންޖެހޭ\nޒަރީރަށް އަންނަ މަހު ހުކުމްކުރާނެ، ފިޔާޒުގެ ޝަރީއަތް މިމަހުގެ 29 ގައި\nކ. މާލެ 20 ޖެނުއަރީ 2017 | ހުކުރު 05:00 1,367\nވިސާމާއި ލީވާން: ހުކުމް ކުރުން އަންގާރަ ދުވަހު - ރާއްޖެ އެމްވީ\nރާއްޖެޓީވީގެ ނޫސްވެރިން ކުރި ކުށަކީ ރައްޔިތުންގެ މަސްލަހަތު ހިމެނޭ ހަރަކާތްތަކެއް ކަވަރުކުރުން ކަމަށާއި ނޫސްވެރިން އެހެން ކުށަކަށް އަރައިނުގަންނަ ކަމަށް އެމެރިކާގައި ނޫސްވެރިންގެ ހައްގުތައް ހިމާޔަތްކުރުމަށް މަސައްކަތްކުރާ ޖަމިއްޔާ، ކޮމެޓީ ޓު ޕްރޮޓެކްޓް ޖާނަލިސްޓްސް(ސީޕީޖޭ) އިން ބުނެފި އެވެ.\nރާއްޖެޓީވީގެ ނޫސްވެރިޔާ މުހައްމަދު ވިސާމާއި، ލީވާން އަލީ ނާސިރުގެ މައްޗަށް ހުކުމް ކުރުން އަންނަ އަންގާރަ ދުވަހަށް ތާވަލުކޮށްފައިވާއިރު، ސީޕީޖޭއިން ނެރުނު ބަޔާނެއްގައި ބުނީ އެ ޖަމިއްޔާގެ ދިރާސާތަކުން ދައްކާ ގޮތުގައި ހަމައެކަނި ރާއްޖެޓީވީއާ ދެކޮޅަށް މުއައްސަސާތަކުން ފިޔަވަޅު އަޅައި، ޖެއްސުންކުރަމުންދާތާ އަހަރުތަކެއް ވެފައިވާ ކަމަށެވެ.\nއެ ބަޔާނުގައި ސީޕީޖޭގެ އޭޝިއާ ޕްރޮގްރާމް ކޯޑިނޭޓަރު ސްޓިވަން ބަޓްލާ ވިދާޅުވެފައިވަނީ، ނޫސްވެރިންނާ ދެކޮޅަށް ހިންގަމުންދާ ޝަރީއަތް ހުއްޓާލައި، ދައުވާތައް އަނބުރާ ގެންދަން ދިވެހި ސަރުކާރަށް ގޮވާލާ ކަމަށެވެ. އަދި މީޑިއަތަކަށް ބިރުދެއްކުމުގެ ގޮތުން ހިންގަމުންދާ މިފަދަ އަމަލުތައް ހުއްޓާލުމަށް ވެސް ބަޓްލާ ގޮވާލެއްވި އެވެ.\nވިސާމާއި ލީވާންގެ އިތުރުން ރާއްޖެޓީވީގެ ކެމެރާމަން އާދަމް ޒަރީރާއި ސީއޯއޯ ހުސެއިން ފިޔާޒް މޫސާގެ މައްޗަށް ވަނީ ދައުވާ ކޮށްފަ އެވެ. ޒަރީރުގެ މައްޗަށް ހުކުމް ކުރުން އަންނަ ފެބްރުއަރީ 27 ވަނަ ދުވަހަށް ތާވަލުކޮށްފައިވާއިރު، ފިޔާޒުގެ ޝަރީއަތުގެ އަޑުއެހުމެއް މިމަހުގެ 29 ވަނަ ދުވަހަށް ވަނީ ތާވަލުކޮށްފަ އެވެ.\nރާއްޖެޓީވީގެ ނޫސްވެރިންގެ މައްޗަށް ދައުވާކޮށް، ހިންގާ ޝަރީއަތްތައް ހުކުމް ކުރުމާ ހަމައަށް ގޮސްފައިވާއިރު، ރާއްޖެޓީވީން ގެންދަނީ، ނުހައްގު އަދަބެއް ލބުމުގެ ކުރިން ނޫސްވެރިން ސަލާމަތް ކޮށްދިނުމަށް ތަކުރާރުކޮށް ކަމާބެހޭ އިދާރާތަކަށް ގޮވާލަމުންނެވެ. އަދި ރާއްޖެ ޓީވީ ރޯކޮށްލި މައްސަލަ ބަލައިދިނުމަށް ކަމާ ބެހޭ މުއައްސަސާތަކުގައި ތަކުރާރުކޮށް އެދެމުންނެވެ.\nސީޕީޖޭގެ އިތުރުން އެމްނެސްޓީ އާއި އިންޓަނޭޝަނަލް ފެޑެރޭޝަން އޮފް ޖާނަލިސްޓްސް (އައިއެފްޖޭ) އިން ވެސް ވަނީ ރާއްޖެޓީވީގެ ނޫސްވެރިންގެ މައްޗަށް ކޮށްފައިވާ ދައުވާތައް އަނބުރާ ގެންދިއުމަށާއި ނޫސްވެރިންނަށް ބިރުދެއްކުން ހުއްޓާލުމަށް ގޮވާލާފަ އެވެ.


EC in idhikolhu party thakah biru dhakkaathee ingireysi safeeru kanboduvejje | Mihaaru\nއިނގިރޭސި ސަފީރު ޖޭމްސް ޑައުރިސް\nއީސީން އިދިކޮޅު ޕާޓީތަކަށް ބިރުދައްކާތީ އިނގިރޭސި ސަފީރު ކަންބޮޑުވެއްޖެ\n24 މެއި 2018 - 17:10 28 comments\nސަފީރު މިއަދު ކުރެއްވި ޓުވީޓެއްގައި ވިދާޅުވީ، އޭނާ މިވަގުތު ހުންނެވީ ލަންޑަންގައި ކަމަށާއި ޔޫކޭ މޯލްޑިވްސް ޕާލަމެންޓްރީ ގްރޫޕްގެ މެމްބަރުންނާ ބައްދަލު ކުރައްވާފައިވާ ކަމަށެވެ. އަދި އިދިކޮޅު ޕާޓީތައް މި އަހަރުގެ ރިޔާސީ އިންތިޚާބުގެ ކުރިން އުވާލާނެ ކަމަށް ބުނެ އިލެކްޝަންސް ކޮމިޝަނުން ބިރު ދައްކާ މައްސަލަ އެ ބޭފުޅުންނަށް ކިޔައި ދެއްވާފައިވާ ކަމަށް ވެސް ޑައުރިސް ވިދާޅުވި އެވެ.\n"ހުރިހާ އެންމެނަށް ބައިވެރިވެވޭ މިނިވަން އިންސާފުވެރި އިންތިހާބެއް ބޭއްވުމަކީ ރާއްޖޭގެ ހުރިހާ ރައްޔިތުންގެ މަސްލަހާތާ ގުޅިފައިވާ ކަމެއް،" އޭނާ ވިދާޅުވި އެވެ.\nޑައުރިސްގެ އިތުރުން ޔޫކޭ ފޮރިން އޮފީހުގެ ސްޓޭޓް މިނިސްޓަރު މާކް ފީލްޑް ކުރެއްވި ޓުވީޓެއްގައި ވިދާޅުވީ، ރާއްޖޭގެ އިދިކޮޅު ޕާޓީތައް އުވާލަން އީސީން ބިރު ދައްކާތީ އެކަމާ ކަންބޮޑުވެ، ސީރިއަސް ރިޕޯޓުތަކެއް ލިބެމުން އަންނަ ކަމަށެވެ. އަދި އެއީ ރައީސް އަބްދުﷲ ޔާމީން އިންސާނީ ހައްގުތަކަށް އިހުތިރާމް ނުކުރައްވާ ކަމުގެ މިސާލެއް ކަމަށް ވެސް އޭނާ ވިދާޅުވި އެވެ. އެވެ.\nމާކް ވަނީ މިނިވަން އިންސާފުވެރި އިންތިހާބެއް ބޭއްވުމަށް ދައުލަތުގެ ކަމާ ބެހޭ އިދާރާތަކަށް ގޮވާލައްވައިފަ އެވެ.\nއިލެކްޝަން ކޮމިޝަނުން ވަނީ އެމްޑީޕީގެ ރިޔާސީ ޕްރައިމަރީގައި ކުރީގެ ރައީސް މުހައްމަދު ނަޝީދަށް ފުރުސަތު ދީފި ނަމަ، އެ ޕްރައިމަރީ ބާތިލްކޮށް، ޕާޓީ އުވާލާނެ ކަމުގެ އިންޒާރު ދީފަ އެވެ.\nއެ ކޮމިޝަނުގެ ރައީސް އަހުމަދު ޝަރީފް ސޮއިކުރައްވައި އެމްޑީޕީ އަށް ފޮނުވި ސިޓީއެއްގައި ވަނީ އެމްޑީޕީގެ ރިޔާސީ ޕްރައިމަރީގައި ނަޝީދު ބައިވެރިވެވަޑައިގަންނަވާނެ ކަމަށް އެ ޕާޓީގެ އެކްޓިވިސްޓުން މެދުވެރިކޮށް މާލެ އާއި އަތޮޅުތަކުގައި ޚަބަރު ފަތުރަމުންދާ ކަމުގެ ޝަކުވާ އެ ކޮމިޝަނަށް ލިބެމުންދާ ކަމަށެވެ. ނަޝިދަކީ ކުށެއް ސާބިތުވެ، ހުކުމެއްގައި ހުންނެވި ބޭފުޅެއް ކަމަށާއި އެހެންވެ ރިޔާސީ ޕްރައިމަރީގައި ވާދަކުރައްވަން އެމަނިކުފާނުގެ ޝަރުތު ހަމަނުވާ ކަމަށް އިލެކްޝަންސް ކޮމިޝަންގެ ސިޓީގައިވެ އެވެ.\nއިތުރު ލިޔުންތައް އިގިރޭސިވިލާތް އިލެކްޝަންސް ކޮމިޝަން ރާއްޖެ-އިނގިރޭސިވިލާތް ޖޭމްސް ޑޯރިސް އެމްޑީޕީ ރައީސް މުހައްމަދު ނަޝީދު


Rilwan report Majilis ah: Raees ge nuruhumaai kanboduvun\nރައީސް ސޯލިހު ވަނީ ރިޕޯޓް މަޖިލީހާ ހިއްސާ ކުރެއްވީ އެމަނިކުފާނުގެ އިރުޝާދެއް އޮވެގެން ނޫން ކަމަށް ވިދާޅުވެފައި --\nވަގަށް ނަގައި މަރާލާފައިވާ މިނިވަން ނޫހުގެ ނޫސްވެރިޔާ އަހުމަދު ރިލްވާން އަބްދުﷲ އާ ގުޅޭ ތަހުގީގީ ބަޔާން ރިޔާސީ ކޮމިޝަނުން ރައްޔިތުންގެ މަޖިލީހާ ހިއްސާ ކުރެއްވީ އެއްވެސް އިރުޝާދެއް ނުހޯއްދަވާ ކަމަށާއި އެކަމަކީ ކަންބޮޑުވެ ވަޑައިގެންނެވި ކަމެއް ކަމަށް ރައީސް އިބްރާހިމް މުހައްމަދު ސޯލިހު މިއަދު ވިދާޅުވެއްޖެ އެވެ.\nރައީސް ސޯލިހުގެ ވެރިކަމުގެ ފުރަތަމަ ދުވަހު އުފެއްދެވި ރިޔާސީ ކޮމިޝަނުން ވަނީ ރިލްވާން މައްސަލައާ ގުޅޭ ތަހުގީގުގެ ބޮޑު ބައި ނިންމައި ޑްރާފްޓް ރިޕޯޓް އެކުލަވާލާފަ އެވެ. އަދި އެ ރިޕޯޓްގައިވާ ބައެއް މައުލޫމާތުތައް މީޑިއާއަށް އާންމުކޮށް ރައްޔިތުންގެ މަޖިލީހާ ހިއްސާކޮށްފައި ވެއެވެ.\nމަޖިލީހުގެ ރައީސް މުހައްމަދު ނަޝީދާ، އެ ރިޕޯޓް ހިއްސާ ކުރެއްވީ ކޮމިޝަންގެ ރައީސް ހުސްނުއްސުއޫދެވެ. ރިޕޯޓް ލިބުމާއެކު ރައީސް ނަޝީދު ވަނީ ޕީޖީ ގުރޫޕްގެ ލީޑަރުންނާ ރިޕޯޓް ހިއްސާ ކުރައްވާފަ އެވެ. އެ ފަހުން ރިޕޯޓްގައި ބައެއް ސިއްރު މައުލޫމާތުތައް ހިމެނޭ ކަމަށް ބުނެ މަޖިލީހުގެ އިދާރާއިން އެ ރިޕޯޓްތައް ލީޑަރުންގެ އަތުން އަނބުރާ ހޯދީ އެވެ.\nފަހުން ރައީސް ނަޝީދު ވިދާޅުވީ ލީޑަރުން ސިއްރުތައް ހިފަހައްޓާނެ ކަމަށެވެ. އޭގެ ފަހުން ރައްޔިތުންގެ މަޖިލީހުގައި ރިޕޯޓާ ގުޅޭ ގޮތުން ބަހުސްކޮށް ކޮމެޓީގައި ވެސް ރިޕޯޓް ދަނީ ދިރާސާ ކުރަމުންނެވެ. މަޖިލީހުގެ ވެބްސައިޓްގައި ވެސް ރިޕޯޓް ޝާއިއު ކޮށްފައިވެ އެވެ. އޭގެ ފަހުން ބައެއް ސިއްރު މައުލޫމާތުތައް ސޯޝަލް މީޑިއާގައިވެސް ހާމަވެފައިވެ އެވެ.\nއެ މައްސަލަ ބޮޑުވެ ބަހުސަކަށްވެފައި ވަނިކޮށް ރައީސް ސޯލިހު މިއަދު ވަނީ މީޑިއާއާ ބައްދަލު ކުރައްވާފަ އެވެ. އަދި ނޫސްވެރިން އެކަމާ ގުޅޭ ގޮތުން ސުވާލު ކުރުމުން ރައީސް ސޯލިހު ވިދާޅުވީ ކޮމިޝަނުން މަޖިލީހަށް ރިޕޯޓް ހިއްސާ ކުރީ އެ މަނިކުފާނުގެ އެއްވެސް އިރުޝާދެއް ހޯއްދަވައިގެން ނޫން ކަމަށާއި އެއްވެސް ފަރާތަކާ ރިޕޯޓް ހިއްސާ ކުރުމަށް އެމަނިކުފާނު ދަންނަވާފައި ވެސް ނުވާނެ ކަމަށެވެ.\n"ދެވަނަ ޑްރާފްޓް އަޅުގަނޑަށް ލިބުމާއެކު މަޝްވަރާ ކުރެވުނީ މީޑިއާގައި އެއްޗެއް ބުނަން ވެއްޖެ ކަމަށް، ރައްޔިތުންނަށް ކޮންމެ ވެސް އެއްޗެއް ހާމަ ކުރަން ވެއްޖެ ކަމަށް، އެއާ ގުޅޭ ގޮތުން މަޝްވަރާ ކުރުމަށްފަހު މީޑިއާ ކޮމިޝަނުން ބައްދަލުކުރީ، އެ ދުވަހުގެ ޕްރެސްގައި އެ ދެއްކީ އެ ދުވަހު އަޅުގަނޑުމެން ދެކެވުނު ވާހަކަތަކުގެ މައްޗަށް ބިނާކޮށް ހާމަކުރި މައުލޫމާތުތައް،" ރައީސް ސޯލިހު ވިދާޅުވި އެވެ.\nރައީސް ސޯލިހު ވިދާޅުވީ މިހާރު އެމަނިކުފާނު އެދިވަޑައިގަންނަވާ އެދިވަޑައިގެންނެވުމަކީ އެ ރިޕޯޓްގެ ޑްރާފްޓް ލިބިފައިވާ އެއްވެސް ބޭފުޅަކު، ތަހުގީގަށް ހުރަސް އެޅޭ ގޮތަށް އެއްވެސް ކަމެއް ނުކުރެއްވުން ކަމަށެވެ. އަދިވެސް މިކަމުގައި ގުޅުވަން ޖެހޭ ޑޮޓްތައް އެބަހުރި ކަމަށާއި ސުވާލު ކުރަން ޖެހޭ ގިނަ ބަޔަކު ވެސް އެބަތިބި ކަމަށެވެ.\nނަމަވެސް ރިޕޯޓް ހިއްސާކުރުމާ ގުޅިގެން މަޖިލީހުން ކުރަމުންދާ މަސައްކަތްތަކާ ގުޅޭ ގޮތުން އެއްޗެއް ވިދާޅުވާން ބޭނުން ނުވާ ކަމަށް ރައީސް ވިދާޅުވި އެވެ. ރައީސް ވިދާޅުވީ މަޖިލީހުން ކުރަންޖެހޭ ކަންކަން ކުރުމުގެ ބާރު އެ މަޖިލީހަށް އޮންނާނެ ކަމަށެވެ. އެ މަސައްކަތްތަކުގެ ތެރެއަށް ވަންނަވަން ބޭނުންފުޅު ނުވާ ކަމަށެވެ.\n"އެހެންނަމަވެސް އަޅުގަނޑު ދަންނަވާލަން ބޭނުން ވަނީ މި ރިޕޯޓްގަ މި ހުރި ސިއްރުތައް ކޮންމެހެން ހިފަހައްޓަން ޖެހޭ މައުލޫމާތުތައް ހިފެހެއްޓުން، މިހާތަނަށް ވީ ކަމެއް ވެފަ އެ އޮތީ، އެ ނުވާ ކަމަކަށް ދެން ނެތް ބުނެވޭކަށް، އަޅުގަނޑަކަށް ދެންނެވޭކަށް ނެތް ރިޕޯޓް ވަކި ބަޔަކަށް ނުފެނެއެކޭ، އެބަހުރި ފެނިފަ، އޭގަ ހުރި ބައެއް މައުލޫމާތުތައް އާންމު ވެއްޖެއްޔާ ތަހުގީގަށް ދަތިވާނެ މައުލޫމާތުތައް އެބަހުރި، އެ އެއްޗެހި ހިފެހެއްޓުން އަޅުގަނޑުގެ އެދުމަކީ،" ރައީސް ވިދާޅުވި އެވެ.\n"ދެން ވެސް އަޅުގަނޑު މި ކުރަން ބޭނުންވާ ކަންކަން މަގުސަދު ހާސިލް ކުރުމަށްޓަކައި ރިލްވާން ވީ ގޮތެއް ހޯދުމާއި އެބަޔަކު އިންސާފުގެ ކުރިމައްޗަށް ގެނައުމަށްޓަކައި އެންމެން އެއްބާރުލުން ދިނުމުން އަޅުގަނޑު އެދެނީ،"\nރައީސް ސޯލިހު ވިދާޅުވީ ރިޕޯޓް މަޖިލީހަށް ހިއްސާ ކުރެވިގެން ދިޔައިރު އެ ރިޕޯޓް ފުލުހާ ވެސް ހިއްސާ ކުރެވިފައި ނެތް ކަމަށެވެ. ރިޕޯޓް ލިބުމުން އެމަނިކުފާނު ވެސް އެ އެއްވެސް ފަރާތަކާ ހިއްސާ ނުކުރައްވާ ކަމަށެވެ. އަދި ކޮމިޝަނުން ވެސް އެ ރިޕޯޓް ކަމާ ގުޅުންހުރި މުއައްސަސާތަކާ ހިއްސާކޮށްފައިނުވާ ކަމަށެވެ. އަދި ޕީޖީ އާއި ބަންޑާރަ ނައިބާ ވެސް ހިއްސާކޮށްފައިނުވާ ކަމަށެވެ. ރިޕޯޓްތައް ހިއްސާ ނުކުރައްވާ އެމަނިކުފާނު މަޑު ކުރެއްވީ ފައިނަލް ރިޕޯޓް ވަރަށް އަވަހަށް ތައްޔާރުވާނެ ކަމަށް ކޮމިޝަނުން ބުނުމުން ކަމަށް ރައީސް ވިދާޅުވި އެވެ.\n"އެހެންވީމަ އެއާ ގުޅިގެން އެކި މުއައްސަސާތަކުން އެކި ގޮތަށް މިހާތަނަށް ވާހަކަ ދެކެވިފަ ހުރީ، އެެހެންވެ އިއްޔެ އަޅުގަނޑު ހުރިހާ މުއައްސަސާތަކެއް އެއް މޭޒެއް ދޮށަށް ގެނެސް މިކަމުގައި އެކައްޗެއް ކިޔައިގެން ކުރިއަށް ދާން،" ރައީސް ވިދާޅުވި އެވެ.\nރައީސް އޮފީހުގައި އޮތް އެ ބައްދަލުވުމުގައި ބަންޑާރަ ނައިބާއި ޕްރޮސިކިއުޓާ ޖެނަރަލާއި ފުލުހުން އަދި ރިޔާސީ ކޮމިޝަންގެ ބޭފުޅުން ބައިވެރިވެ ވަޑައިގެންނެވި އެވެ.\n"ދެން މިކަމުގައި ހުރިހާ ފަރާތެއް ވެސް ކުރިއަށް ދާނީ އެއް އަމާޒެއްގަ، އަޅުގަނޑު އިއްޔެ ކޮމިޝަންގައި އެދުނިން ރިޕޯޓް ޕޮލިހަށާއި ބަންޑާރަ ނައިބަށާއި ޕީޖީއަށް ހިއްސާ ކުރުމަށް،" ރައީސް ސޯލިހު ވިދާޅުވި އެވެ.\nރިޔާސީ ކޮމިޝަނުން މަސައްކަތް ކުރަން ޖެހޭނީ ގާނޫނުގައި ބަޔާން އިމުގެ ތެރެއިިން އޭގައި ބުނެފައިވާ ގޮތަށް ކަމަށެވެ. އޭގެ ބޭރަށް ވަޑައިގެނެގެން ނުވާނެ ކަމަށެވެ. އަދި ގާނޫނުގައި ވަރަށް ސާފުކޮށް ރިޕޯޓް އެކުލަވާލައި އެއާމެދު އަމަލު ކުރާނެ ގޮތްތައް ވަރަށް ސާފުކޮށް ބަޔާންކޮށްފައިވާ ކަމަށެވެ.\nރައީސް ސޯލިހު ވިދާޅުވީ ރިޔާސީ ކޮމިޝަނުން މިހާރު ވެސް ވަރަށް އުނދަގޫ މަސައްކަތްތަކެއް ކޮށްފި ކަމަށާއި ކުރިއަށް ވެސް ކުރަން އެބަހުރި ކަމަށެވެ. އެ ކޮމިޝަންގެ މަސައްކަތްތަކާމެދު އެމަނިކުފާނު ހިތްހަމަޖެހިވަޑައިގަންނަވާ ކަމަށާއި މަސައްކަތްތައް ރަނގަޅު ކަމަށް ވެސް ވިދާޅުވި އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު + އިންކްއަރީ ކޮމިޝަން އަހުމަދު ރިލްވާން ހުސްނުއް ސުއޫދު ރިލްވާން ރިޕޯޓް


January 02, 2017 59\nފޭދޫފިނޮޅު ދިނުމުން އިންޑިއާ ކަންބޮޑުވެއްޖެ\nކ. ފޭދޫފިނޮޅު ޗައިނާގެ ކުންފުންޏަކަށް ވިއްކާލުމުން އިންޑިއާ އިން ކަންބޮޑުވެއްޖެ އެވެ.\nއެމެރިކާ އެމްބަސީގެ ރާއްޖޭގެ ވެބްސައިޓް އާކޮށްފި\nސްރީ ލަންކާގައި ހުންނަ އެމެރިކާގެ އެމްބަސީން ރާއްޖެ އަށް ހާއްސަކޮށް ހިންގާ ވެބްސައިޓް، ނުވަ އަހަރަށް ފަހު އަލުން ފަރުމާކޮށް، އިއްޔެ ލޯންޗުކޮށްފި އެވެ.\nDecember 08, 2016 20\nމަޝްވަރާތައް ބޭރުގައި ބާއްވަން މަސައްކަތް ކުރަނީ؟!\nދިވެހި ސަރުކާރާއި ސިޔާސީ ޕާޓީތަކާ އެކު ބާއްވަން މަސައްކަތް ކުރާ މަޝްވަރާތައް، އދ. އިން މެދުވެރިއެއްގެ ރޯލު އަދާކޮށްގެން ބޭރުގެ ގައުމެއްގައި ބާއްވަން މަސައްކަތް ކުރަމުން އަންނަކަން...\nވެރިކަން ކުރުމާއި ގާނޫނުތައް ހެދުމުގައި ރާއްޖެ އާއި ޗައިނާ އިން ތަޖުރިބާ ހިއްސާކޮށް، އެއްބާރުލުން ދޭން ޖެހޭ ކަމަށް ޗައިނާގެ ގާނޫނު ހަދާ މަޖިލީހުގެ ރައީސް ޝިންގް ޑިޖެންގް އިއްޔެ...\nމިނިވަންކަމާއި އިންސާފުވެރިކަން، ހަމަޖެހުމާއި ކުރިއެރުމަށް މަސައްކަތްކުރަމުންދާ ކޮމަންވެލްތުގެ ޖަމާއަތުން ދިވެހިރާއްޖެ ވަކިވުމަށް އެ ގައުމުގެ ސަރުކާރުން ވޭތުވެދިޔަ އޮކްޓޫބަރު...\nރާއްޖެ ކޮމަންވެލްތުން ވަކިވުމަކީ ބޮޑު ހިތާމައެއް ކަމަށާއި ކޮމަންވެލްތުގައި ރާއްޖެ ނެތް ކަމުގެ ފަޅުކަން އެ ޖަމާއަތުގެ ހުރިހާ ގައުމަކަށް ވެސް އިހުސާސް ކުރެވޭ ކަމަށް...\nޑިޕްލޮމެޓިކް އެވޯޑް ކެރީ އާއި އީރާނުގެ ޚާރިޖީ ވަޒީިރަށް\nލަންޑަން (އޮކްޓޯބަރު 25) - ޑިޕްލޮމެޓިކް ދާއިރާ އިން އެކަށީގެންވާ މަސައްކަތްތައް ކޮށްފައިވާ ފަރާތްތަކަށް ދޭ ބައިނަލްއަގުވާމީ އެވޯޑް އެމެރިކާގެ ޚާރިޖީ ވަޒީރު ޖޯން ކެރީ އާއި އީރާނުގެ ޚާރިޖީ ވަޒީރު ޖަވާދު ޒާރިފަށް ލިބިއްޖެ އެވެ.\nކޮމަންވެލްތު މުހިއްމު، ރާއްޖެ ގުޅޭނެ ކަމަށް ހީކުރަން\nކޮމަންވެލްތާ އެކު ރާއްޖޭން އަދިވެސް ގުޅުން ބާއްވާނެ ކަމަށް އުއްމީދު ކުރާ ކަމަށް ޕާކިސްތާނުގެ އިސް ވެރިއަކު ރައީސް އަބްދުﷲ ޔާމީންގެ އަރިހުގައި އިއްޔެ ދަންނަވައިފި އެވެ.\nOctober 18, 2016 17\nޕާކިސްތާނުން އިންޑިއާއާ ދެކޮޅަށް ރާއްޖޭގަ ކެމްޕޭންކޮށްފި\nއިންޑިއާ އާއި ޕާކިސްތާނާ ދެމެދު އުފެދިފައިވާ މައްސަލަތާ ހެދި ސާކް ސަމިޓު ވެސް ފަސްކޮށްފައި ވަނިކޮށް، ޕާކިސްތާނުގެ އިސް ބޭފުޅަކު ރާއްޖެ ވަޑައިގެން އިންޑިއާއާ ދެކޮޅަށް ދިވެހި...\nOctober 14, 2016 33\nޑިމޮކްރަސީ ހަރުދަނާކުރަން މަސައްކަތްކުރާނަން: ޔޫކޭ\nކޮމަންވެލްތުން ރާއްޖެ ވަކިވި ނަމަވެސް، ޑިމޮކްރަސީ ހަރުދަނާކުރުމަށް ކުރަން ޖެހޭ ކަންތައްތަކުގައި ބައިވެރިވާނެ ކަމަށް އިނގިރޭސިވިލާތުން މިއަދު ބުނެފި އެވެ.\nOctober 13, 2016 80\nރާއްޖެ އަލުން ގުޅޭނެކަމަށް އުންމީދުކުރަން: ކޮމަންވެލްތު\nOctober 13, 2016 51\nOctober 06, 2016 2\nޖަމީލާއަށް ރުހުން ދިނުމަށް މަޖިލީހުގެ ކޮމެޓީއަށް ފޮނުވައިފި\nޖަރުމަނުގައި ހުންނަވާ ދިވެހި ސަފީރަކަށް ސިވިލް ސާވިސް ކޮމިޝަން (ސީއެސްސީ)ގެ ނައިބު ރައީސް ޖަމީލާ އަލީ ހާލިދު އައްޔަން ކުރުމުގެ މައްސަލަ ދިރާސާ ކުރުމަށް ގައުމީ ސަލާމަތު ކޮމެޓީ އަށް ފޮނުވައިފި އެވެ.\nޖަރުމަނުގެ ސަފީރަކަށް ޖަމީލާ ހަމަޖައްސަނީ\nޖަރުމަނުގައި ހުންނަވާ ދިވެހި ސަފީރަކަށް ސިވިލް ސާވިސް ކޮމިޝަން (ސީއެސްސީ) ގެ ނައިބު ރައީސް ޖަމީލާ އަލީ ހާލިދު އައްޔަން ކުރުމަށްޓަކައި އޭނާއަށް ރައްޔިތުންގެ މަޖިލިހުގެ ރުހުން ހޯދުމަށް ރައީސް އަބްދުﷲ ޔާމީން ފޮނުއްވައިފި އެވެ.\nOctober 03, 2016 65\nރަސްގެފާނާ ބައްދަލުކުރެއްވުމަށް ރައީސް ސައުދީ އަށް\nސައުދީ އަރަބިއްޔާ އަށް ކުރައްވާ ރަސްމީ ދަތުރުފުޅެއްގައި ރައީސް އަބްދުﷲ ޔާމީން މިއަދު ފުރާވަޑައިގެންފި އެވެ.\nOctober 03, 2016 25\nއިނގިރޭސި އިސް ސިޔާސީ މީހެއްގެ ލަފާ ދިވެހި ސަރުކާރަށް\nދިވެހި ސަރުކާރާ ގުޅޭ ގޮތުން ރަނގަޅު ތަސައްވުރެއް ބޭރު ދުނިޔެ އަށް ދައްކައި ދިނުމަށް، އިނގިރޭސި ލޭބާ ޕާޓީގެ ކުރީގެ އިސް ސިޔާސީ ބޭފުޅަކު ލަފާ ދެއްވިކަން ހާމަވެއްޖެ އެވެ.\nސާކް ސަމިޓަށް ފަހި މާހައުލަކަށް ރާއްޖޭން ގޮވާލައިފި\nސާކް ސަމިޓް ބޭއްވޭނެ ފަދަ މާހައުލެއް ގާއިމްކޮށް ދިނުމަށް މެމްބަރު ގައުމުތަކުގެ ކިބައިން ރާއްޖޭން އެދިއްޖެ އެވެ.\nSeptember 24, 2016 96\nމިއީ ކޮމަންވެލްތުން ވަކިވާންވީ ވަގުތު: ރިޔާޒް\nކޮމަންވެލްތުން ރާއްޖެ ވަކިވާން މިއީ އެންމެ ރަނގަޅު ވަގުތު ކަމަށާއި އެ ޖަމާއަތުގެ މެމްބަރު ގައުމެއްގެ ގޮތުގައި ރާއްޖެ އޮތުމުގެ ބޭނުމެއް ނެތް ކަމަށް ޕީޕީއެމް ޕާލިމެންޓްރީ ގްރޫޕްގެ ޑެޕިއުޓީ ލީޑަރު އަދި ވިލިފުށީ ދާއިރާގެ މެމްބަރު ރިޔާޒު ރަޝީދު މިރޭ ވިދާޅުވެއްޖެ އެވެ.\nSeptember 23, 2016 111\nސީމެގް އެޖެންޑާގައި ހިމަނައި ސަސްޕެންޑް ކުރަން އިންޒާރު\nކޮމަންވެލްތު މިނިސްޓީރިއަލް އެކްޝަން ގްރޫޕް (ސީމެގް)ގެ ރަސްމީ އެޖެންޑާގައި ރާއްޖެ ހިމަނައި ދެން އިސްލާހު ނުވެއްޖެ ނަމަ ކޮމަންވެލްތުން ރާއްޖެ ސަސްޕެންޑް ކުރަން ވިސްނާނެ ކަމުގެ އިންޒާރު މިއަދު ދީފި އެވެ.\nކުރިއަށް އޮތް އދ.ގެ އާއްމު މަޖިލީހުގެ ބައްދަލުވުމުގައި ރާއްޖެ ތަމްސީލު ކުރާ ވަފުދުގެ އިސް ވެރިއެއްގެ ގޮތުން ނައިބު ރައީސް އަބްދުﷲ ޖިހާދު ވަޑައިގަންނަވާ ގޮތަށް ހަމަޖައްސައިފި އެވެ. މިއީ، ރައީސް އަބްދުﷲ ޔާމީން ވެރިކަމަށް ވަޑައިގެންނެވި ފަހުން އެ މަނިކުފާނު ބައިވެރިވެ ވަޑައިނުގެން ބާއްވާ ތިން ވަނަ އާއްމު ބައްދަލުވުމެވެ.


އެސްޓީއޯގެ ޑިރެކްޓަރުންގެ ބޯޑަށް ކުރިމަތިލުމުގެ ފުރުޞަތު ހުޅުވާލައިފި - Sandhaanu\nއެސްޓީއޯގެ ޑިރެކްޓަރުންގެ ބޯޑުގައި އާންމު ހިއްސާދާރުންގެ ފަރާތުން އިންތިހާބުކުރާ ޑިރެކްޓަރުކަމަށް ކުރިމަތިލުމުގެ ފުރުސަތު ހުޅުވާލައިފިއެވެ.\nއާންމު ހިއްސާދާރުންގެ ފަރާތުން ޑިރެކްޓަރުންގެ ބޯޑަށް ކުރިމަތިލުމަށް ހުޅުވާލާފައިވަނީ އެއް އަހަރު ދުވަހުގެ މުއްދަތަކަށެވެ. އެސްޓީއޯގެ ހިންގާ ގަވާއިދުގައި ބަޔާންކޮށްފައިވާ ގޮތުން އަދި ކުންފުނީގެ ހިއްސާ ބެހިފައިވާ ނިސްބަތަށް ބަލާއިރު، ޑިރެކްޓަރުންގެ ބޯޑަށް އާންމު ހިއްސާދާރުންގެ ފަރާތުން އިންތިހާބުކުރަނީ އެއް ޑިރެކްޓަރެވެ. އަދި ސަރުކާރު ނުވަތަ މައި ހިއްސާދާރުގެ ފަރާތުން އައްޔަނުކުރެވޭނީ6ޑިރެކްޓަރުންނެވެ.\nއެސްޓީއޯގެ ޑިރެކްޓަރުކަމަށް ކުރިމަތިލެވޭނީ ދިވެއްސަކަށެވެ. މީގެއިތުރުން އުމުރުން 30 އަހަރު ވެފައިވުމާއި މޯލްޑިވްސް ސްޓޮކް އެކްސްޗޭންޖްގައި ލިސްޓުކޮށްފައިވާ ކުންފުނިތަކުގެ ތެރެއިން2ކުންފުންޏަށްވުރެ އިތުރު ކުންފުންޏެއްގެ ބޯޑު ޑިރެކްޓަރަކަށް ނުވުން ހިމެނެއެވެ.\nޑިރެކްޓަރުކަމަށް ކުރިމަތިލުމަށް އެސްޓީއޯގެ ޑިރެކްޓަރުކަމަށް ކުރިމަތިލާ ފޯމު އަންނަ މަހުގެ 14 ވަނަ ދުވަހުގެ ކުރިން ހުށައަޅަންޖެހެއެވެ. މި ފޯމު ކުންފުނީގެ ވެބްސައިޓުން ލިބެން ހުންނާނެކަމަށް އެސްޓީއޯއިން ބުނެއެވެ. އާންމު ހިއްސާދާރުން ތަމްސީލުކުރާ ޑިރެކްޓަރު ހޮވުމަށް ހަމަޖެހިފައިވަނީ އަހަރީ އާންމު ޖަލްސާގައި ހިއްސާދާރުންގެ މެދުގައި ނަގާ ވޯޓަކުންނެވެ.\nކުންފުނީގެ ޑިރެކްޓަރުންގެ ބޯޑަށް އައްޔަންކުރާ އަދި އިންތިހާބުކުރާ ހުރިހާ ޑިރެކްޓަރުންނަކީވެސް، ވިޔަފާރިއާއި ހިންގުމުގެ ދާއިރާއިން އެކަށީގެންވާ ތައުލީމާއި ތަޖުރިބާ ލިބިފައިވާ ފަރާތްތަކަކަށްވުމަކީ އެސްޓީއޯއިން ބާރުއަޅާކަމެއްކަމަށް އެ ކުންފުނިން ބުނެއެވެ.


Leynu masverikan kururan huhdha nudheyn ninmaifi\n100 މޭލު ބޭރުގައި ލޭނު މަސްވެރިކަން ކުރަން ހުއްދަ ނުދޭން ނިންމައިފި\nބޭރުގައި ލޭނު އަޅައިގެން މަސްވެރިކަން ކުރާ އުޅަނދު ތަކެއް- ފޮޓޯ: ނެޝަނަލް ފިޝަމެން މެގަޒިން\nރާއްޖޭގެ އިގްތިސޯދީ ސަރަހައްދުގެ 100 މޭލު ބޭރުގައި ލޭނު އަޅައިގެން މަސްވެރިކަން ކުރަން ދޫކޮށްފައިވާ ހުއްދަތައް ބާތިލްކޮށް، އަލުން ހުއްދަ ނުދޭން ނިންމައިފި އެވެ.\nލޭނު އެޅުމުގެ މަސްވެރިކަމަށް ހުއްދަ ދީފައިވާ ކުންފުނިތަކަށް ފިޝަރީޒް މިނިސްޓްރީން ފޮނުވާފައިވާ ސިޓީއެއްގެ ކޮޕީއެއް ވަނީ އަވަސް އަށް ލިބިފަ އެވެ.\nއެ މިނިސްޓްރީގެ ޑިރެކްޓަރު ސޮއިކުރައްވައި ފޮނުވާފައިވާ ސިޓީގައިވާ ގޮތުން ލޭނު އަޅައިގެން ކުރާ ބޮޑު ކަންނެލީގެ މަސްވެރިކަމުގައި ހުރި ބައެއް ބޮޑެތި މައްސަލަތަކާއި މަސްވެރިންގެ ޝަކުވާއާ ގުޅިގެން ލޭނު މަސްވެރިކަން ކުރަން ދޫކޮށްފައިވާ ލައިސަންސްތަކުގެ މުއްދަތު 31 މެއިގެ ނިޔަލަށް ހަމަވުމާއިއެކު އެކަމާމެދު ސަރުކާރުން މަޝްވަރާކޮށް ގޮތެއް ނިންމަންދެން ލައިސަންސް ދިނުން ވަނީ މެދުކަނޑާލާފަ އެވެ. އަދި ކުރެވުނު މަޝްވަރާ ތަކަށްފަހު އަލުން ލައިސަންސް ދޫނު ކުރަން ނިންމާފައިވާ ކަމަށް އެ މިނިސްޓްރީން ބުނެފައިވެ އެވެ.\n"ލޭނު މަސްވެރިކަމުގައި ބިދޭސީންގެ ބައިވެރިވުން ބޮޑުވުމާއި އަދި ގާނޫނާއި ގަވާއިދާ ހިލާފު ގިނަ ހަރަކާތްތަކެއް މި މަސްވެރިކަމުގައި ހިނގަމުންދާތީވެ، މިހާރު އަމަލުކުރަމުންދާ ލޭނު މަސްވެރިކަމުގެ ގަވާއިދު އުވާލައި ލޭނު މަސްވެރިކަން ކުރަން ލައިސަންސް ދޫކުރުން ހުއްޓާލުމަށް ސަރުކާރުން ވަނީ ނިންމާފަ އެވެ،" ފިޝަރީޒް މިނިސްޓްރީގެ ސިޓީގައިވެ އެވެ.\nއެނގިފައިވާ ގޮތުގައި ލޭނު މަސްވެރިކަމަށް ދޫކޮށްފައިވާ ލައިންސަސްތައް ބާތިލް ކުރަން ނިންމި ސަބަބުތަކުގެ ތެރޭގައި މި އަހަރުގެ އެޕްރީލް މަހު ރާއްޖެ އަށް ޒިޔާރަތް ކުރި ޔޫރަޕިއަން މެރިޓައިމް އެފެއާޒް އެންޑް ފިޝަރީޒްގެ ވަފުދުން ލޭނު މަސްވެރިކަމުގައި ކުރަމުން ގެންދާ ގިނަ ކުއްތަކެއް ސަރުކާރުގެ ސަމާލުކަމަށް ގެނައުން ހިމެނެ އެވެ. މީގެ ތެރޭގައި ބައެއް އުޅަނދުތަކުގެ އަސްލު މަންފާ ލިބެމުންދާ ފަރާތަކީ ފަރުދާގެ ފުރަގަހުގައި ލިބެ ހަރަކާތްތެރިވާ ބޭރުގެ ފަރާތް ތަކެއް ކަމަށް ވަނީ ތުހުމަތު ކޮށްފަ އެވެ. މީގެ އިތުރުން މި މަސްވެރިކަން ރަނގަޅަށް ނުބެލެހެއްޓުމުގެ ސަބަބުން ރާއްޖޭގެ ދޮށީގެ މަސްވެރިކަމަށް އަސަރުކޮށްފާނެ ކަމުގެ އިންޒާރު ވަނީ ދީފަ އެވެ. އަދި ލޭނު މަސްވެރިކަމުގެ ސަބަބުން ރާއްޖޭގެ ދޮށީގެ މަސްވެރިކަމަށް ލިބިފައިވާ ރީތި ނަން ގެއްލިދާނެ ކަމަށްވެސް ބުނެފައިވެ އެވެ.\nރާއްޖޭގައި އާއްމު ގޮތެއްގައި ކުރަނީ އިގްތިސޯދީ ސަރަހައްދުގެ 100 މޭލުގެ އެތެރޭގައި ކުރާ ދޮށީގެ މަސްވެރިކަމެވެ. އަދި ބޭރު ކަނޑުގައި ލޭނު އެޅުމުގެ މަސްވެރިކަމަކީ ހާއްސަ ހުއްދައެއް ލިބިގެން ކުރާ މަސްވެރިކަމެކެވެ.\nމިފްކޯއަށް ސީއެފްއޯއެއް ހޯދަނީ


ލިބޭ މުސާރައިގެ ބޭނުމުގަ މުދިންކަން ކުރާ މީހުންވެސް އެބަތިބި! ހުރިހާ މުދިމުން ކުށްވެރި ނުކުރައްވާ!: ޝައިޚް ޢަލީ ޒައިދު\nކޮންމެ ވަޒީފާއެއް އަދާކުރާ މީހުންގެ ތެރޭގައިވެސް ހަމައެކަނި މުސާރައިގެ ބޭނުމުގައި ވަޒީފާ އަދާކުރާ މީހުން ތިބޭ ފަދައިން މުދިމުންގެ ތެރޭގައިވެސް އެފަދަ މީހުން ތިބޭނެ ކަމަށާއި އެހެންކަމުން މުދިމަކު ކުރާ ނުބައި ކަމަކުން ހުރިހާ މުދިމުން ކުށްވެރި ނުކުރަން ޝައިޚް ޢަލީ ޒައިދު އެދިވަޑައިގެންފިއެވެ.\nޝައިޚް ޢަލީ ޒައިދު ވިދާޅުވީ ބައެއް މީހުން މުދިންކަން ކުރަނީ ދީންވެރިވެގެން ނޫން ކަމަށާއި އެންމެ ބޮޑެތި ފާފަތަކުގެ ތެރޭގައި ހިމެނޭ ސިހުރު ހަދާ މުދިމުންވެސް ތިބޭ ކަމަށާއި އެފަދަ ނުބައި ނުލަފާ ބައަކު މަދުން ނަމަވެސް ތިބުމަކީ މުދިންކަމުގެ މަސްއޫލިއްޔަތު ރަނގަޅު ގޮތުގައި އަދާކުރާ މުދިމުންނަށް ކުޑަމިސް ބަސް ރައްދުކުރަން ޖެހޭ ސަބަބަކަށް ހަދައިގެން ނުވާނެ ކަމަށެވެ.\nޝައިޚް ޢަލީ ޒައިދު ވަނީ މުދިމުންގެ ވަޒީފާ އަދާކުރާ ހުރިހާ މީހުންނަކީ އަޚްލާޤީ ގޮތުން ވެސް އަދި ދީނީ ގޮތުންވެސް ނަމޫނާ ބައަކަށްވެ މުޖުތަމައުގެ ކަންކަން އިޞްލާޙްކުރަން މަސައްކަތްކުރާ ބައަކަށް ވުމަށް އެދިވަޑައިގެންފައެވެ.\nރާއްޖޭގައި އެންމެ ގިނަ އަދަދެއްގެ ކުދިންނާއި ބެހި ގޯނާކުރުމުގެ މައްސަލައެއް ފަހުގެ ތާރީޚުގައި ކުރިމަތިވެފައިވަނީ ކުޅިވަރުކޯޗެއްގެ ކިބައިންކަން ފާހަގަކުރެވެއެވެ. އަދި އެނޫން މަޤާމުތަކުގައި ތިބި މީހުންގެ ކިބައިންވެސް މިފަދަ މައްސަލަތައް ދަނީ ކުރިމަތިވަމުންކަންވެސް ފާހަގަ ކުރެވެއެވެ.\nޣައިރު މުސްލިމް ޤައުމުތަކުން ޑރ. ބިލާލް ފިލިޕްސް ހުއްޓުވާފަވަނީ އެބޭފުޅާގެ އަޕްޕުޅުމައްޗަށް މީހުން އިސްލާމްވާތީ!: ޝައިޚް ޢަލީ ޒައިދު\nމައިންބަފައިން ކޮންމެ ގޮތަކަށް ކަންތައް ކުރިނަމަވެސް ﷲ އަމުރުފުޅު ކުރައްވަވާފައިވަނީ ހެޔޮކޮށް ހިތުމަށެވެ.": ޝައިޚް ޢަލީ ޒައިދު\nމިއުޅެނީ ﷲ ޤަބޫލު ނުކުރާ މީހުން ލައްވައި ދަރުސް ދިނުމުގެ މަޝްރޫޢު ބާރަށް ކުރިއަށް ޖައްސަން!: ޝައިޚް ޢަލީ ޒައިދު\nމުވައްޒިފުންނަށް ދަތިކޮށް ކަރަށް މަޅި މަހާ އުޞޫލު ބަދަލުކުރަން ފެނޭ!: ޝައިޚް ޢަލީ ޒައިދު\nޤައުމު ފެއިލްވެފައިވާ ސްޓޭޓަކާ ދިމާއަށް ދަނީ އަޅަން ޖެހޭ ފިޔަވަޅު ނޭޅުމުގެ ސަބަބުން!: ޝައިޚް ޝަފީޢު


SunOnline: Transfer Talk: Barcelona ah Paulinho gennanee!\nޗައިނާގެ ފުޓްބޯޅަ ޖަޔަންޓް ގުއަންޒޫ އެވަގްރާންޑޭއަށް ކުޅެމުން އަންނަ ބްރެޒިލް މިޑްފީލްޑަރު ޕައުލީނިއޯ -- ފޮޓޯ/ ގެޓީ\nބާސާއަށް ޕައުލީނިއޯ ގެންނަނީ!\n10 މަސް 1 ހަފްތާ ކުރިން - 13 އޯގަސްޓް 2017 0\nޗައިނާގެ ސުޕަ ލީގު ލީޑަރު ގުއަންޒޫ އެވަގްރާންޑޭއަށް ކުޅެމުން އަންނަ ބްރެޒިލް މިޑްފީލްޑަރު ޕައުލީނިއޯ، ގާތްގަނޑަކަށް 36 މިލިއަން ޕައުންޑުގެ ޓްރާންސްފަރ ފީއަކަށް ގެނައުމަށް ބާސެލޯނާ ތައްޔާރުވެއްޖެއެވެ.\nމިފަހަރުގެ ހޫނު މޫސުމުގެ ޓްރާންސްފަރ ފެށުމާއެކު ބާސާއިން ވަނީ، ޕައުލީނިއޯ ހޯދުމަށް 17 މިލިއަން ޕައުންޑުގެ އަގެއް ހުށަހަޅައިފައެވެ. އެހެންނަމަވެސް އޭރު ގުއަންޒޫގެ ޗެއާމަން ޒޫޖިއަޔިން ވިދާޅުވެފައި ވަނީ އެވަރުގެ އަގަކަށް އޭނާ ދޫކޮށްލައިފި ނަމަ އެ ކްލަބަށް ބޮޑު ގެއްލުމަކާ ކުރިމަތިލާން ޖެހޭނޭ ކަމަށެވެ.\nޕައުލީނިއޯ ހޯދަން ބާސާއިން ފުރަތަމަ ހުށަހެޅި އަގަށް ވުރެ ދެގުނަ ބޮޑު އަގެއް ހުށަހަޅަން އެ ކްލަބަށް މަޖުބޫރުވީ، ފީއެސްޖީން ދުނިޔޭގެ ރެކޯޑް ފީއެއް ކަމަށްވާ 222 މިލިއަން ޔޫރޯއަށް ބްރެޒިލް ތަރި ނޭމާ ގެންދިއުމުން އެތަން ފޫބައްދަން ބުރަ މަސައްކަތްތަކެއް ކުރާން ޖެހުމުންނެވެ.\nބާސާއިން ނޭމާގެ ބަދަލުގައި ކުޅުންތެރިއަކު ހޯދަން ކުރަމުންދާ މަސައްކަތުގެ ތެރޭގައި ލިވަޕޫލަށް ކުޅެމުން އަންނަ ބްރެޒިލްގެ ޒުވާން މިޑްފީލްޑަރު ފިލިޕޭ ކުޓީނިއޯ ހިމެނެއެވެ. އެހެން ނަމަވެސް ލިވަޕޫލުން އެ ކުޅުންތެރިއާ ދޫކޮށްލަން ބޭނުން ނުވާތީ، ބާސާ ވަނީ އެ ފެންވަރުގެ ކުޅުންތެރިއަކު ހޯދުމަށް ކެތްމަދުވެފައެވެ.\n"ދުނިޔޭގެ އެންމެ މޮޅެތި ކުޅުންތެރީންގެ މައްޗަށް އެކުލެވޭ، ދުނިޔޭގެ އެންމެ މޮޅު ކްލަބު ކަމަށްވާ ބާސެލޯނާއަށް ކުޅެން ލިބިއްޖެ ނަމަ އެއީ އަހަންނަށް ލިބޭނޭ ރަނުގެ ފުރުސަތެއް،" މިދިޔަ ޖުލައި މަހު ބާސާއަށް ބަދަލުވުމާ ގުޅޭގޮތުން އުމުރުން 29 އަހަރުގެ ޕައުލީނިއޯ ބުނެފައިވެއެވެ.\nއަހަރެން މިދަނީ އަހަރެމެންގެ ކްލަބުގެ ޕްރެޒިޑެންޓާ މަޝްވަރާކުރަމުން. އަހަންނަށް މި ހުށަހެޅުން ލިބުނު ފަހުން، އެކަމާ ނުވިސްނޭ އެންމެ ހިނދުކޮޅެއްވެސް ނުދޭ. އުންމީދަކީ ކުރިއަށް އޮތް ހަފްތާއެއްހާ ދުވަހުގެ ތެރޭގައި މި ޓްރާންސްފަރ ހަމަޖެހުން."\nޕައުލީނިއޯ އަކީ އެވަގްރާންޑޭގެ އެންމެ މުހިއްމު އެއް ކުޅުންތެރިޔާއެވެ. ފިލިޕޭ ސްކޯލާރީގެ އިރުޝާދުގެ ދަށުން ކުޅެމުން އަންނަ ޓީމުން ޗައިނާ ސުޕަރ ލީގުގެ އެއްވަނައިގައި ހިފަހައްޓަމުން އަންނައިރު، އެ ޓީމު ވަނީ އޭޝިއަން ޗެމްޕިއަންސް ލީގުގެ ކުއާޓަރ ފައިނަލުން ޖާގަ ހޯދައިފައެވެ.\nފުޓްބޯޅަ ޗައިނާ ބާސެލޯނާ ޓްރާންސްފަރ ޓޯކް ކުޅިވަރު 2017\nނޭމާއަށް އަނެއްކާވެސް އަނިޔާވެއްޖެ!5ގަޑި 52 މިނެޓް ކުރިން\nސްޕެއިން ކޮޅަށް ހެޓްރިކް ހެދިފަހުން ރޮނާލްޑޯއާ ވާހަކައެއް ނުދައްކަން: އިސްކޯ5ގަޑި4މިނެޓް ކުރިން\nބާއިސް ޗެމްޕިއަނަކަށް ހަދައިދިނީ އިންމަ!5ގަޑި 24 މިނެޓް ކުރިން\nސަލާހާއެކު ކުޅުނު މިސްރަށް މާޔޫސްކަން، ރަޝިއާ ގަދަ 16އާ ދިމާލަށް 14 ގަޑި 18 މިނެޓް ކުރިން\nނިއުއިން މާލޭ ލީގުގެ ޝީލްޑް އުުފުލާލައިފި 16 ގަޑި 16 މިނެޓް ކުރިން


ލޭގެ ޕްރެޝަރު މަތިތަ؟ އަދިވެސް ކަސްރަތުކުރޭ! |\nލޭގެ ޕްރެޝަރު މަތިތަ؟ އަދިވެސް ކަސްރަތުކުރޭ!\nޞިއްޙަތު ރަނގަޅު ކުރުމަށްޓަކައި އާދަކޮށް ކަސްރަތު ކުރުމަކީ ލޭގެ ޕްރެޝަރ މައްޗަށް ދިއުމުން ސަލާމަތްކޮށްދޭ ކަމެކެވެ. އެއީ ހަށިގަނޑުގެ ތެރޭގައި ފަސޭހަކަމާއެކު ލޭ ދައުރު ކުރަން ފެށުމުން އެކަމުގެ ސަބަބުން ހިތުގެ މަސައްކަތް ރަނގަޅު ވުމެވެ. އަދި ލޭނާރުތައް ދޫވެ ހަށިގަނޑަށް ލިބޭ އޮކްސިޖަން އިތުރުވެއެވެ.\nފަލަ މީހުން ބަރުދަން ލުއިކުރުމުންވެސް ލޭގެ ޕްރެޝަރ ރަނގަޅު ވެއެވެ. ހަށިގަނޑު ދުޅަހެޔޮ ރަނގަޅު މިންގަނޑެއްގައި ބެހެއްޓުމަށްޓަކައި އާދަކޮށް ކަސްރަތު ކުރުމާއި، ސަރުބީ މަދު ކާނާއާއި ފަލަމަޑީގެ އެކި ވައްތަރުތައް ކެއުމަކީ ވަރަށް ރަނގަޅު ކަމެކެވެ.\nކަންތައްތަކާ ވިސްނާ، ކަންބޮޑުވެ، ހާސްވުމުންވެސް ލޭގެ ޕްރެޝަރ މައްޗަށް ދާގޮތްވެއެވެ. މިއީވެސް ޞިއްޙަތު ރަނގަޅު ކުރުމަށްޓަކައި އާދަކޮށް ކަސްރަތު ކުރަން ފެށުމުން ރަނގަޅު ކުރެވޭ ކަމެކެވެ. ޞިއްޙަތު ރަނގަޅު މީހެއް ނަމަ ލޭގެ ޕްރެޝަރ މައްޗަށްދިޔަ ކަމުގައިވީ ނަމަވެސް އެކަން ވަރަށް ފަސޭހައިން ރަނގަޅުވެއެވެ. އެހެން ނަމަވެސް ގިނަގިނައިން ލޭގެ ޕްރެޝަރ މައްޗަށް ދާނަމަ ހިތަށާއި ކިޑްނީއަށް އެކަމުގެ ސަބަބުން ނޭދެވޭ އަސަރު ފޯރާނެއެވެ. އަދި ހިތުގެ ނާރުތައް ފިތުން، ވާގިނެތުން ފަދަ ޙާލަތްތައް މެދުވެރިވެދާނެއެވެ.\nލޭގެ ޕްރެޝަރ މައްޗަށް ދިޔަނުދީ ހިފެހެއްޓުމަށްޓަކައި ޤަވާއިދުން ކަސްރަތު ކުރުމާއި، ހަށިގަނޑުގެ ފަލަމިނާއި ބަރުދަން ހިފެހެއްޓުމުގެ އިތުރުން، ދުންފަތުގެ އިސްތިޢުމާލު ނުކުރުން، ކެފެއިން، ކޮފީ ފަދަ ތަކެތި ބޭނުން ކުރުން މަދުކުރުން، ލޮނު، ހަކުރު އަދި ސަރުބީ ހުންނަ ކާނާ ކެއުން މަދުކުރުން ފަދަ ކަންކަން ކުރުމަކީ ލޭގެ ޕްރެޝަރ މައްޗަށް ދިޔަނުދީ ހިފެހެއްޓުމަށްޓަކައި ކުރުން ކޮންމެހެން މުހިންމު ކަންކަމެވެ.\nތަފާތު ބަލިމަޑުކަމުން ސަލާމަތްވެ، ދުޅަހެޔޮ ހަށިހެޔޮ ސިއްހަތެއްގައި ހުރުމުގެ މައިގަނޑު އެއް އަސާސަކީ ހަމަ އަދިވެސް ހެލިފެލިވެ އުޅުން ގިނަކުރުމާއި ގަވާއިދުން ކަސްރަތު ކުރުމެވެ.


Firimeehaa Sihru Gulhumeh Kuriyah Gendhaakamuge Hekithah - Vaguthu\nދެމަފިރިން އެކުގައި އުޅެ ވަރިއާއި ހަމައަށް ދާން ޖެހޭ އެންމެ އާންމު އެއްސަބަބަކީ ދެމަފިރިން ކުރެ ކޮންމެވެސް އެކަކު ސިއްރު ލޯބިވެރިޔަކު ގެންގުޅުމެވެ. ސިއްރުން ކުރާ ކަމެއް ބޭޒާރު ކޮށްލުމަކީ ބައެއް ފަހަރު ކުރަން އުނދަގޫ ކަމެކެވެ. ނަމަވެސް ސިއްރުން ކަމެއް ކުރާއިރު ކޮންމެ މީހަކަށް ވެސް ބައެއް ގޯސްތައް ހެދެއެވެ. ނުވަތަ އޭނާ އެކަމެއް ކުރާކަމުގެ ބައެއް ހެކިތައް ދޫކޮށްލެވެއެވެ.\nފިރިމީހާ ސިއްރު ލޯބިވެރިޔަކު ގެންގުޅޭނަމަ ފެނިދާނެ ބައެއް ހެކިތައް މީގެ ކުރިން ވެސް ގެނެސްދީފައި ވާނެއެވެ. މިއަދު ވެސް އެސިލްސިލާގެ ބައެއް އިތުރު ހެކިތައް ލިޔެލަން ގަސްދުކުރަމެވެ.\nއަނބިމީހާގެ ރީތި ރަހުމަތްތެރިޔަކު ނެތް\nދެމަފިރިން އެކުގައި އުޅޭއިރު އެކަކުގެ ރަހުމަތްތެރިން ވާނީ އަނެކެއްގެ ވެސް ދެކެފަރިތަ މީހުންނަށެވެ. އެގޮތައް ފެންނަ އަނބިމީހާގެ ރަހުމަތްތެރިންގެ ތެރޭގައި ފިރިމީހާ އަށް ރީތި އެއްވެސް އަންހެނަކު ނެތް ކަމަށް ބުނެފިނަމަ އެއީ ގޯހެއް ކަމަށް ތަޖުރިބާކާރުން ބުނެއެވެ. އޭނާ އެހެން ބުނަނީ އޭގެ ތެރެއިން އަންހެނަކު ރީތިވެގެން އެވާހަކަ ބުނެފިނަމަ އަނބިމީހާ މާބޮޑަށް އެކަމާ އަޅައިގެންފާނެތީއެވެ.\nގިނަ އަންހެނުންތަކެއް ތިބި ތަނަކުން ރީތި އެއްވެސް މީހަކު ނެތް ކަމަށް ފިރިމީހާ ބުނާނަމަ އޭނާ އެހަދަނީ ދޮގެކެވެ. ދުނިޔޭގައި ހުރި ހަމައެކަނި ރީތި މީހަކީ ތިބާ ކަމަށް ފިރިމީހާ ބުނާނަމަ އޭނާ އެކުޅެނީ ޑްރާމާއެކެވެ.\nއަހަރެން އަބަދުވެސް ތެދުވެރިވާނަން\nމާބޮޑު ކަމެއް ދިމާނުވި ނަމަވެސް އަބަދުވެސް "އަހަރެން އަބަދުވެސް ތެދުވެރިވާނަން" ކަމަށް އަނބިމީހާ ކައިރީ ބުނާ ފިރިން، ބޭވަފާތެރިވުން މާބޮޑަށް އާންމެވެ. އޭނާ އެހެން އެބުނަނީ އަނބިމީހާ ވާވައްދާފައި ބެހެއްޓުމަށެވެ.\nއެއްވެސް ކަމަކަށް ފާޑުނުކިޔުން\nއަނބިމީހާގެ ވެސް ނުރަނގަޅު ކަންތައްތައް ހުންނާނެއެވެ. ނަމަވެސް އެއިން އެއްވެސް ކަމެއް ފިރިމީހާ ފާހަގަ ނުކުރާނަމަ އެއީ ގޯހެކެވެ. އެއީ އެކަންކަން ރަނގަޅު ކުރުމުގެ ވިސްނުން ފިރިމީހާގެ ކިބައިގައި ނެތީއެވެ. އެގޯސްތައް ދިގުދެމިގެން ގޮސް ދެމަފިރިން ވަކިވާން ޖެހުނަސް ފިރިމީހަ އަށް މައްސަލައަކަށް ނުވަނީއެވެ.\nފޯން ނިވިފައި އޮތުން\nފިރިމީހާ ގެއިން ބޭރަށް ނިކުމެއްޖެނަމަ އަބަދުވެސް ފޯން ނިވިފައި އޮންނަ ނަމަ އެއީ މައްސަލައެކެވެ. ގެއަށް އައިސް ފޯން ޗާޖް ދިޔައީ ކަމަށް ބުނެ ބަހަނާ ދައްކާނަމަ އޭނާ ގެއިން ބޭރަށް ނިކުމެ އެހެން އަންހެނެއް ކައިރިއަށް ދަނީ ކަމަށް ބެލުމުގެ ފުރުސަތު އެބައޮތެވެ.\nއަހަރެން މިކިޔައިދޭ ހުރިހާ ވާހަކައަކީ 100 އިންސައްތަ ދިމާވާނެ ވާހަކަތަކެއް ނޫނެވެ. އެހެންކަމުން ފިރިމީހާ އަށް ޝައްކުކޮށް ކަމެއް ނިންމުމުގެ ކުރިން ހުރިހާ މައުލޫމާތެއް ކަށަވަރު ކުރަން ހަނދާން ކުރާށެވެ.\nމާޗް 23, 2019 00:45\nދޭތެރެ ޖައްސަން ލިޔެފަ އޮތް އެއްޗެއްތަ މީ


Badminton: Dhe event akun Raajjeyge dhe pair final ah | Mihaaru\nމިކްސް ޑަބަލްސް ބައިން ފައިނަލަށް ދިޔަ ނަބާހާ އާއި ޒަޔާންގެ ޕެއާ-. ފޮޓޯ: ނިޝާން އަލީ/ މިހާރު\nބެޑްމިންޓަން: ދެ އިވެންޓަކުން ރާއްޖޭގެ ދެ ޕެއާ ފައިނަލަށް\n09 ނޮވެމްބަރ 2019 - 13:39 8 comments\nޕާކިސްތާނުގެ ވެރިރަށް އިސްލާމްއާބާދުގައި ކުރިއަށްދާ ޔޮނެކްސް ސަންރައިސް ޕާކިސްތާން އިންޓަނޭޝަނަލް ސީރީސް ބެޑްމިންޓަން މުބާރާތުގައި މިއަދު ކުޅުނު ސެމީ ފައިނަލް މެޗުތަކުން މޮޅުވެ އަންހެން ޑަބަލްސް އިން ރާއްޖޭގެ ދެބެން ކަމަށްވާ އައިމިނަތު ނަބީހާ އާއި ފާތިމަތު ނަބާހާގެ ޕެއާގެ އިތުރުން މިކްސް ޑަބަލްސް އިން ނަބާހާ އާއި ޒަޔާން ޒަކީގެ ޕެއާ ފައިނަލުން ފުރުސަތު ހޯދައިފި އެވެ.\nމި ދެ ޕެއާ އަކީ ދާދި ފަހުން ނިމުނު ގައުމީ ބެޑްމިންޓަން މުބާރާތުގެ ޗެމްޕިއަން ދެ ޕެއާ އެވެ.\nއަންހެން ޑަބަލްސް ބައިން ރާއްޖޭގެ ނަބީހާ އާއި ނަބާހާގެ ޕެއާ ފައިނަލުން ފުރުސަތު ހޯދީ ސެމީގައި ސެހެރާ އަކުރަމް އާއި ހުމާ ޖާވީދުގެ ޕެއާ އަތުން ސީދާ ދެ ސެޓުން މޮޅުވެގެންނެވެ. ނަބީހާ އާއި ނަބާހާގެ ޕެއާ ސެޓުތައް ގެންދިޔައީ 21-16، 21-12 އިންނެވެ. މާދަމާ ކުޅޭ ފައިނަލުގައި ނަބީހާ އާއި ނަބާހާގެ ޕެއާ ބައްދަލުކުރާނީ ސެމީގައި ރާއްޖޭގެ ނީލާ ނަޖީބާއި މައިސާ ފަތުހުﷲގެ ޕެއާ ބަލިކުރި ޕާކިސްތާނުގެ ޕެއާއެއް ކަމަށްވާ ބުޝްރާ ގައްޔޫމާއި މަހޫރު ޝަހުޒާދުގެ ޕެއާއާ އެވެ. ނީލާ އާއި މައިސާގެ ޕެއާ އަތުން ބުޝްރާ އާއި މަހޫރުގެ ޕެއާ މޮޅުވީ 21-17، 11-21 އަދި 21-18 އިންނެވެ.\nއަންހެން ޑަބަލްސް ބައިން ފައިނަލަށް ދިޔަ ނަބީހާ އާއި ނަބާހާގެ ޕެއާ. -- ފޮޓޯ: ނިޝާން އަލީ/ މިހާރު\nމިކްސް ޑަބަލްސް ބައިން ޒަޔާން އާއި ނަބާހާގެ ޕެއާ ސެމީގައި ވަނީ ޕާކިސްތާނުގެ އަބްދުއްރަހުމާނާއި ސައިމާގެ ޕެއާ ބަލިކޮށްފަ އެވެ. ޒަޔާން އާއި ނަބާހާގެ ޕެއާ މޮޅުވީ 21-14، 21-13 އިންނެވެ. ފައިނަލުގައި ޒަޔާން އާއި ނަބާހާ ނުކުންނާނީ އެއް ވަނަ އަށް ސީޑްކޮށްފައިވާ ނޭޕާލުގެ ދިޕޭޝް އާއި އަމީތާގެ ޕެއާއާ ދެކޮޅަށެވެ.\nއަންހެން ސިންގަލްސް ބައިން ރާއްޖޭގެ ނީލާ ސެމީން ބަލިވެ މުބާރާތް ނިންމާލީ މި ބައިން ލޯ މެޑަލަކާ އެކު އެވެ. ތަޖުރިބާކާރު ކުޅުންތެރިޔާ ނީލާ ސެމީގައި ބަލިވީ ދެ ވަނަ އަށް ސީޑްކޮށްފައިވާ ޕާކިސްތާނުގެ މަހޫރު ޝަހްޒާދު އަތުންނެވެ. އޭނާ ސެޓުތައް ގެންދިޔައީ 21-18، 21-11 އިންނެވެ.\nރާއްޖޭގެ ގައުމީ ބެޑްމިންޓަނުން އަންނަނީ ފަހަކަށް އައިސް ރާއްޖޭން ބޭރުގައި ބާއްވާ އެކި މުބާރާތްތަކުގައި ރަނގަޅު ނަތީޖާތަކެއް ހޯދަމުންނެވެ. ބެޑްމިންޓަން އެސޯސިއޭޝަނުން ހޯދައިދޭ ފުރުސަތުތަކުގެ ބޭނުންހިފުމުގެ ނަތީޖާ އަކަށްވީ މި އަހަރު ޖުލައި މަހު ބޭއްވި އިންޑިއަން އޯޝަން އައިލެންޑް ގޭމްސް (އައިއޯއައިޖީ)ގައި ރަން މެޑަލެއް ހޯދުމެވެ. އެ މުބާރާތުގެ އަންހެން ސިންގަލްސް ބައިން ރަން މެޑަލް ހޯދީ ނަބީހާ އެވެ. މިއީ ބައިނަލްއަގުވާމީ މުބާރާތަކުން ރާއްޖެ އަށް ބެޑްމިންޓަނުން ހޯދި ފުރަތަމަ ރަން މެޑަލް އެވެ.


ރާއްޖެ - ލާމަރުކަޒީނިޒާމު\nއީސީ އިން ބޭނުންވަނީ އިންތިހާބުތައް ލަސްކުރާކަށް ނޫން، އިންތިހާބުތައް ނުބޭއްވަން:އަމީރު\nއިންތިހާބުތައް ނުބޭއްވުމަށް ފުރުސަތެއް ނުދޭނަން\nމިނިވަން އިންސާފުވެރި އިންތިހާބެއް ނުލިބޭނެކަން ކަށަވަރު\nރިޔާސީ އިންތިހާބު ބޭއްވުމަށްވެސް ސަރުކާރުން ބޭނުމެއް ނުވޭ\nކ. މާލެ 12 ޖެނުއަރީ 2017 | ބުރާސްފަތި 10:10 1,469\nބުދަ ދުވަހުގެ ރޭ ގެނެސްދިން ރާއްޖެޓީވީގެ ފަލަސުރުހީ ޕްރޮގްރާމްގެ ތެރެއިން - ރާއްޖެއެމްވީ\nސަރުކާރާއި، އިލެކްޝަންސް ކޮމިޝަން ގުޅިގެން މަސައްކަތްކުރަނީ އިންތިހާބުތައް ލަސްކުރަން ނޫން ކަމަށާއި، އިންތިހާބުތައް ނުބޭއްވުމަށް ކަމަށް އެމްޑީޕީގެ އިޤްތިސާދީ ކޮމެޓީގެ ނައިބް މުޤައްރިރު އިބްރާހިމް އަމީރު ވިދާޅުވެއްޖެ އެވެ.\nބުދަ ދުވަހުގެ ރޭ ރާއްޖޭޓީވީގެ "ފަލަސުރުހީ" ޕްރޮގްރާމްގައި ވާހަކަދައްކަވަމުން އަމީރު ވިދާޅުވީ، މިހާރު އޮތް ހާލަތަށް ބަލާކަމުގައިވާނަމަ މިނިވަން އިންސާފުވެރި އިންތިހާބެއް ނުލިބޭނެކަން ކަށަވަރުވާ ކަމަށެވެ. އަދި ހުރިހާ ހައްޤުތަކެއްވެސް ނިގުޅައިގަނެފައިވާ ކަމަށާއި، އެ ހައްޤުތައް ނިގުޅައިގަނެފައިވަނީ ރާއްޖޭގައި ތިއްބެވި ވެރިން ވޯޓު ހޯދުމަށް ރައްޔިތުންގެ ކައިރިއަށް ދިއުމަށް ޖެހިލުންވާތީކަމަށް އަމީރު ވިދާޅުވި އެވެ.\nއޭނާ ވިދާޅުވީ، ރައީސް އަބްދުﷲ ޔާމީނަކީ 25 ޕަސެންޓްގެ ސަރުކާރެއް ކަމަށެވެ. މިހާރުގެ ހާލަތަށް ބަލާއިރު، މި ސަރުކާރަށް5ޕަސެންޓް ރައްޔިތުންވެސް ތާއީދު ނުކުރާ ކަމަށް އޭނާ ވިދާޅުވި އެވެ.\n"އެހެންވީމަ ހަޤީޤަތުގައި މިވާގޮތަކީ، ބޭނުމެއް ނުވޭ، ޖެހިލުންވޭ ރައްޔިތުންގެ ކައިރިޔަށް ވޯޓަށް އަހަންދާން. އެހެންވީ މި ބޭފުޅުން ކޮންމެވެސް ބަހަނާއެއް ދެކުމަށްފަހު، އިންތިހާބުތަކާއި ކުޅެމުން އެގެންދަނީ" އަމީރު ވިދާޅުވި އެވެ.\nއިތުރަށް ވާހަކަދައްކަވަމުން އަމީރު ވިދާޅުވީ، ސަރުކާރުން ބޭނުންވަނީ އިންތިހާބުތައް ރާއްޖޭގައި ނުބޭއްވުމަށް ކަމަށެވެ. އަދި އިންތިހާބުތައް ފަސްކުރަމުންގެންދަނީ މިހާރު ޤާނޫނުތައް ހުރި ގޮތުގެ ސަބަބުން ކަމަށް އަމީރު ވިދާޅުވި އެވެ.\nއޭނާ ވިދާޅުވީ، 2018 ގައި ރާއްޖޭގައި އިންތިހާބެއް ބޭއްވުމަށް ސަރުކާރުން ބޭނުން ނުވާ ކަމަށެވެ. ނަމަވެސް އެކަން ކުރުމަށް އިދިކޮޅު ފަރާތްތަކުން ފުރުސަތު ނުދޭނެ ކަމަށް އަމީރު ވިދާޅުވި އެވެ. އޭނާ ވިދާޅުވި ގޮތުގައި ހުރިހާ ފަރާތްތަކުންވެސް ބޭނުންވަނީ ރައީސް އަބްދުﷲ ޔާމީންގެ އަނިޔާވެރި، ހުދުމުތާރު ސަރުކާރު ބަދަލުކުރުމަށެވެ.


Biruveri Furaavaru | Dhiislam\nއައްޝައިޚް އަބްދުއްރަހީމް ބިން މުޙައްމަދު ޑިސެމްބަރ 13, 2010\nލޮލުގެ އޮޕަރޭސަން ކުރިތާ ދެދުވަސްފަހުން މޫނުމަތީގައި ބަނދެފައި ހުރި ފޮތިގަނޑު ނައްޓުވަން ފަށައިފިއެވެ. އަހަރެންގެ ހިތް އަވަސް ވިއެވެ. ކުރިމަތިން ފެންނާނީ ކޮން އެއްޗެއް ކަމެއް ވަޒަން ކޮށްލެވޭ ގޮތެއް ނުވިއެވެ. ހިތަށް ހަމަ ސިފަނުކުރެވެނީއެވެ. ލޮލުގެ ފެނުމުން ހަޔާތުން މިވީ ހާ ދުވަހު މަހުރޫމުވެފައި ހުރެފައި ކުއްލިއަކަށް އެ ނިއުމަތް ލިބުމަކީ ހާދަހާ ބޮޑު އުފަލެއް ލިބޭނެ ނިއުމަތެއްތާއެވެ.\nއެކަމަކު ކަންވީ ހީކުރި ގޮތަކަށް ނޫނެވެ. އެންމެންވެސް އުންމީދުކުރި ގޮތާ ހިލާފަށެވެ. އަހަރެންގެ ދެލޮލުގެ ކަޅުކަޅިވަނީ ހުދުވެފަ ކަމަށް ޑޮކްޓަރ ބުނާއަޑު އިވުނެވެ. އަހަރެންނަށްވެސް ހުރިހާ ކަމެއް ގޯސްކަން އެނގުނީ ފޮތިގަނޑު ނައްޓައިގެން އެތައް އިރެއްވީ އިރުވެސް އަހަރެންނަށްވެސް އެހުރިހާ މީހުން ސިފަކޮށްދޭ ވައްތަރުގެ އެއްވެސް އެއްޗެއް ނުފެންނާތީއެވެ. އަހަރެންގެ ހިތް ތެޅެން ފެށިއެވެ. އަހަރެންގެ ލޯ ކުރިން އިންގޮތަށް ނޫން އެހެންގޮތަކަށް މިހާރު އިންނަންވީ ކީއްވެބާއެވެ. އަނެއްކާ އަހަރެންގެ ލޮލުގެ ކަޅުކުލައިގައި އިންނަ ކަޅިއަށް ވީ ކިހިނެއްބާއެވެ. ކަޅާ ހުދުގެ ތަފާތެއް ނޭންގުނަސް އަހަރެން ކަޅި އިންނަނީ ކަޅު ކުލައިންކަން އެންމެންގެ ވާހަކަތަކުން ދޭހަވާހައިވެއެވެ. ލޮލަށް ކުލަތަށް ނުފެނުނަސް އަހަރެންގެ ހަވަނަ ހިއްސުން މިހުރިހާއެއްޗެއްގެ ތަފާތުވަކިކުރާ ކަހަލައެވެ.\nދެން އިވުނީ ޑޮކްޓަރުގެ އަޑުލެއްވުންތަކެވެ. ވަރަށް ސިއްރުން މާދުރުގައި ހުރެގެން އެކިޔާ އެއްޗެހިވެސް އަހަރެންނަށް އަޑުއިވެއެވެ. އަހަރެންގެ ހަވަނަ ހިއްސު ހާދަހާވައިތޫނީއެވެ. އެހެން މީހުންނަށް ނުއިވޭ ތަފާތު އަޑު އަހަރެންނަށް ފާހަގަކުރެވުނީއަކީ މަދެއްކޮށެއް ނޫނެވެ. ” ދެން އުއްމީދެއް ނެތް. އެކަމަކު އަދި5އަހަރު ފަހުން އަނެއްކާވެސް މަސައްކަތްކޮށްލެވިދާނެ” ޑޮކްޓަރުގެ މިޖުމްލަ އަހަރެންނަށް އަލެއް ނޫނެވެ. ކިތަންމެ ޑޮކްޓަރަކު މިހެން ބުނާއަޑު އަހައިފީމެވެ. އެކި ކަރަކަރައިގެ ޑޮކްޓަރުންނެވެ. އެއިން ކޮންމެ މީހަކަށްވެސް ދެއްކުމަށްޓަކައި އަހަރެންގެ މައިންބަފައިން ވަރަށްގިނަ ހޭދަކުރަމުން އަބަދުވެސް ދެއެވެ. ފައިސާ ލޮލަށް ނުފެނުނަސް އެއީ އެހެން ކަރުދާހާ ހިލާފުކަރުދާހެއްކަން އަތްލީމަ އެނގޭހައިވެއެވެ.\nދެން އަހަރެންވެސް ލޮލަށް ނުފެނިގެން ސަކުވާ ނުކުރާނީއެވެ. ނަމަވެސް ގެޔަށް ބަދަލުވިތާ ތިންދުވަސް ތެރޭ އަހަރެންނަށް ތަފާތު ބަދަލުތައް އަންނަން ފަށައިފިއެވެ. އަހަރެންގެ ލޮލުން މަންމަ މެނަށް ކޮންމެސް އެއްޗެއް ފެންނަނީއެވެ. އެއީ ކޯއްޗެއްބާއެވެ. އެންމެންވެސް އަހަރެންގެ ލޮލުގެ ކުލަ އެކި އިރަށް އެކި ކުލަޔަށް ބަދަލުވަމުންދާކަމަށް ބުނަންފަށައިފިއެވެ. ޑޮކްޓަރަށް ގެންދިޔުމަށް ވަރަށް އާދޭސްކުރިއެވެ. ނަމަވެސް އަހަރެން ލޮލުގެ މަތިން އުންމީދުކަނޑާލާފައި ގޭގައި ހުންނަން ނިންމީއެވެ.\nއަހަރެންނަށް ނިދަން އޮއްވާ މިރޭވެސް އަނެއްކާވެސް އަހަރެންނަށް ގޮތެއްވާން ފަށައިފިއެވެ. ލޮލަށް ބާރުގަނޑެއް އަރާފައި ދެން އެކި އެކި ސޫރަތައް ލޮލުގެ ކުރިމަތީގައި ސިފަވަނީއެވެ. އަހަރެންނަށްނަށް ފުރަތަމަ ކޮޅު އެކަންވީ މަޖަލަކަށެވެ. ނަމަވެސް…. ނަމަވެސް ކޮންމެސް ގޯހެއް އެބައުޅެއެވެ. އަހަރެންނަށް ނޭންގޭ ކަންތައްތަކެއް އަހަރެންގެ ވަށައިގެން ހިނގަމުންދާ ކަމުގެ އިހުސާސްކުރެވެން ފަށައިފިއެވެ. ކޮންމެ ރެޔަކުވެސް ވަކި ގަޑިއެއްގައެވެ.\nބިރުންއޮތްނަމަވެސް މަންމަމެން ގާތު މިވާހަކަ ނުބުނީ މަންމަމެން ކަންބޮޑުވެގެން އުޅެފާނެތީއެވެ.\nމިރޭވެސް އެވަގުތު ޖެހިއްޖެއެވެ. ކުއްލިއަކަށް އަހަރެންގެ ލޮލުގެ ކުރިމައްޗަށް އައިސް ހުއްޓުނީ ކަޅުބިޔަ މީހެކެވެ. އޭނާ އަހަރެންނަށް ގޮވަނީއެވެ. ކޮންމެސް ތާކަށް އައުމަށް ދައުވަތުދެނީއެވެ. ހަދާނެ ނަހަދާނެ ގޮތެއް ނޭންގިގެން އަހަރެން ހަޅޭއްލަވަން ފަށައިފީމެވެ. ނަމަވެސް އަޑުއިވޭ ހިސާބުގައި އެއްވެސް މީހަކުނެތެވެ. އެމީހަކު މަޑުމަޑުން އައިސް އަހަރެންގެ ދެ ލޮލަށްބަލާލިއެވެ. އަހަރެންނަށް ހަމަ އަސްލުވެސް ފެންނަނީބާއެވެ.\nއިރުކޮޅެއްނުވެ އެމީހަކު އެނދުގެ ދަށަށް ގޮސް ގެއްލެނީއެވެ. ދެން އަނެއްކާވެސް އަހަރެންނަށް އެއްވެސް ތަނެއް ނުފެންނަން ފެށިއެވެ. ކޮންމެރެޔަކު ހަމަ އެއްގަޑިއެއްގައި މި މަންޒަރު ތަކުރާރުވަނީއެވެ. ކޮންމެރެޔަކުވެސް ތަފާތުމީހެކެވެ. ބޮޑު ފަލަ އަންހެނެއްވެސް ބަޔެއް ފަހަރަށް ފެނެއެވެ. އަނެއްކާ މިއީ އަހަރެންނަށް ފެންނަ ހުވަފެނެއް ނޫންބާވައެވެ.\nމިގޮތަށް ތަކުރާރުވަނީ ހަފުތާޔަކު ހަތަރު ރެޔެވެ. މެދުކެނޑޭ ރޭރޭ ހަމަ އެއްވެސް އަޑެއް ބަޑެއް ނީވެއެވެ. މިކަމާ އަހަރެން ވިސްނަން ފަށައިފީމެވެ. އެނދުގެ ދަށުގައިވަނީ އަނެއްކާ ކޮންއެއްޗެއްބާވައޭ އަހަރެންގެ ހިތަށް އަރަމުން ދިޔައެވެ. އަހަރެން ކަހަލަ ކަނުއަނދިރި މީހަކަށް އެތަން ހޯދިޔަސް ފެންނާނީ ކޮންއެއްޗެއްބާވައެވެ. މިރޭމިއީ ހަމަ އެރެޔެވެ. ކޮންމެގޮތެއް ވިޔަސް އަހަރެން މިވާހަކައެއްވެސް މީހެއްގާތުގައި ނުބުނާނަމެވެ. ހަމަ ވާގޮތެއް ބަލަން ހުންނާނީއެވެ.\nއަހަރެން މަޑުމަޑުން އެނދުގައި އޮށޯވެގެން އުޑުތިލަމަތިން އޮތީމެވެ. ދެލޯމަރައިގެންނެވެ. އެކަމަކު މިރޭ އެމަންޒަރުތައް ސިފަވާންފެށީ އެހެން ރޭރެޔާ ހިލާފަށެވެ. އެމަންޒަރު ސިފަވަނީ ހިތަށެވެ. ދެމީހަކު އައިސް އަހަރެންގެ ގައިގައި ކޮއްޓަނީއެވެ. އެނދުގެ ދަށަށް އައުމަށް ހަނާއަޅަނީއެވެ. އަހަރެންގެ މޭގަނޑު ބަން ކިޔާފައި އަނގައިން ބޭރަށް އަތުވެދާނެހެންވެސް ހީވެއެވެ. ބިރުންނެވެ. އެކަމަކު އަހަރެން މިރޭ އެ އެނދުގެ ދަށުގައިވަނީ ކޮންއެއްޗެއްތޯ ބެލުމަށް މަސައްކަތްކުރާނަމެވެ. ލޮލަށް ނުފެނުނަސް އެތަނުގައި އެއްޗެއްވާނަމަ އަހަރެންގެ އަތުގައި ޖެހޭނެތާއެވެ. މަޑުމަޑުން އަހަރެން ބެޑުސީޓުގެ ދަށުން އެތެރެޔަށް ދެމިގަތީމެވެ. އެވަގުތު އަހަރެން ވަޅުގަނޑެއް ކަހަލަތަނަކަށް ވެއްޓިއްޖެއެވެ. ދެންވީ ގޮތެއް ހުދު އަހަރެންނަކަށްވެސް ނޭންގުނެވެ.\nވާނުވާ އަހަރެންނަށް އެނގުނު އިރުއޮތީ ހޮސްޕިޓަލުގައެވެ. ހަމަ ކުރީންއޮތް ކަނު އަނދިރިކަމުގައެވެ. އަހަރެންގެ އަތްފައި ތަޅުވާހެން ހީވެގެން ނަރުސް ކުއްޖަކު އަހަރެންގެ ގައިގައި ހިފާ ތަޅުވައިގަތެވެ. އަދި “މީނަ މަރެއްނުވެޔޭ” ގޮވާ އަޑު އިވެން ފަށައިފިއެވެ. މަޑުމަޑުން ޑޮކްޓަރު އައިސް އަހަރެންގެ މޫނުގައި އަޅާފައި އޮތް ބެންޑޭޖުގަނޑު ނައްޓުވާލައިފިއެވެ. އަހަރެންގ ދެލޮލަށް ހަމަ ހަގީގަތުގައިވެސް ފެންނަން ފެށިކަމާމެދު ސައްކުކުރެވުނެވެ. ނަމަވެސް އަހަރެންނަށް ފެންނަން ފެށިއެވެ. ހުރިހާ ކުލަތައް މަޑު މަޑުން ސާފުވަމުން ގޮސް ހުރިހާތަނެއް ފެންނަން ފަށައިފިއެވެ. އަހަރެން ވީ އުފަލުން ހަޅޭއްލަވައިގަތީމެވެ. ހޭން ފެށުނީ ބޭ އިހުތިޔާރުގައެވެ.\n” މީނަ މޮޔަވެފަބާ؟ ” ޑޮކްޓަރު މަޑު މަޑުން ނަރުސްއާއި ކުރި ސުވާލު އަޑުއިވިފައި އަހަރެންނަށް ރޮއިގަނެވުނީ ކުރިން ހޭންފެށިވަރަށްވުރެ ބާރަށެވެ. ” އަހަރެން މޮޔައެއްނުވެ. އަހަރެންގެ ލޮލަށް އަލަށް ފެނުނީމަ އަހަރެން ރޯންވީތޯ” އަހަރެން ބާރަށް ހަޅޭއްލަވައިގަތީމެވެ. ޑޮކްޓަރުހުރީ ފާޑަކަށް ގަބުވެފައެވެ. “ކުރިން ލޮލަށް ނުފެނޭތޯ؟” ޑޮކްޓަރުކޮށްލީ ސުވާލެކެވެ.\nއަޖާއިބުވެފައި ހުރި ބީރައްޓެހި ޑޮކްޓަރ ނަރުސްއާއި ދިމާލަށް ބަލާލީ އަޖާއިބުވެގެންނެވެ. މިވަނީ ކިހިނެއްބާއޭ ބުނާކަހަލަ ގޮތަކަށެވެ. އަހަރެންގެ އާއިލާމީހުން އަނެއްކާ ކޮބައިބާވައޭ އަހަރެންގެ ހިތަށް އަރަމުން ދިޔައެވެ. އޭރު ނޫކުލައިގެ ފާޑެއްގެ ހެދުމެއް ލައިގެން ތިބި ބަޔަކު\nއެތަނަށް ވަނުމަށްފަހު “މިއީ ފުލުހުންނޭ” ބުނުމަށްފަހު އެންމެން ފޮނުވާލައިފިއެވެ. ބޮޑު ބިޔަ އަންހެނަކު އަހަރެންނާ ގާތްވުމަށް ފަހު ސުވާލުތަކެއް ކުރަމުންދިޔައެވެ.\n“ތިޔަގޭގައި ތިބި އެންމެން ވީނުވީ ގޮތެއް ނޭންގިގެން އަވައްޓެރިން ފުލުހުންނަށް ރިޕޯޓުކޮށްގެން ދިޔައީ. ހަމައެކަނި ވިންދުޖަހާމީހަކަށްވެސް މީހުން ސަލާމަތްކުރާ މީހުންނަށް ފެނުނީ ކަލޭ. އެވެސް ވަޅުގަނޑެއްގެ ތެރެއަށް ވެއްޓިފަ އޮއްވާ. އެތަނުގައި އަންހެނަކާއި ފިރިހެނަކު މަރާލާފައިވެސް އޮތް. އެތަން ފެނުނީ ގެ ވަރަށް ރަނގަޅަށް ބަލާ ފާސްކުރަނިކޮށް. އަހަރެމެން ބެލި ބެލުމުން އެނގުނީ ތިގެޔަކީ މީގެ އަށްޑިހަ އަހަރުން ފެށިގެން ފަޅަށް ހުރި ގެޔެއްކަން.\nއެވަޅުގަނޑަށް ވެއްޓުނު އެއްވެސް ގޮތެއް އެނގޭތަ؟” އަންހެނާގެ ސުވާލުތައް ވަރަށްވެސް އަވަހެވެ.\nއެޔާއެކު އަހަރެންގެ ބަޑި ފަޅައިގެން ހިނގައްޖެއެވެ. އަހަރެންގެ މަންމަޔާއި ބައްޕަ ފިޔަވައި ދެން މަރުވެފައި އޮންނާނީ ކޮންބަޔެއްބާވައެވެ.\n“އެމީހުން ކޮބާ؟” އަހަރެން މަޑު މަޑުން އަހާލީމެވެ.\n“އެއީ މީހުންތަކެއް ނޫން. އެއީ މީގެ އެތައް އަހަރެއް ކުރީން މަރުވެފައި ނުވަތަ މަރާލާފައި އޮތް ދެކަށިގަނޑު”\nއޭރު އަހަރެންނަށް ވީނުވީއެއް ކިރިޔާ ރޯފިލީއެވެ. މިޔޮއް ހުރިހާ ދުވަހު މައިންބަފައިންކަމަށް ހީކޮށް މިއުޅެވުނީ ދެ ރޫހާއެކުއެވެ. ލޮލަށް ނުފެނުނީ ދެލޯ ކަނުވީމައެއްވެސް ނޫނެވެ. އެދެރޫހު އަހަރެންނަށް ފެންނަން ބޭނުން ނުވީއެވެ. އެހެން މީހުން ހީކުރީ އަހަރެން އެގޭގައި ދިރިއުޅުނީ އެކަނި ކަމަށެވެ. އަހަރެންގެ ވާހަކަތައް އިނގެންދެނެވެ. އެކަމު….\nއެކަމަކު މިއަދު އަހަރެން ދޫކޮށްލާފައި އެދެ ރޫޙު އެ ދިޔައީ ކޮންތާކަށް ބާވައެވެ؟ އަހަރެންގެ ހަގީގީ މައިންބަފައިން ކޮބާބާވައެވެ؟ އަހަރެންނަށް އެދެރޫޙުގެ ގަބުރަށް އަނިޔާ ދެވުމުން އަހަރެން ދޫކޮށްލީބާވައެވެ. ނަމަވެސް މިސުވާލުތަކުގެ ޖަވާބެއް އަހަރެންނަކަށް ހޯދަން އުޅެ އުޅެވެސް ނުލިބުނެވެ. އަދި ކުރިޔަށް އޮތްތަނުގައި ލިބޭނެ ކަމެއްވެސް ނޭންގެއެވެ. މިއީ އަހަރެންގެ ހަޔާތުގައި ހިނގި ހަގީގީ ހާދިސާއެކެވެ. އަހަރެންނާއި ދިމާލަށް މީހުން މަލާމާތަށް “ގޮސްޓު ގާލް” އޭ ގޮވަނީ މި ސަބަބުތަކާ ހެދި ކަމަށްވިޔަސް އަހަރެން ދެރައެއްނުވެއެވެ. އެދެ މީހުންދެކި އަހަރެން އަދިވެސް ލޯބިވެއެވެ.\nނޯޓު: މިއީ ވަރަށް އާދަޔާ ހިލާފު ޑައިރީއަކުން ނެގިފައިވާ ހުލާސާ ވާހަކައެކެވެ. ވާހަކަ އެކުލަވާލެވިފައި މިވަނީ ފުރާވަރުގެ އަންހެން ކުއްޖަކަށް ދިމާވި ހާދިސާއަކުންނެވެ. މިހާދިސާ ހިނގީ އެމެރިކާގެ އަވަށެއްގައެވެ. ޑައިރީގެ ވެރިޔާ ބޭނުންވަނީ އެ ސިޓީގެ ނަން ހާމަނުކުރާށެވެ.\n17 ޑިސެމްބަރ, 2010 | 5:01\nmi vaahaka vvv.hadi. vee nuvee eh neyn`gunu


India، China - nuthanavas dhandivalhehgai Defence Ministerunge bahdhaluvumeh | Jazeera\tއިންޑިއާ، ޗައިނާ - ނުތަނަވަސް ދަނޑިވަޅެއްގައި ޑިފެންސް މިނިސްޓަރުންގެ ބައްދަލުވުމެއް - Jazeera\nއިންޑިއާ، ޗައިނާ - ނުތަނަވަސް ދަނޑިވަޅެއްގައި ޑިފެންސް މިނިސްޓަރުންގެ ބައްދަލުވުމެއް\nމުޙައްމަދު އަފްޒަލް September 5, 2020 148 views0\nއޭޝިއާގެ ބިޔަބޮޑު ދެ ނިއުކްލިއަރ ބާރުގެ ދެމެދުގައި ހިނގާފައިވާ އަސްކަރީ ކުރިމަތިލުމަށްފަހު އިންޑިއާއާއި ޗައިނާގެ ޑިފެންސް މިނިސްޓަރުން ރަޝިއާގެ މޮސްކޯގައި ބައްދަލުކޮށްފިއެވެ.\nމި ބައްދަލުވުމަކީ ޖޫންމަހު ހިމާލިޔާ ސަރަހައްދުގައި ހިނގާދިޔަ އަސްކަރީ ކުރިމަތިލުމަށްފަހު މި ދެ ބޭފުޅުން ބައްދަލުކުރައްވާ ފުރަތަމަ ފަހަރެވެ. ބައްދަލުވުން ކުރިއަށް ދިޔައީ ޝެންހާއީ ކޯރޕަރޭޝަން އޯގަނައިޒޭޝަން (އެސް.ސީ.އޯ)ގެ ޑިފެންސް މިނިސްޓަރުންގެ ބައްދަލުވުމަށް ދެ ބޭފުޅުންވެސް ވަޑައިގެން އުޅުއްވާ ދަނޑިވަޅެއްގައެވެ.\nބައްދަލުވުމުގައި އިންޑިއާއިން އިސްކުރީ ޒަމާންވީ ސުލްހަވެރި ސިޔާސަތެވެ. ގާތްގަނޑަކަށް2ގަޑިއިރާ ބައި ދިގު ދެމިގެންދިޔަ މި ބައްދަލުވުމުގައި ޑިފެންސް މިނިސްޓަރު ސިންހް ވަނީ އޭޝިއާ ރީޖަންގައި ސުލްހަވެރިކަމާއެކު އަމާން މާހައުލެއް ބިނާކުރެވެން އަންނަނީ ގުޅިގެން މަސައްކަތް ކޮށްގެންކަން ފާހަގަކޮށްފައެވެ. ޗައިނާގެ ޑިފެންސް މިނިސްޓްރީއާއި ހަވާލާދީ "އަލްޖަޒީރާ"ގައި ރިޕޯޓް ކޮށްފައިވާ ގޮތުން ޗައިނާއިން ވެސް އެދެނީ އަމަންއަމާން ކަން ދެމެހެއްޓުމެވެ. އެހެންނަމަވެސް، މައްސަލައިގެ ޒިންމާ އިންޑިއާއިން ނަގަންޖެހޭނެ ކަމަށް ތަކުރާރުކޮށް ބަޔާންކޮށްފައިވެއެވެ.\nދުނިޔޭގެ ދެ ނިއުކްލިއަރ ބާރުގެ ދެމެދުގައި އުފެދިފައިވާ ނުތަނަވަސްކަމުން އަރައިގަތުމަށް އެހީގެ އަތެއް ފޯރު ކޮށްދިނުމަށް ތައްޔާރަށް އޮތްކަމަށް އެމެރިކާއިންވެސް ވަނީ އިއުލާން ކޮށްފައެވެ. މިކަމާ ގުޅިގެން ޗައިނާއިން ވަނީ ތިންވަނަ ފަރާތެއްގެ ބައިވެރިވުން ބޭނުންނުވާކަމަށް ބުނެފައެވެ.


Shahid vaadha kuravvaa aammu majileehuge inthihaabu mirey\nޝާހިދު ވާދަކުރައްވާ އދގެ އާންމު މަޖިލީހުގެ އިންތިހާބު މިރޭ\nރާއްޖޭގެ ފޮރިން މިނިސްޓަރު އަބްދުﷲ ޝާހިދު ވާދަ ކުރައްވަމުން ގެންދަވާ އދ. ގެ އާންމު މަޖިލީހުގެ ރައީސް ހޮވުމުގެ އިންތިހާބު މިރޭ އޮންނާނެ އެވެ.\nމިއިންތިހާބުގެ ވޯޓުލުން ކުރިއަށް ދާނީ ރާއްޖެ ގަޑިން މިރޭ 7:00 ޖަހާއިރު އެވެ. އާންމު މަޖިލީހުގެ ރައީސް ކަމަށް ވާދަ ކުރައްވަނީ ޝާހިދުގެ އިތުރުން އަފްޣާނިސްތާނުގެ ކުރީގެ ހާރިޖީ ވަޒީރު ޑރ. ޒަލްމާއި ރަސޫލެވެ.\nއިންތިހާބު ކާމިޔާބު ކުރަން ކެމްޕޭން ކުރެއްވުމަށްޓަކައި އދ. ގެ މައި މަރުކަޒު ހުންނަ ނިއުޔޯކުގައި ޝާހިދު ހުންނަވާތާ މިހާރު މަހަކަށް ވުރެ ގިނަ ދުވަސް ވެއްޖެ އެވެ.\nމިއިންތިހާބުގައި އާންމު މަޖިލީހުގައި ހިމެނޭ 193 މެންބަރު ގައުމުގެ މެދުގައި ލާނީ ސިއްރު ވޯޓެކެވެ.\nއދ. ގެ އާންމު މަޖިލީހުގައި ހިމެނޭ ބޮޑެތި އަދި ނުފޫޒު ގަދަ ގައުމުތަކުގެ ތާއީދު ރާއްޖެއަށް ލިބިފައިވާތީ ޝާހިދު އިންތިހާބު ކާމިޔާބު ކުރާނެ ކަމަށް ބެލެވެ އެވެ. ޝާހިދަށް ތާއީދު ކުރާނެ ކަން ހާމަކޮށްފައިވާ ގައުމުތަކުގެ ތެރޭގައި ދެކުނު އޭޝިއާ ސަރަހައްދުން އިންޑިއާ އަދި މެދުއިރުމަތިން ސައުދީ އަރަބިއްޔާ ހިމެނެ އެވެ. މީގެއިތުރުން އިނގިރޭސިވިލާތާއި އެމެރިކާގެ ތާއީދު ވެސް ރާއްޖެއަށް އޮތް ކަމަށް މައުލޫމާތު ލިބެ އެވެ.\nއާންމު މަޖިލީހުގެ ރައީސް ކަމަށް ބޭފުޅުން ހޮވަނީ އެެއް އަހަރު ދުވަހުގެ މުއްދަތަކަށެވެ. ރައީސް ހޮވަނީ އާ ދައުރު ފެށުމުގެ ތިން މަސް ދުވަސް ކުރިންނެވެ. މިރޭ ބާއްވާ އިންތިހާބަކީ އދ. ގެ 76 ވަނަ އާއްމު މަޖިލީހަށް ރައީސަކު ހޮވަން ބާއްވާ އިންތިހާބެވެ.\nއާންމު މަޖިލީހުގެ ރައީސްގެ މައިގަނޑު މަސްއޫލިއްޔަތު ތަކުގެ ތެރޭގައި އާންމު މަޖިލީހުގެ ރިޔާސަތު ބެލެހެއްޓުމާއި، މަޖިލީހުގެ އެޖެންޑާ ކަނޑައެޅުމާއި، ބަހުސްތަކުގައި ގައުމުތަކަށް ވަގުތު ދިނުމުގެ ކަންކަން ހަމަޖެއްސުން ފަދަ ބާރުތައް ލިބިގެންވެ އެވެ.\nއިންތިހާބު ކާމިޔާބު ކުރެވިއްޖެނަމަ ޝާހިދު އެންމެ ބޮޑު އިސްކަމެއް ދެއްވައިގެން ކުރައްވާނެ ކަންކަމުގެ ތެރޭގައި ހިމެނެނީ ކޮވިޑް-19 އިގެ ނުރައްކަލުން އަރައިގަތުމަށް ގައުމުތައް ގުޅިގެން މަސައްކަތް ކުރުމާއި، މޫސުމީ މައްސަލަތަކަށް ކުރިމަތިވެފައިވާ ގޮންޖެހުންތަކަށް ހައްލެއް ހޯދަން މަސައްކަތް ކުރުމާއި، ދެމެހެއްޓެނިވި ގޮތަކަށް ގައުމުތައް ތަރައްގީކޮށް އާރާސްތު ކުރަން މަސައްކަތް ކުރުމެވެ.\nޝާހިދު ރާއްޖެއިން ބޭރުގައި ހުންނަވާތާ ގިނަ ދުވަސްތަކެއް ވުމުން އިދިކޮޅު ސިޔާސީ ބޭފުޅުން ގެންދަވަނީ ޝާހިދަށް ވަރަށް ބޮޑަށް ފާޑު ވިދާޅުވަމުންނެވެ. އަދި ޝާހިދު ކުރައްވަމުން ގެންދަވާ ކެމްޕޭނަކީ ރާއްޖެއަށް މިވަގުތު މުހިއްމު ކެމްޕޭނެއް ނޫން ކަމަށްވެސް އިދިކޮޅު ބޭފުޅުން ގެންދަވަނީ ވިދާޅުވަމުންނެވެ.\nޔޫއެން ރައީސް އޮފީސް ފޮރިން މިނިސްޓްރީ + އަބްދުﷲ ޝާހިދު ޕޮލިޓިކްސް


ހިތްތިރިކުރުމުގެ އުސޫލު ބަދަލުކުރުމަށް އެމްޑީޕީގެ ޗެއަރޕާސަން ސަރުކާރަށް ގޮވާލައްވައިފި – Maldivian Democratic Party\nހިތްތިރިކުރުމުގެ އުސޫލު ބަދަލުކުރުމަށް އެމްޑީޕީގެ ޗެއަރޕާސަން ސަރުކާރަށް ގޮވާލައްވައިފި\nރޭގެ ޖަލްސާ ގައި މޫސަ ވާހަކަފުޅުދައްކަވަނީ .. ފޮޓޯ:އަނދާ\nހިތްތިރިކުރުމުގެ އުސޫލު ބަދަލުކުރުމަށާއި، އެމްޑީޕީ ބަދުނާމުވާ ގޮތަށް ދޮގު ވާހަކަ ފަތުރަމުންދާ ފަރާތްތައް ހައްޔަރުކުރުމަށް އެމްޑީޕީގެ ޗެއަރޕާސަން ރީކޯ މޫސާ މަނިކު، ސަރުކާރަށް ގޮވާލައްވައިފިއެވެ.\nއެމްޑީޕީ އާއި ސަރުކާރުގެ ބޮލުގައި، ޚާއްސަކޮށް ދީނޭ ކިޔައިގެން އިދިކޮޅު ސިޔާސީ ފަރާތްތަކުން އަޅުވަމުންދާ ދޮގު ތުހުމަތުތައް ހުއްޓުވުމަށް އެމްޑީޕީން ރޭ ފެށި. “ދެން ތިހެނެއް ނުކިޔޭނެ” ކެމްޕެއިން އިފްތިތާޙްކުރުމަށް އެޕާޓީގެ ހަރުގޭގައި ރޭ ބޭއްވި ޖަލްސާގައި ވާހަކަފުޅުދައްކަވަމުން މޫސަ ވިދާޅުވީ ހިތްތިރިކޮށްފައި މާފު ދިނީ އިދިކޮޅު ފަރާތްތަކުން އަލުން ތަކުރާރުކޮށް ކުރާ ކުށްތަކަށް ވެސް މާފު ދިނުމަށް ނޫން ކަމަށާއި، އެކަން ހުއްޓުވުމަށް އެމްޑީޕީން މުޒާހަރާ ވެސް ކުރާނޭ ކަމަށާއި، މަގުމައްޗަށް ވެސް ނިކުންނާނޭ ކަމަށެވެ.\nބައެއް އިދިކޮޅު މީޑިއާތަކުން އެމްޑީޕީއާ ދެކޮޅަށް އަދި ސަރުކާރާ ދެކޮޅަށް ދޮގު ވާހަކަ ފެތުރުމަށް އިޝާރާތްކުރައްވައި މޫސަ ވިދާޅުވީ، “އަޅުގަނޑު މިބުނަނީ ދެން ތިހެނެއް ނުކިއޭނެއޭ، ކިޔައިފިއްޔާ އެ މީޑިއާއަކާ ދިމާއަށް ވެސް ދާނަން. ރިޕޯޓް ހެދި މީހާ ކައިރި އަށް ވެސް ދާނަން،”\nމި ސަރުކާރަކީ ޔަހޫދީންގެ އަތުން ފައިސާ ހޯދައި، ރާއްޖޭގައި ފައްޅި އަޅަން މަސައްކަތް ކުރާ ސަރުކާރެއް ކަމަށް ބުނެ ދޮގު ވާހަތައް ފަތުރަމުންދާ އިދިކޮޅު ސިޔާސީ ފަރާތްތައް ހިފައި، ހައްޔަރުކޮށްގެން މައްސަލަ ތަހުގީގު ކޮށްދިނުމަށް ސަރުކާރަށް ގޮވައިލައްވަމުން މޫސަ ވިދާޅުވީ ޚިޔާލުފާޅުކުރުމުގެ މިނިވަންކަން ލިބިދީފައިވީ ނަމަވެސް ދެއްކޭނެ ވާހަކަ އާއި ނުދެއްކޭނެ ވާހަކަ ހުންނާނޭ ކަމަށާއި، އާއިލާތަކާއި، ކާންބޯންކުރާ މަސައްކަތާއި، ބެހެވިގެން ނުވާނޭ ކަމަށެވެ.\nމި ސަރުކާރަކީ ލާދީނީ ސަރުކާރެއް ކަން ސާބިތުކުރުމަށް ސާބިތު ނުހިފޭ ދޮގުވާހަކަ ފަތުރަމުންދާ ޓީވީ ޗެނަލްތަކާ ދެކޮޅަށް މަސައްކަތްކުރުމަށާއި، އެ ޗެނަލްތަކަށް އެމްޑީޕީގެ ސަރުކާރަކީ ލާދީނީ ސަރުކާރެއް ނޫންކަން ސާބިތުކޮށްދިނުމަށް ތައްޔާރަށް ހުންނެވިކަމަށް ވެސް މޫސަ ރޭގެ ޖަލްސާ ގައި ވިދާޅުވިއެވެ.\nއިދިކޮޅު ސިޔާސީ ފަރާތްތަކުން އެމްޑީޕީ ސަރުކާރުގެ ބޮލުގައި ދޮގު ތުހުމަތު އެޅުވުމާ ދެކޮޅަށް އެންމެ ފުރަތަމަ ހެކިބަސް ދެއްވާނޭ ބޭފުޅަކަށް ވެވަޑައިގަންނަވަން ތައްޔާރަށް ހުންނެވި ކަމަށާއި، އެމްޑީޕީ މެމްބަރުންގެ ހައްގުގައި ކުޑަގޮޅީގައި އިންނަން ވެސް ތައްޔާރު ކަމަށް މޫސަ ވިދާޅުވި އެވެ.\nރޭގެ ޖަލްސާ ޝަރަފްވެރިކޮށްދެއްވީ އަދާލަތު ޕާޓީގެ ކުރީގެ ރައީސް ޝެއިޚް ޙުސައިން ރަޝީދު އަޙުމަދު އެވެ. ރޭގެ ޖަލްސާ ގައި އޭނާ ވަނީ ސަރުކާރުގެ ސިޔާސަތުތަކަށް ވަރަށް ބޮޑަށް ތަޢުރީފްކުރައްވައި ވާހަކަފުޅު ދައްކަވާފައެވެ.


Kureege sarukaaru thakun Gan airport tharaggee kurumah ekasheyna masakkah nukurey- Ilyaas - AO News\nނިމިގެން ދިޔަ ސަރުކާރު ތަކުން އައްޑޫސިޓީ ގަން އިންޓަނޭޝަނަލް އެއާޕޯޓް ތަރައްގީކުރުމަށް އެކަށޭނަ މަސައްކަތް ކޮށްފައި ނުވާ ކަމަށް ހުޅުދޫ ދާއިރާގެ މަޖިލިސް މެމްބަރު އިލްޔާސް ލަބީބު ވިދާޅުވެއްޖެއެވެ.\nއެއާޕޯޓުގެ ގެ ހާލަތު، މަޖިލިހުގެ ސްޓޭޓް އޯންޑް އެންޓަޕްރައިޒަސް (އެސް.އޯ.އީ) ކޮމެޓީން ދިރާސާކޮށް ދިރާސާ ނިމުނު ގޮތުގެ ރިޕޯޓް މަޖިލިހުން ފާސްކުރުމަށް ކުރިއަށް ގެންދިޔަ ބަހުސްގައި ވާހަކަ ދައްކަވަމުން އިލްޔާސް ވިދާޅުވީ އައްޑޫގައި އިނގިރޭސިން ގެ ބޭސް އެއްގެ ގޮތުގައި ތަރައްގީކުރި ގަން އެއާޕޯޓަކީ ދުނިޔޭގެ އެންމެ ބޮޑެތި މަތިންދާ ބޯޓުފަހަރާއި އަދި ހަނގުރާމަ މަތީ މަތިންދާބޯޓުތަކުގެ އިތުރުން ޕެސެންޖަރުން އުފުއްލާ ބޯޓު ޖައްސާފައިވާ ރާއްޖޭގައި މިވަގުތު އޮތް އެންމެ ބޮޑު އެއާޕޯޓު ކަމަށެވެ. ނަމަވެސް މިއަދާއި ހަމައަށް އައި އިރުވެސް މިތަނަކީ ފުރިހަމައަށް ތަރައްގީ ވެފައި އޮތް އެއާޕޯޓަކަށް ނެހެދިގެން މަސައްކަތް ކޮށް އަދި އެއާޕޯޓު ތަރައްގީ ނުކުރެވޭ ކަމަށް ވާހަކަ ދައްކަން ޖެހުމަކީ ކަންބޮޑުވާން ޖެހޭ މައްސަލައެއް ކަަމަށެވެ.\n“ދެކުނުގެ4އަތޮޅަށް ބަލާއިރު ގާތްގަނޑަކަށް 80000 އަށް ވުރެ ގިނަ ރައްޔިތުން ދިރިއުޅޭ ސަރަހައްދެއް މިއީ. މި ސަރަހައްދުގައި އެއާޕޯޓް ތަރައްގީ ކޮށް އެއާޕޯޓުން މި ސަރަހައްދުގެ މީހުންނަށް ރާއްޖެއިން ބޭރަށް ދަތުރުކުރުމާއި ރާއްޖެއިން ބޭރުން މުދާ ގެނައުމާއި ރާއްޖެއަންނަން ބޭނުންވާ ފަތުރުވެރިންނާއި މެޑިކަލާއި އެކި ކަންކަމަށް ވިޔަފާރި ކަންކަމުގައި ރާއްޖެއިން ބޭރަށް ދާންޖެހޭ މީހުންނަށް ޚިދުމަތް ދެވޭނެ ރަނގަޅު ގޮތްތައް މިތަނުގައި އޮންނަން އެބަޖެހޭ، އަޅުގަނޑަށް ފާހަގަކުރެވިފައިވަނީ މި ދިޔަ ސަރުކާރު ތަކުން އެތަނުގެ މަސައްކަތް އެންމެ އެކަށީގެންވާ ގޮތުގައި ކޮށްފައި ނެތްކަން” އިލްޔާސް ވިދާޅުވިއެވެ.\nއިލްޔާސް އިތުރަށް ވިދާޅުވީ 2008 ވަނަ އަހަރު އުފެދުނު އެމްޑީޕީ ސަރުކާރުން މަސައްކަތް ކޮށް ކުންފުންޏެއް ހަދައި އެތަނުގެ ޝެއަރ ޕަބްލިކް ޕްރައިވެޓް ޕާޓްނަޝިޕްގެ ދަށަށް ބަދަލުކުރެވި އެތަނުގެ ތަރައްގީގެ މަސައްކަތް ފެށިފައިވާ ކަމަށެވެ. އެގޮތުން އެކުންފުނިން ލޯނެއް ނަގައި އެތަނުގެ ރަންވޭ އަށް ބޭނުންވާ ބިން ހިއްކައި ރަންވޭ އިމާރާތް ކޮށްފައިވާ ކަަމަށެވެ.\n“3 ފޭސް އަކަށް ބަހާލައިގެން އެތަނުގެ ތަރައްގީގެ މަސައްކަތް ކުރެވިފައިވަނީ. އެ ސަރަހައްދަށް ބަލާއިރު ގާތްގަނޑަކަށް އެބައޮތް 15 ރިސޯޓް. ގެސްޓްހައުސް އަށް ބަލާއިރު ތިރީހަކަށް ގެސްޓްހައުސް ވަނީ ގާއިމުކުރެވިފައި. ނަމަވެސް އެއާޕޯޓުގެ ދަތިކަމާހެދި އެތަނުން ބޭރަށް ބޯޓެއް އައިސް ޖައްސާފައި އެތަނުން ދެން އެހެންތަނަކަށް މީހުން ގެންދެވޭނެ އިންތިޒާމުތައް ރަނގަޅަށް ހަމަނުޖެހުމުގެ ސަބަބުން އެތަން ރަނގަޅަށް ހިނގާނެ ގޮތް ނުވެފައިވަނީ. އިތުރު އެއާލައިން ގެނެވޭނެ ގޮތެއް ވަނީ ނުވެފައި. އެތަނަށް ދުނިޔޭގެ ރަނގަޅު ރެޕިއުޓެބަލް އެއާލައިނެއް އައިސް ޖައްސަން ބަލާއިރު އެތަނަށް ބޭނުންވާ އިކުއިޕްމަންޓް ރަނގަޅަށް ނުހުރޭ. އޭގެ ސަބަބުން އެއާލައިން އެތަނަށް އަންނަން ބޭނުމެއް ނުވޭ. ބޯޓު ރަންވޭ މަތީގައި ހުއްޓިއްޖެއްޔާ ބޯޓު ޓޯކޮށްފައި އެއްފަރާތަކަށް ގެންދެވޭނެ އިކުއިޕްމަންޓެއް ނެތް.” މަޖިލިހުގެ ތަޅުމުގައި ދިރާސާ ރިޕޯޓާ ގުޅޭ ގޮތުން ވާހަކަ ދައްކަވަމުން އިލްޔާސް ވިދާޅުވިއެވެ.\nއިތުރަށް ވާހަކަ ދައްކަވަމުން އިލްޔާސް ވިދާޅުވީ ރާއްޖޭގެ ދެވަނައަށް އެންމެ މީހުން ގިނަ އަދި އެންމެ ބޮޑު އެއާޕޯޓު ތަރައްގީކުރުމަށް މިދިޔަ5އަހަރުގެ ތެރޭގައި ވަނީ އެންމެ 17 މިލިއަން ޑޮލަރުގެ ސޮވެރިން ގެރެންޓީއެއް ދީފައި ކަމަށާއި އެލާރިން ކުރެވުނު ކަމަކީ ބިންހިއްކާފައި ރަންވޭގެ މަސައްކަތް ކުރުން އެކަނި ކަމަށެވެ. އަދި ޓާރމިނަލް ހެދިފައިނުވާއިރު އެތަނަށް ބޭނުންވާ އިކުއިޕްމަންޓުވެސް ގަނެވިފައި ނުވާކަމަށް އިލްޔާސް ވިދާޅުވިއެވެ.\n“އެއާޕޯޓު ތަރައްގީކުރުމަށް ފައިސާ ހޯދަން އެބަޖެހޭ. ސަބަބަކީ އެތަނަށް މަހަކު ލިބެނީ 2.9 މިލިއަން ރުފިޔާ ކަމަށް ވާއިރު ކޮންމެ މަހެއްގެ މައްޗަށް 3.9 މިލިއަށް ރުފިޔާ ޚަރަދުވެގެންދޭ. 1 މިލިއަން ރުފިޔާގެ ގެއްލުމެއްގައި ކޮންމެ މަހަކުވެސް އެތަން މި ހިނގަނީ. އެތަނަށް އެއާޕޯޓު ނުހަދައެއް އޭގެ ސަބަބުން ލިބެން ޖެހޭ ފީއެއް ނުލިބޭނެ. އެއާޕޯޓު ރަނގަޅަށް ނުހިނގާތީ އެތަނުން ދޭން ޖެހޭ އެހެން ޚިދުމަތްތައް ނުދެވޭ. އެ ޚިދުމަތްތަކުން ފީއެއް ނުލިބޭ. އެތަނަަށް ޓުރައިސްޓަކު ނާދޭ. ބޯޓެއް ނުޖެއްސޭ. އެހެންވީމާ ސަރުކާރުގެ ވަޒީރުންނާއި ދައުލަތުން މަސައްކަތް ކޮށްގެން އެތަން ތަރައްގީކުރުމަށް ބޭޏުންވާ ލޯނުތައް ނަގައިގެން އެއާޕޯޓު ތަރައްގީކުރަން އެބަޖެހޭ” އިލްޔާސް ވިދާޅުވިއެވެ.\nގަން އިންޓަނޭޝަނަލް އެއާޕޯޓް ގެ ހާލަތު، މަޖިލިހުގެ ސްޓޭޓް އޯންޑް އެންޓަޕްރައިޒަސް (އެސް.އޯ.އީ) ކޮމެޓީން ދިރާސާކޮށް ދިރާސާ ނިމުނު ގޮތުގެ ރިޕޯޓް ،މަޖިލިހުގެ މިއަހަރުގެ ދެވަނަ ދައުރުގެ 26 ވަނަ ޖަލްސާގައިވަނީ ފާސްކޮށްފައެވެ. މި ބިލް ފާސްކޮށްފައިވަނީ 57 މެމްބަރުންގެ ތާއީދާއެކުގައެވެ.\nއިލްޔާސް ލަބީބްގަން އިންޓަނޭޝަނަލް އެއާޕޯޓު


ތ.އަތޮޅު ހޮސްޕިޓަލުގައި މަސައްކަތް ކުރެއްވުމަށް ޝައުޤުވެރިވާ ފަރާތްތަކަށް މަރުހަބާ ދަންނަވަމެވެ. މި ވަޒީފާއަށް ބޭނުންވަނީ މަސައްކަތަށް ޝައުޤުވެރިކަން ހުރި ޤާބިލު މީހެކެވެ.\nތ. އަތޮޅު ހޮސްޕިޓަލް،\nމުވައްޒަފުންނަށް ދޭންޖެހޭ ފައިސާގެ އެލަވަންސް ރިޕޯޓްތައް ތައްޔާރުކުރުމާއި، ފައިސާ ހަވާލުކޮށް ހިސާބުތައް ފުރިހަމައަށް ބެލެހެއްޓުން.\nމުވައްޒަފުންނަށް ދޭންޖެހޭ ޔުނިފޯމު އެލަވަންސްގެ އެންމެހައި ކަންތައްތައް ހަމަޖައްސައި، ކަނޑައެޅިފައި އޮންނަ ގަވާއިދުން ދިނުން.\nތ. އަތޮޅުގެ ޞިއްޙީމަރުކަޒުތަކުގައި މުވައްޒަފުންގެ މުސާރަޝީޓުތައް ޗެކްކުރުމާއި، މައްސަލަ އުޅޭނަމަ، އެކަން އިޞްލާޙުކޮށް، މުސާރަ ދިނުމާއި، ރިޕޯޓު ތައްޔާރުކޮށް ފޮނުވުމާއި، ރިކޯޑުތައް ބެލެހެއްޓުން.\nތ.އަތޮޅު ހޮސްޕިޓަލް މުވައްޒަފުންގެ މުސާރަޝީޓު ހެދުމާއި މުސާރަ ދިނުން.\nބަޖެޓް ސެކްޝަނަށް ލިބޭ ލިޔުންތަކަށް ޖަވާބު ތައްޔާރުކުރުމާއި، ފޮނުވަންޖެހޭ ފަރާތްތަކަށް ފޮނުވުން.\nމުވައްޒަފުންގެ އިތުރުގަޑީގެ ފައިސާއާއި އެކިއެކި އެލަވަންސް ދޭންޖެހޭ ފައިސާގެ ރިޕޯޓްތައް ޗެކްކުރުން.\nހޮސްޕިޓަލުން ރާވައި ހިންގައި ހަރަކާތްތަކުގައި ބައިވެރިވުމާއި އެހެން މުވައްޒަފުންގެ މަސައްކަތުގައި އެހީތެރިކަން ފޯރުކޮށްދިނުން.\nއެޕްލައިޑް އެކައުންޓިންގ، ފައިނޭންސް، އެކައުންޓިންގ، އެކައުންޓިންގ އެންޑް ބިޒްނަސް، އޭ.ސީ.ސީ.އޭ، ހެލްތު ފައިނޭންސް، އިކޮނޮމިކްސް، މެތަމެޓިކްސް، ސްޓެޓިސްޓިކްސް، އެކައުންޓިންގ ޓެކްނީޝަން (ސީއޭޓީ) ގެ ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް3ގެ ސަނަދެއް ހާސިލުކޮށްފައިވުމާއެކު، އެޕްލައިޑް އެކައުންޓިންގ، ފައިނޭންސް، އެކައުންޓިންގ، އެކައުންޓިންގ އެންޑް ބިޒްނަސް، އޭ.ސީ.ސީ.އޭ، ހެލްތު ފައިނޭންސް، އިކޮނޮމިކްސް، މެތަމެޓިކްސް، ސްޓެޓިސްޓިކްސް، އެކައުންޓިންގ ޓެކްނީޝަން (ސީއޭޓީ) ގެ ދާއިރާއެއްގައި2އަހަރުދުވަހުގެ މަސައްކަތު ތަޖުރިބާ ލިބިފައިވުން. ނުވަތަ\nސާނަވީ އިމްތިޙާނަކުން2މާއްދާއިން ދަށްވެގެން "ޑީ" ގްރޭޑް ލިބިފައިވުމާއެކު، އޭގެ އިތުރުން ސެކަންޑަރީ ސްކޫލް ސެޓުފިކެޓު އިމްތިޙާނުގައި "ދިވެހި" މިމާއްދާއިން ދަށްވެގެން "ސީ" ގްރޭޑް ލިބިފައިވުން.\nމަސައްކަތަށް ނިކުންނަ ކޮންމެ ދުވަހަކަށް ކަނޑައެޅިފައި އިންނަ ރޭޓަށް ރިސްކު އެލަވަންސް.\n1. މަޢުލޫމާތު ފުރިހަމަކޮށްފައިވާ އެޕްލިކޭޝަން ފޯމު. (އެޕްލިކޭޝަން ފޯމު މި މަރުކަޒުން ލިބެން ހުންނާނެއެވެ. އަދި ކޮމިޝަނުގެ ވެބްސައިޓް www.csc.gov.mv އިން ޑައުންލޯޑް ކުރެވޭނެއެވެ.)\n2. ސިވިލް ސަރވިސްއަށް/ ސަރުކާރަށް ޚިދުމަތް ކުރުމުގައި އެއްބަސްވުމެއް އޮތް މުވައްޒަފުން ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިއުތިރާޒެއް ނެތްކަމަށް، އެ މުވައްޒަފު ވަޒީފާ އަދާކުރާ އޮފީހުގެ ލިޔުމެއް.\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު ބަލާފައިވާ ތަޢުލީމީ ސެޓުފިކެޓުތަކުގެ ކޮޕީ. (ރާއްޖޭގައި ރަޖިސްޓަރީކޮށްގެން ހިންގާ މަތީ ތަޢުލީމު ދޭ މަރުކަޒަކުން ހިންގާ ރާއްޖެއިން ބޭރުގެ ޕްރޮގްރާމްތަކުގެ އެކްރެޑިޓްކޮށްފައިވާ ސެޓުފިކެޓުތައް އަދި ރާއްޖެއިން ބޭރުގެ ޕްރޮގްރާމްތަކުގެ އެކްރެޑިޓްކޮށްފައިވާ ސެޓުފިކެޓުތައް ނުވަތަ ކޯސް ފުރިހަމަ ކުރިކަމުގެ ލިޔުމާއެކު ކޯހުން ލިބޭ ސެޓުފިކެޓު ވަކި ފެންވަރެއްގައި އެކްރެޑިޓް ކުރެވޭނެކަމަށް މޯލްޑިވްސް ކޮލިފިކޭޝަން އޮތޯރިޓީން ދޫކުރައްވާފައިވާ ލިޔުމުގެ ކޮޕީ)\n(ށ) ރާއްޖޭގައި ރަޖިސްޓަރީކޮށްގެން ހިންގާ މަތީ ތަޢުލީމުދޭ މަރުކަޒަކުން ކުރިއަށްގެންދާ ރާއްޖޭގެ ޕްރޮގްރާމްތަކުގެ ސެޓުފިކެޓުތަކުގެ ކޮޕީ. (މިފަދަ ސެޓުފިކެޓުތައް އެކްރެޑިޓް ކުރާކަށް ނުޖެހޭނެއެވެ.) ނުވަތަ ކޯސް ފުރިހަމަކުރިކަމުގެ ލިޔުމުގެ ކޮޕީއާއި ޓްރާންސްކްރިޕްޓުގެ ކޮޕީ.\n6. ވަޒީފާއަށް އެދޭ ފަރާތުގެ މުއްދަތު ހަމަނުވާ ދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ލިޔުންތައް ފެންނަ، އަދި ލިޔެފައިވާ ލިޔުންތައް ކިޔަން އެނގޭފަދަ ކޮޕީ.\n2016 ނޮވެންބަރު 15 ވާ އަންގާރަދުވަހުގެ 14:00 ގެ ކުރިން ތ.އަތޮޅު ހޮސްޕިޓަލަށް. (ފޯމުތައް ބަލައިގަތުން ރަސްމީ ބަންދު ނޫން ކޮންމެ ދުވަހެއްގެ ހެނދުނު 9:00 އިން 12:00 އަށް ހޮސްޕިޓަލުގެ އޮފީސްބައިން ކުރިއަށްދާނެއެވެ.)\n2016 ވަނަ އަހަރުގެ ނޮވެންބަރުމަހުގައި، ތ.އަތޮޅު ހޮސްޕިޓަލުގައި (ވަޒީފާއަށް އެދިލައްވާ ފަރާތްތައް 10 އަށްވުރެ އިތުރުވާނަމަ އިންޓަވިއު ކުރެވޭނީ ޝޯޓްލިސްޓު ކުރެވޭ 10 ފަރާތާ އެކަނިކަން މަޢުލޫމާތަށްޓަކައި ދެންނެވީމެވެ.)\nމަޢުލޫމާތު ސާފުކުރައްވަން ގުޅުއްވާނެ ނަންބަރަކީ 6780058 އެވެ. ވަޒީފާއަށް އެދޭ ފޯމު ސިވިލްސަރވިސް ކޮމިޝަނުގެ ވެބްސައިޓް www.csc.gov.mv އިން ޑައުންލޯޑް ކުރެއްވޭނެއެވެ.) އަދި ރަސްމީގަޑީގައި މި ހޮސްޕިޓަލްގެ އޮފީހުން ލިބެން ހުންނާނެއެވެ.\n01 ނޮވެންބަރު 2016\nސުންގަޑި: 15 ނޮވެންބަރު 2016 1400


Banavi hayaai-15 | Fenvaru Online\n00:28 - 25 ޖޫން 2020 - 1 ކޮމެންޓް\nފަތީނާ ދުވެފަ އައިސް ޝައުނާގެ އަތުން ދަރިފުޅު ޖަހައިގަތެވެ.\n"މަގޭ ދަރި." ފަތީނާ ދަރިފުޅު ނަގާ މެޔާލާ ބޮޑިކޮށްލިއެވެ.\nފަތީނާ ނަފްރަތުގެ ނަޒަރަކުން ޝައުނާ ދިމާލަށް ބަލާލިއެވެ. އިރުކޮޅަކުން ފެނުނީ ޝައުނާގެ މޫނުމަތީގައި ފަތީނާ އެތިފަހަރެއް އަޅާލިތަނެވެ.\n"ޝައުނާ ހަމަހޭގަތަ ތިހިރީ. އެގޭތަ ތިކުރެވުނު ކަމެއް. މީ އަހަރެންގެ ދަރިފުޅޭ!"\n"ދެން ކިހިނެއްވީ؟" ޝައުނާ ބުނެލިއެވެ.\n"ކިހިނެއްވީހޭ! އަހަރެން ދުވަހަކުވެސް ހިޔެއްނުކުރަން އަހަރެން އެހާ ލޯބިން ބަލާބޮޑުކުރި ޝައުނާ މިއަދު އަހަރެންގެ ދަރިއަކަށް ގެއްލުމެއް ދީފާނޭ."\n"ގެއްލުމޭ! އެންމެ ފަހަރަކު ކަރުހިއްކުން ފިލުވާލިޔަސް ތިދަރި މަރެއް ނުވާނޭ."\n"ޝައުނާ!" އަނެއްކާވެސް ފަތީނާ ޖަހަން އުޅުމުން ޝައުނާ ފަތީނާގެ އަތުގައި ހިފެހެއްޓިއެވެ.\n"ޚަބަރުދާރު! ދެން އެންމެ ފަހަރަކުވެސް އަހަރެން ގައިގަ ޖަހައިފިނަމަ ކަލޭގެ މުޅި އާއިލާ ނައްތާލާނަން." ޝައުނާ ހުރީ ރުޅިގަދަވެފައެވެ.\n"ކަލޭ!" ފަތީނާއަށް ޤަބޫލުކުރަންވެސް ދަތިވިއެވެ.\n"އާ! ކަލޭ. ކަލެޔަށް މިހާރު ދައްތަ ކިޔާހިތެއް ނުވޭ." ޝައުނާ ވާހަކަ ދައްކަމުން ގޮސް ޖޯލީގައި އިށީނެވެ.\n"އެއީ ކީއްވެ؟" ފަތީނާ ހައިރާން ކަމާއެކު ޝައުނާއަށް ބަލާލިއެވެ.\n"އަހަރެން ގަބޫލުކުރާ ގޮތުގަ އަހަރެންގެ ދިރިއުޅުން ބަރުބާދުކޮށްލީ ކަލޭ. ދީމާއޭ ކިޔައިގެން ވާހަކަދައްކާ، އަހަރެންގެ ހިތުގައި ޝައްކު އުފައްދާ ނުވިތާކަށް އަހަރެން ލައްވާ ދީމާއަށް ހަމަލާވެސް ދިނީ ކަލޭ. އަހަރެން އެގޮތަށް ކަންތައް ނުކުރިނަމަ މިއަދު އަހަރެން ހުންނާނީ އަހަރެން ލޯބިވާ ފިރިމީހާ ކައިރީ. ކަލޭ އަހަރެންގެ އުފާތައް ނޮޅައިގަތީ. ކަލޭތީ ދައްތަ ކިޔަން ހެޔޮވަރުގެ މީހެއްނޫން." ޝައުނާގެ ވާހަކަތަކުން ފަތީނާއަށް ރޮވުނެވެ.\n"އަހަރެން ކީއްކުރަން ޝައުނާގެ ދިރިއުޅުން ހަލާކުކޮށްލަންވީ. ތީ އަހަރެންގެ ކޮއްކޮއޭ. އަހަރެން ދުވަހަކުވެސް ނޭދެން ޝައުނާއަށް ދެރައެއް ދޭކަށް. އެކަމަކު މިއަދު ޝައުނާ ތިކުރީ ވަރަށް ބޮޑު ކުށެއް. ފަހުން ދެރަވާނެ."\n"ހަ. ކަލޭ އަބަދުވެސް ކިޔަމުން އަންނަ އެއްޗެއްނު މިއިންސާނުންނަށް އަދި އަހަރެންގެ ގޮތެއް ނޭގޭނޭ. ކަލެޔަށްވެސް އަހަރެންގެ ގޮތެއް ނޭގުނެއްނު. ކަލެޔަށް އެގޭދޯ އަހަރެން ކަލެޔަށްވުރެ މާ ބާރުގަދަކަން. ގަބޫލުކުރަންދޯ! އެހެންވީމަ ދެންވެސް އަހަންނާ ކުޅެން ނޫޅޭތި. އަހަރެން ބޭނުންނަމަ މިރޭ ތިދަރިފުޅު މަރާވެސް ލެވިދާނެ. އަހަރެން އުޅޭނޫޅޭ މީގެ ފަހުން ބަލައިގެން ނުވާނެ. އަހަރެން އުޅޭނީ އަހަރެން ބޭނުން ގޮތަކަށް." މިހެންބުނެ ޝައުނާ ނުކުމެގެން ދިޔައީއެވެ.\n"ޝައުނާ މަޑުކޮށްބަ!" ފަތީނާ ގޮވާލިއެވެ. އެއަޑު ޝައުނާ އިވުނުކަމުގައިވިޔަސް ޝައުނާ ދިނީ ބީރުކަންފަތެކެވެ.\nފަތީނާ ދަރިފުޅުގޮވައިގެން އެތެރެޔަށް ވަނީ ރޮމުންނެވެ. މަންމަ މަރުވުމަށްފަހު ޝައުނާގެ ހުރިހާ ކަމެއް ފަތީނާ ބެލެހެއްޓީ މަންމައެއް ފަދައިންނެވެ. އެހެންނަމަވެސް ޝައުނާ މިރޭ ކުރިކަމަކީ މާފްކުރެވޭނެ ކަމެއްނޫނެވެ. ފަތީނާ ހުރީ ވަރަށް ދެރަވެފައެވެ.\nދެދުވަސް ނިމިގެން ދިޔައިރުވެސް ޝައުނާގެ ޚަބަރެއް ފަތީނާއަކަށް ނުވެއެވެ. ރަށުގެ އެއްވެސް ތަނަކުން ޝައުނާ ނުފެނެއެވެ. ޝައުނާއަށް ވީ ގޮތެއް ފަތީނާއަކަށް ނޭގެއެވެ. ރުޅިއަޔަސް އެއްދުވަހަށްވުރެ ގިނަ ދުވަހު ޝައުނާ ނުހުންނާނެކަން ފަތީނާއަށް އެގެއެވެ.\nއެންމެ ފަހުން ކެތްނުކުރެވިގެން ފަތީނާ ނީލްގެ ފިހާރަޔަށް ދިޔައެވެ. ނީލްގެ ފަރާތުން މައުލޫމާތެއް ލިބޭތޯއެވެ.\n"އަހަ ފަތީނާއްތާ! ހާދަ ނުފެނޭ މިހާރަކަށް އައިސް. ކުރިން ގެޔަށްވެސް ވަދެލާނެ. މިހާރު އެހެންވެސް ނުފެންނަތާ ދުވަސްކޮޅެއްވެއްޖެ. ކިހިނެއްވީބާ." ފަތީނާ ފެނުމުން ނީލް އަހާލިއެވެ.\n"އާ! ކުޑަ މަންޖެ ބަލިވެ އުޅޭތީ ގެއިން ބޭރަށް ނުނުކުމެވެނީ." ފަތީނާ ބުނެލިއެވެ.\n"ކޮބާތަ މިހާރު ޝެރިން. އޭނަވެސް ނުފެނޭ މިހާރު. އެހެންޏާ އަހަރެންގެ ޚަބަރެއް ނުވުމުން އޭނަ އަންނާނެ އަހަރެންގެ ގެޔަށް. އޭނަ ކޮބާތަ؟" ނުސީދާ ގޮތަކަށް ފަތީނާ ޝައުނާގެ ވާހަކަ އަހާލިއެވެ.\nނީލް ފިހާރައިން ބޭރަށް ނުކުތުމުން ފަތީނާވެސް ފަހަތުން ނުކުތެވެ.\n"ކިހިނެއްވީ. އަނެއްކާ ޝެރިންއަށް ކަމެއްވީތަ." ފަތީނާ އަހާލިއެވެ.\n"ފަތީނައްތާ! މިވާހަކަ އަދި އަހަރެން އެއްވެސް މީހަކު ކައިރީ ނުބުނަން އެކަމަކު ފަތީނައްތަ ވީމަ ބުނެލާނަން. އަހަރެން މިރަށު މީހުން ކައިރީ ބުނީ ދީމާ މާލެ ދިޔައިރު ދީމާއެކު ޝެރިންވެސް މާލެ ގޮސްއޭ ވީ. އެކަމަކު ތެދުތެދަށް ބުނަންޏާ އަހަރެންގެ ޝެރިން އަހަންނާ ކައިވެނި ނުކުރަނީސް މަރުވެއްޖެ." ނީލްގެ ލޮލުން ވެއްޓުނު ކަރުނަތިކި ފޮހެލަމުން ނީލް ބުނެލިއެވެ.\n"ކީކޭ ނީލް ތިކިޔަނީ. އަހަންނަށް ނުވިސްނުނު."\n"މިބުނީ މިހުރިހާ ދުވަހު އަހަރެން ޝެރިން ކަމަށް ހީކޮށްގެން އުޅުނީ އެއީ އިންސާނެއް ނޫނޭ."\n"ކިހިނެއް ނީލްއަށް އެގުނީ." ފަތީނާ ވާހަކަ ހޯދަން މަސައްކަތްކުރިއެވެ.\n"ދެން ކޮންމެވެސް ދުވަހަކުން އެގޭނެ ދޯ. އެކަހަލަ ކަންތައްތަކަކީ ސިއްރުކުރެވޭނެ ކަންތައްތަކެއް ނޫން." ނީލް ޝެރިންގެ ވާހަކަ އެއްވެސް މީހަކު ކައިރީ ނުބުނަންވެގެން ނުބުނީއެވެ.\nޝެރިން ބުނި ވާހަކަ ހަދާންހުރީމަ ގަސްތުގަ ނުބުނީއެވެ. ޝެރިން އޮތީ ނީލްކައިރީ ހުރިހާ ވާހަކައެއް ކިޔައިދީފައެވެ. މިރަށުގައި އޭގެ ދެޖިންނި އުޅޭ ކަމާއި އެތަނުން އެކަކީ ޝައުނާ ކަމެވެ. އެހެންކަމުން އެއްވެސް މީހަކު ކައިރީ އެވާހަކަ ބުނަން ނީލް ބޭނުން ނުވަނީއެވެ. މިހާރު އެއްވެސް މީހަކަށް އިތުބާރު ނުކުރެވޭތީއެވެ.\n"ދެން މިހާރު ކޮބާ ޝެރިން. މިބުނީ އެ ޖިންނި؟" ފަތީނާ އަޅައިގަންނަމުން ވާހަކަދެއްކިއެވެ.\n"ތިހިރީ ކުރިމަތީގައި!" ނީލް ބުނެލިއެވެ.\nފަތީނާ ދިޔައީ ސިއްސައިގެންނެވެ. ނީލްއަށް އޭނަގެ ހަގީގަތް އެކުނީކަމަށް ހީކޮށްފައި ބިރުގަތީއެވެ. ފަތީނާއާ ދިމާލަށް އިގިލިދިއްކޮށްފައި ނީލް އެހެންބުނުމުން ފަތީނާ ފަހަތަށް ޖެހުނީ ބޭއިޚްތިޔާރުގައެވެ.\n"ތިބުނި އެއްޗެއް ނޭގުނު." ފަތީނާ ބުނެލިއެވެ.\n"މިބުނީ ފަތީނައްތަ ސިފައިގަވެސް އެޖިންނި ހުރެދާނޭ. އެއީ މީހުންގެ ސިފައަށް ބަދަލުވެގެން ރަށުތެރޭ އުޅޭ އެއްޗެއް. ކިހިނެއް އެގޭނީ އަހަރެން ކަމަށް ހެދިގެން ފަތީނައްތައާ ވާހަކަ ދައްކަން މިހިރީ އެޖިންނި ކަމެއް.؟" ނީލް އެހެންބުނުމުން ފަތީނާ ވާހަކަ ކުރުކޮށްލާފައި ދާން ހިގައިގަތެވެ.\n"ފަތީނައްތާ. އެއީ މަޖަލަކަށް ބުނިއެއްޗެއް. ބިރުގަތީތަ. މިވާހަކަ އެއްވެސް މީހަކު ކައިރީ ނުދައްކައްޗޭ." ފަތީނާ ހިގައިގަތުމުން ނީލް ބުނެލިއެވެ.\nފަތީނާ ގެޔަށް ދިޔައިރު ގޭގައި އެއްވެސް މީހަކު ނޫޅެއެވެ. ފަތީނާ ބިރުގަތެވެ. ޝައުނާ ކޮންމެފަދަ ކަމެއްވެސް ކޮށްފާނެކަން ފަތީނާއަށް އެގޭތީއެވެ. އަވަހަށް ފޯނުނަގާ ފިރިމީހާއަށް ގުޅާލިއެވެ. ފިރިމީހާ ދެއްކި ވާހަކަތައް އަޑުއަހަން ހުރެފައި ފަތީނާ އަޑުންއަޑުނަގާ ރޮއިގަތެވެ. ދުވަމުން ގޮސް ހޮސްޕިޓަލަށް ވަނެވެ. ފަތީނާގެ ފިރިމީހާވެސް ރޮނީއެވެ. ކައިރީގައި ތިބި އެހެންކުދިންވެސް ރޮނީއެވެ.\n"ފަތީނާ! އަހަރެމެންގެ ދަރިފުޅު." ފަތީނާ ފެނުމުން ފިރިމީހާ ބުނެލިއެވެ.\n"ކިހިނެއްވީ. ކޮބާ މަގޭ ދަރިފުޅު" ފަތީނާގެ ފިރިމީހާ އިޝާރާތްކުރީ އަވަސްފަރުވާދޭ ކޮޓަރިއަށެވެ. ފަތީނާ ދުވެފަގޮސް ވަންއިރު ދަރިފުޅު ގައިމަތީ އޮތީ ހުދު ފޮތިގަނޑެއް އަޅާފައެވެ. ފަތީނާ މަޑުމަޑުން ގޮސް ފޮތިގަނޑު ނަގާ ދަރިފުޅުގެ މޫނަށް ބަލާލިއެވެ. ދަރިފުޅުގެ މޫނު އޮތީ އެއްކޮށް ހުދުވެފައެވެ. ފަތީނާ ދަރިފުޅު ގައިގައި ބައްދައިގެން އޮވެ ރޮމުންގެންދިޔައެވެ. ފަތީނާގެ ފިރިމީހާ އައިސް ފަތީނާ ބޭރަށް ނެރުނެވެ.\n"ކިހިނެއްވީ މަގޭ ދަރިފުޅު މަރުވީ؟"\n"ދަރިފުޅު ރޯންފެށުމުން އަހަރެން އޭނަ ނަގައިގެން ކޮޑަށް ލައިގެން ހުއްޓާ ޚަބަރެއް ނުވެގެން ބެލިއިރު ހުއްޓިފަ އޮތީ. އަވަހަށް ހޮސްޕިޓަލަށް ގެނައީ. ޑޮކްޓަރު ބުނީ ހަށިގަނޑުން ލޭ މަދުވެގެންނޭ ދަރިފުޅު މަރުވީ." ފިރިމީހާ މިހެން ބުނުމުން ފަތީނާ އޭނަގެ މޫނަށް ބަލާލިއެވެ. ކަރުނަ ފޮހެލާފައި ތެދުވެގެން ގޮސް ދަރިފުޅުގެ ގައިގައި އަޅާފައި އޮތް ފޮތިގަނޑު ނަގާ އެއްލާލިއެވެ. ދަރިފުޅުގެ ކަރުގައި އަތްއަޅާލާފައި އަތްނަގާލިއިރު ކަރުގައި ކުރިން ފެންނަން ނެތް ނިޝާންތަކެއް ހުއްޓެވެ. ތިންތަނެއްގައި ދަތްއަޅާފައި ހުއްޓާ ފެނުނެވެ. އެއީ ޝައުނާގެ ކަންތައްކަން ވަގުތުން ފަތީނާއަށް އެގުނެވެ. ބާރަށް ހިގާފައި ގޮސް ފަތީނާ ހޮސްޕިޓަލުން ނުކުމެގެން ދިޔައީއެވެ. ފަތީނާގެ ފިރިމީހާ ހީކުރީ ދަރިފުޅު މަރުވުމުން އެކަމާ ދެރަވެގެން ދިޔައީ ކަމަށެވެ.\nފަތީނާ ހުރީ ރުޅިއައިސް ރަތްވެފައެވެ. މިވަގުތު ޝައުނާ ފެނިއްޖިއްޔާ އެދެމެދު ބޮޑު ހަގުރާމައެއް މިއަދު ހިގާނެއެވެ. ފަތީނާ މުޅިރަށް ހޯދާ ބެލުމުންވެސް ޝައުނާ ނުފެނުނެވެ. ކުރާނެކަމެއް ނޭގިފައި މަގުމަތީ ހުރި ޖޯއްޔެއްގައި އިންދާ ނީލްއާއި ދީމާ ސައިކަލުގައި ދިޔަތަން ފަތީނާއަށް ފެނުނެވެ. ނީލް ބުނިގޮތުންވިއްޔާ ދީމާ ހުރީ މާލޭގައެވެ. ނީލްއާއެކީ ދީމާ ފެނުމުން ކޮންމެވެސް ނުބަޔެއް އުޅެނީކަން ފަތީނާއަށް އެގުނެވެ. ފަތީނާ އެމީހުންގެ ފަހަތުން ފާރަލަމުން އެގެޔަށް ދިޔައެވެ.\nއެގެއިން ފެނުނު މަންޒަރުން ފަތީނާގެ ދެފައި ރޫރޫ އަޅައިގަތެވެ.


Taxi Driver In Amaan Dheefi - Kulli Akah Aguthahvves OK Vehjje - Vaguthu\nޓެކްސީ ޑްރައިވަރުން އަމާން ދީފި - ކުއްލިއަކަށް އަގުތައްވެސް އޯކޭވެއްޖެ\n2 އަހަރު ކުރިން ( އޮގަސްޓް 6, 2019 )\nމާލޭގައި ދުއްވަމުންދާ ޓެކްސީއެއް – ވަގުތު އިމޭޖްސް: އިބްރާހިމް ޝާބިލް\nމާދަމާ އަކީ މާލެ ސަރަހައްދުގައި ޓެކްސީ ތަކުން އައު ގަވާއިދުގައިވާ އަގުތަކަށް އަމަލު ކުރަން ފަށަން ޖެހޭ ދުވަހެވެ. އައު އަގުތަކާއެކު ރައްޔިތުންނަށް އެތައް ގޮތަކުން އުފާވެރިކަން ގެނެސްދިން ނަމަވެސް، ބައެއް ޓެކްސީ ޑްރައިވަރުންނަށް އެ އަގުތައް ކަމަކު ނުދިޔައެވެ. އެ އަގުތަކަކީ މާ ކުޑަ އަގުތަކެއް ކަމަށާއި، އެ އަގުގެ ސަބަބުން ހަރަދުތައް ނުބެލެހެއްޓޭނެ ކަމަށް ބައެއް ޑްރައިވަރުން ވަނީ ބުނެފައެވެ. އަދި އެ ގަވާއިދަށް އަމަލުކުރުން ފަސްކުރުމަށް ސިވިލް ކޯޓަށް މައްސަލައެއް ވެސް ހުށަހެޅިއެވެ.\nމިގޮތަށް ޓެކްސީ ޑްރައިވަރުންގެ ފަރާތުން ވާހަކަދައްކާފައިވަނިކޮށް މިއަދު ނޫސްވެރިންނާ ބައްދަލުކޮށް ޓެކްސީ ޑްރައިވަރުންގެ ފަރާތުން އަބްދުﷲ އިބްރާހިމް ވިދާޅުވީ، ޓްރާންސްޕޯޓް މިނިސްޓްރީން ކަނޑައެޅި އަގުތަކާ މެދު އެއްވެސް މައްސަލައެއް ނެތް ކަމަށެވެ. އަދި އެޕްލިކޭޝަންތައް ބޭނުން ކުރުމުގައި ވެސް ޑްރައިވަރުންގެ މައްސަލައެއް ނެތް ކަމަށެވެ.\nއަބްދުﷲ އިބްރާހިމް ވިދާޅުވީ، މައްސަލައަކަށް ވަނީ ސަރުކާރުންވެސް އެންމެ ފުރަތަމަ ދެއްކި މީޓަރު ހަރުކުރާ ވާހަކަ ކަމަށާއި، އަދި މީގެ ކުރިން މަޝްވަރާ ވެސް ކުރެވުނީ އެކަމަށް ކަމަށްވެފައި، އެކަން ކުރުމުގެ ބަދަލުގައި ވަކި އަގުތަކެއް ކަނޑައެޅުން ކަމަށެވެ.\nޓްރާންސްޕޯޓް މިނިސްޓްރީން ކަނޑައެޅި އަގުތައް ކުޑަކަމަށް ބުނެ ދިވެހި ޑްރައިވަރުގެ ޖަމިއްޔާގެ ނަމުގައި ހަތަރު ޓެކްސީ ސެންޓަރަކުން ޓްރާންސްޕޯޓް މިނިސްޓަރ އައިޝަތު ނަހުލާއަށް ފޮނުވާފައިވާ ސިޓީއެއް މީސްމީޑިއާގައި ވަނީ ދައުރުވެފައެވެ.\nއެ ސިޓީގައި ބުނެފައި ވަނީ މިނިސްޓްރީން އަގުތައް ކަނޑައަޅާފައި ވަނީ ޑްރައިވަރުންނާއި މަޝްވަރާ ނުކޮށް ކަމަށެވެ. "އިއުލާނުގައިވާ ޓެކްސީ ކުރުމުގެ އަގުތައް އަޅުގަނޑުމެންގެ ސެންޓަރުތަކުން ބަލައި ނުގަންނާނެކަމާއި އަދި މިއަގުތަކަށް އަމަލެއް ނުކުރާނެ ކަމުގައި އަދަބުވެރިކަމާއި އެކު ދަންނަވަމެވެ." ސިޓީގައި ޑްރައިވަރުންގެ ޖަމިއްޔާ އިން ބުނެފައި ވެއެވެ.\nޑްރައިވަރުން ދަތުރު ކުރާނެ އަގުކަމަށް އެ ސިޓީގައި ބުނެފައި ވަނީ މާލެ ސަރަހައްދުގައި ކޮންމެ ދަތުރަކަށް 30 ރުފިޔާ، އެއާޕޯޓް ދަތުރުގެ އަގު ލަގެޖާ އެކު 120 ރުފިޔާ ހުޅުމާލޭ ފޭސް-1 އަށް 120 ރުފިޔާ އަދި ހުޅުމާލޭ ފޭސް-2 އަށް 150 ރުފިޔާއެވެ.\nމިއީ މިހާރު މިނިސްޓްރީން ކަނޑައަޅާފައިވާ އަގުތަކަށް ވުރެ ބޮޑު އަގުތަކެކެވެ.\nމިއަދުގެ ނޫސްވެރިންގެ ބައްދަލުވުމުގައި ޑްރައިވަރުން ބުނީ، ޑްރައިވާސް އެސޯސިއޭޝަންގެ ނަމުގައި ދައުރުވަމުންދާ ސިޓީއަކީ ބަޔަކު ހަދާފައިވާ އެއްޗެއް ކަމަށެވެ. އަދި އެފަދަ ސިޓީއެއް އެއްވެސް ފަރާތަކަށް ފޮނުވާފައިނުވާ ކަމަށްވެސް އެ އެސޯސިއޭޝަނުން ވަނީ ބުނެފައެވެ.\nއަދި ސިވިލް ކޯޓަށް ވަގުތީ އަމުރެއް ހޯދަން އެދުނީ، ޓްރާންސްޕޯޓުން އެކުލަވާލި ގަވާއިދު ހަދާފައި ވަނީ ޑްރައިވަރުންނާއި، މަޝްވަރާކޮށްފައިކަަމަށް ބުނި ނަމަވެސް މަޝްވަރާނުކޮށް އެކަން ކުރުމުން ކަމަށް، މިއަދު ބޭއްވި އެ ނޫސްވެރިންގެ ބައްދަލުވުމުގައި ޑްރައިވަރުން ވަނީ ބުނެފައެެވެ.\nއައު ގަވާއިދުގައިވާ އަގުތަކަށްވުރެ ބޮޑު އަގެއްގައި ޓެކްސީތަކުން ދަތުރު ކުރޭތޯ ބެލުމަށް ފުލުހުން ވަނީ ހާއްސަ އޮޕަރޭޝަނެއް ފަށާފައެވެ.\nއެޗްއީއޯސީން ޓެކްސީތަކަށް ދައްކަން ޖެހޭ ހަތަރު ލައްކަ ރުފިޔާ ނުދީ ހިފަހައްޓާފައި\nއޮގަސްޓް 6, 2019 21:06\nޓެކްސީ ޑްރައިވަރުންވެސް އުޅެނީ ރައްޔިތުން ދޮވެލަން ވިއްޔާ. މިހާރު އޮންނާނެ އެއްޗެއް ވިސްނިފަ\nއޮގަސްޓް 6, 2019 21:21\nކޮބާ މިހާރު ތިބޭނީ ރަގަޅަވެސް ރާކަނި މަސް ކެވިފަ !\nއޮގަސްޓް 6, 2019 21:40\nޓެކްސީތަކުން ނަފާއެއް ނުވާވާހަކަ ދެއްކީމަ ގަބޫލެއް ނުކުރަން.ކާރުގެ ވެރިމީހާއަށް 500 ރުފިޔާ ދުވާލަކު ދޭގޮތަށް ކާރުދުއްވައިދޭ މީހުން ގިނައިންއުޅެނީ.ކާރަށް ގެއްލުމެއް ވެއްޖެނަމަ މަރާމާތުކުރަނީ ދުވާލަކު 500 ރުފިޔާ ލިބޭ ކާރުގެ ވެރިމީހާ.ޑްރައިވަރަށް ވެރިމީހާއަށް ދޭނެ 500 ލިބިފަ ޕެޓްްރޯލް އަޅަން 200 ލިބިފަ 800 ނުވަތަ 1000 ރުފިޔާ ލިބުނީމަ އެވީ ކާރުބާއްވާފަ ފައިބަން. ޕާޓްޓައިމް ޖޮބެއްގަ އުޅުމަށްވުރެވެސް ލުއިކޮށް.ހެނދުނު ސުކޫލްދަތުރާ އޮފީސް ދަތުރުތަށް ނިންމާލާފަ ކޮފީގަ ގަޑިއިރެއްވަރު ކޮށްލާފަ ދެންއަރާ މެންދުރުކާން ވާއިރަށް ހަރަދުކަނޑާ 1000 ވަރު ހުންނާނީ ހޯދާފަ.ގިނަކާރުތަކުގަ ދެ މީހުން އުޅޭނެ އެކަކު ފޭބީމަ އަނެކަކު އަރާގޮތަށް.މި ދެމީހުންވެސް އެމީހުންގެ އާއިލާއަށް ހަރަދުކުރަނީ ހަމަ ކާރުދުއްވައިގެން ދެންކިހިނެއް އެއްޗެއްނުލިބޭޔޭ ބުނީމަ ގަބޫލުކުރާނީ.އަނެއްކާ ލަންބަރގިނީކާރުގަ ޓެކްސީކުރަން ވިސްނާނީވެސް އެކާރުދުއްވައިގެން ނަފާއެއް ލިބޭނެކަމަށް ވާތީނޫންތަ؟އެއަށްވުރެ އަގުހެޔޮ ކާރެއްވެސް ޓެކްސީއަކަށް ހަމަ ކަމުދާނެދޯ؟ކަންނެލި އޮޑިއެއް ދުއްވަންޏާ ވާވެލާވެލި އަދި ބުޅިކަންވާރު ހޯދަންޖެހޭނެ ކާރުދުއްވަންޏާ މަރާމާތުކުރަންވެސް ޖެހޭނެކަން އެނގިތިބެ ނޫންތަ\nއޮގަސްޓް 6, 2019 21:43\nއޭތިވީ ކިހިނެއް.. ޓެކްސީތަކުގެ ޓެކުސް ކަނޑާލީތަ ؟؟\nއޮގަސްޓް 6, 2019 21:58\nރިސްވަތޭ ރިސްވަތޭ ހަމަހިފީ\nއޮގަސްޓް 6, 2019 21:59\nމިއޮތީ ވިންކޮށްފަ... ދެންއަތްޖަހާ...\nއޮގަސްޓް 6, 2019 22:00\nސަރުކަާރުން ޑީލެއް ހެދީ ދުވަސް ކޮޅަކުން އަގު ބޮޑު ކޮއްދޭނަމޭ ބުނި. މިއީ ކައުންސިލް އިނތިހާބަށް ޖެހި މަޅި އެއް ބަލަން ތިބޭތި.\nއޮގަސްޓް 6, 2019 22:11\nށސަރުކާރުންވެސް ފުލެޓުތަކުގެ އަގުތައްވެސް ތިރިކުރަން ފެނޭ\nއޮގަސްޓް 6, 2019 22:19\nގަޓު ހުރިކަމަށް ހެދިގެން އުޅުނު ޓެކުސީ ޑުރައިވަރުން އަންހެނުނެއްގެ ކުރިމަތީގައި ސައިޒަށް ތިރިވެއްޖެ. ސާބަސް މިނިސްޓަރ ނަހުލާ.\nއޮގަސްޓް 6, 2019 22:38\nއެއީ މިސަރުކާރުގެ މޮޅުކަން. ހިންގާ ސިޔާސަތުގެ ހަރުދަނާކަން. އެމީހުން ރުއްސައިގެން ކަންކަން ރަނގަޅު އެކޮށްލީ\nއޮގަސްޓް 6, 2019 23:55\nއެމީހުން މިސަރުކާރައްވުރެ ބޯރަނގަޅު. ގޮތްދޫކުރީ މީޓަރ ހަރުކުރަން ސަރުކާރުންއެއްބަސް ވީމަ. މީޓަރ ހަރުކުރީ އެމީހުންނައް މޮޅު، މިކާރުބާރު ބޮޑު މާލޭގަ އެއްތަނުން އަނެއްތަނައްދާން ލައްކަވުގުތުދެ. މީޓަރ އިންނާނީޖެހިފަ، ކިތަންމެ އިރެއްވިޔަސް އެމީހުންނައްކީއް ރަނގަޅީވެސް ދެން ބޮޑައް މަގުތައް ތޮއްޖެހިފައޮތީޔާ.\nއޮގަސްޓް 7, 2019 00:42\nވައްތަރު ޖެއްސުމުގެ ބަދަލުގައި ރީތިކޮއް ޖަޒީރާ ދިރިއުޅުމުގައި ދަތުރު ފަތުރު ތަކުން ދިވެހިން އަތް ފޯރާ ފަޝައް ގެނުއުމަކީ އަޅުގަންޑުމެންގެ އެދުން މިކަން މިކުރެވުނު ގޮތާމެދު ސަރުކާރުން ހިން ހަމަޖެހޭ ކުރިޔައް އޮތް ތަނުގައި މިއަގައް ހޮޔޮ ކުރެވެން ޖެހޭނެކަމަށް ދެކެން ނޫނީ ޓެކުސީ އުވާލާ އެފެންވަރުގެ ނުވަތަ އެއައްވުރެ ފުޅާ އަގު ހެޔޮ އެހެން ބުަރޭންޑެއް ތަޢާރަފު ކުރަން ވިސް ނަން # ރައްޔަތުން ގެ އުފާވެރިކަން ރައްޔަރުންގެ ތާހިރު ދިރި އުޅުން\nއޮގަސްޓް 7, 2019 01:40\nޢަންނިގެ ލޭބޮއިފަ ތިބި މީހުން މިސަރުކާރުން ކުރާކޮންމެ ކަމެއްއޯކޭވާނެ\nއޮގަސްޓް 7, 2019 07:21\nދެން ޓެޖްސީ ސެންޓަރަކަށް ނުގުޅާނަން\nތިހާ މުޑުދާރުވީމާ ބަލައެއް ނުގަނެވޭނެ.\nއޮގަސްޓް 7, 2019 07:38\nވަރަށް ރަނގަޅު ބަދަލެއް މި ގެނެވުނީ. އުފާކުރަން.. ހިތަށް އެރި ގޮތަކަށް ކަންތައްތައް ނުވާނެކަން މިއިން އިނގެނީ.. އަދި ޓެކްސީ މިހާ ބައިވަރު ތިބޭ އިރު ޓެކްސީ ގަނޑެއް ލިބޭނީވެސް އެހާ އުނދަގުލުން. ދުވަހަށް ބޭނުންވާ ވަރު ހަމަކޮށްފައި މަގުމަތީ ކޮންމެވެސް ދިމާލެއްގައި ޕާކުކޮށްފައި ގޮސް ތިބޭނީ ނިދަން. ވަރަށް ޒިންމާދާރު މަކަރުވެރި ބައެއް މިއީ. އަދި ބައެއް ޓެކްސީ ޑްރައިވަރުން ވަރަށް ރޫޑް ވާނެ މީހުނަށް.\nއޮގަސްޓް 7, 2019 08:31\nމިފަހަރު ތަމްސީލުވެ މިދިޔައީ ރަޢިއްޔަތުންގެ ބާރު. ޓެކްސީ ޑްރައިވަރުން ގެ ގޮތުގައި މަސައްކަތްކުރާ މީސްކޮޅުގެ އަޑަށްވުރެ ބޮޑަށް ރަޢިއްޔަތުންގެ އަޑަށް ސަރުކާރުން ކަންފަތް ދެއްވިކަމީ ވަރަށް ވިސްނުންތެރިކަމާއެކު ސަރުކާރުން ކުރެއްވި މޮޅުކަމެއް. ބަޔަކު މާބޮޑަށް ބޮޑާވެގެންފިނަމަ އެބަޔަކު ބިމަށް ތިރިވާނެ ދުވަސް ވަރަށް ގާތްވާނެ. މަގުމަތިން އަތްނެގުމުން ހުއްޓާފާމެ ދާން ބޭނުންވާ ތަން ބުނީމާ ބޯ ހޫރާލާފައި ދިއުން.. ޓެކްސީ ބޯޑްގައި ފެހިއަލި ބަހައްޓާގެން ހުސް ޓެކްސީ އަންނަނިކޮށް މީހަކު އަތް ނެގުމުން ކުއްލިއަކަށް ރަތް އައްޔަށް ބަދަލު ކޮއްލުން ފަދަ ބޮޑާ ޢަމަލުތައް މިހާރުއްސުރެ ހުއްޓާލުން ރަގަޅު.


ޖަމްޢިއްޔާތަކުގެ ބިލު، ރައީސުލްޖުމްހޫރިއްޔާ މިއަދު ތަސްދީޤު ކުރައްވައިފި - The President's Office\nޖަމްޢިއްޔާތަކުގެ ބިލު، ރައީސުލްޖުމްހޫރިއްޔާ މިއަދު ތަސްދީޤު ކުރައްވައިފި\n9 މޭ 2022، ރިފަރެންސް: 2022-194\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، ޖަމްޢިއްޔާތަކުގެ ބިލު ( ބިލު ނަމްބަރު:03/2022 )\nމިއަދު ތަސްދީޤުކުރައްވައިފިއެވެ. މި ބިލަކީ 18 އެޕްރީލް 2022 ވީ ހޯމަ ދުވަހު ބޭއްވެވި ރައްޔިތުންގެ މަޖިލީހުގެ 2022 ވަނަ އަހަރުގެ ފުރަތަމަ ދައުރުގެ 32 ވަނަ ޖަލްސާއިން ފާސްކުރި ބިލެކެވެ.\nމި ބިލަކީ ޤާނޫނު އަސާސީގެ 30 ވަނަ މާއްދާގެ (ށ) ގެ ދަށުން ލިބިދޭ ޖަމްޢިއްޔާތައް ހަދައި ހިންގުމުގެ ޙައްޤު ބޭނުންކުރާނެ ގޮތުގެ ހަމަތައް ބަޔާންކުރުމާއި، ޖަމްޢިއްޔާތަކާއި ޖަމާޢަތްތައް އުފެއްދުމާއި، ރަޖިސްޓަރީކުރުމާއި، ހިންގުމުގެ އިޖުރާޢަތުތަކާއި، ޖަމްޢިއްޔާތަކާއި ޖަމާޢަތްތަކަށް ލިބިގެންވާ ޙައްޤުތަކާއި ސިފަތަކާއި، ޖަމްޢިއްޔާގެ ރަޖިސްޓްރާރގެ މަޤާމުގެ މަސްއޫލިއްޔަތުތަކާއި ބާރުތަކާއި އިޚްތިޔާރުތައް ބަޔާންކުރުމުގެ ބިލެކެވެ.\nމި ބިލުގެ މަޤްޞަދުތަކުގެ ތެރޭގައި، ރަޖިސްޓަރީކޮށްގެން ހިންގާ ޖަމްޢިއްޔާތަކުގެ ޙަރަކާތްތައް ޒިންމާދާރު ގޮތެއްގައި ހިންގޭނެ ނިޒާމެއް ޤާއިމުކޮށް، ޖަމްޢިއްޔާތަކުން މުޖުތަމަޢުގެ ހަމަޖެހުމާއި ކުރިއެރުމަށް މަސައްކަތްކުރެވޭނެ މަގެއް، ޤާނޫނުގެ ތެރެއިން ފަހިކޮށްދިނުން ހިމެނެއެވެ. އަދި ޖަމްޢިއްޔާތަކަށް އާމްދަނީ ހޯދުމަށް މަސައްކަތްކުރެވޭނެ ދާއިރާތަކާއި، ފައިސާ ހޯދުމާއި، ޖަމްޢިއްޔާތަކުން ދަރަންޏަށް ޒިންމާވުމާގުޅޭ އުސޫލުތައް ބަޔާންކުރުމުގެ އިތުރުން ރަޖިސްޓަރީވެފައިވާ ޖަމްޢިއްޔާއެއް އުވާލެވޭނެ އުސޫލުތައް ބަޔާންކުރުން ބިލުގެ މަޤްޞަދުތަކުގެ ތެރޭގައި ހިމެނެއެވެ.\nމި ބިލު ޤާނޫނަކަށް ވުމުން މި ޤާނުނުގެ ބޭނުމަށްޓަކައި ރަޖިސްޓަރީކޮށްގެން ހިންގާ ޖަމްޢިއްޔާތައް ބެހިގެންވާ ބައިތައް ބިލުގައި ބަޔާންކޮށްފައިވެއެވެ.\nހަމަ އެހެންމެ މި ބިލު ޤާނޫނަކަށްވެ ޢަމަލުކުރަން ފެށުމުން މި ޤާނޫނަށް ޢަމަލުކުރަން ފެށުމުގެ ކުރިން ރަޖިސްޓަރީކޮށްފައިވާ ޖަމްޢިއްޔާގެ ތެރެއިން އެއްވެސް ޙަރަކާތެއް ހިންގާފައިނުވާ ޖަމްޢިއްޔާތަކާއި، އަހަރީ ފީ ދައްކާފައިނުވާ ޖަމްޢިއްޔާތަކާއި، އަހަރީ ރިޕޯޓު ހުށަހަޅާފައިނުވާ ޖަމްޢިއްޔާތަކަށް އަހަރީ ފީ ދެއްކުމަށާއި، ޖޫރިމަނާއެއް ދައްކަންޖެހިފައިވާނަމަ އެ ފައިސާ ދެއްކުމަށާއި އަހަރީ ރިޕޯޓު ހުށަހެޅުމަށް6(ހައެއް) މަސްދުވަހުގެ މުހުލަތެއް ދިނުމަށްފަހު އެގޮތަށް ޢަމަލުކޮށްފައިނުވާނަމަ، އެ ޖަމްޢިއްޔާއެއް އުވާލުމުގެ ބާރު ޖަމްޢިއްޔާގެ ރަޖިސްޓްރާރ ލިބިދީފައިވެއެވެ.\nމި ބިލު ޤާނޫނަކަށްވެ ޢަމަލުކުރަން ފަށާތާ 30 (ތިރީސް) ދުވަހުގެ ތެރޭގައި ޖަމްޢިއްޔާގެ ރަޖިސްޓްރާރކަމުގެ މަޤާމަށް ރައީސުލްޖުމްހޫރިއްޔާ މީހަކު ޢައްޔަންކުރަންވާނެކަމުގައި ބިލުގައި ބަޔާންކޮށްފައިވެއެވެ. އަދި މި ބިލު ޤާނޫނަކަށްވެ މި ޤާނޫނުގެ ދަށުން ހަދާ ޤަވާއިދުގައި ބަޔާންކުރާ މަޤްޞަދުތައް ޙާޞިލުކުރުމަށްޓަކައި، ކުރަންޖެހޭ އެންމެހައި ކަންކަން ކުރާނީ ޖަމްޢިއްޔާގެ ރަޖިސްޓްރާރ ކަމަށާއި ޖަމްޢިއްޔާގެ ރަޖިސްޓްރާރ ޢައްޔަންކޮށް ވަކިކުރާނީ ރައީސުލްޖުމްހޫރިއްޔާ ކަމުގައި ބިލުގައި ބަޔާންކޮށްފައިވެއެވެ.\nމި ބިލު ރައީސުލްޖުމްހޫރިއްޔާ މިއަދު ތަސްދީޤުކުރެއްވުމާއި ގުޅިގެން ޖަމްޢިއްޔާތަކުގެ ޤާނޫނު (ޤާނޫނު ނަމްބަރު:03/2022 ) މިއަދު ވަނީ ދިވެހި ސަރުކާރުގެ ގެޒެޓުގައި ޝާއިޢުކުރައްވާފައެވެ. މި ޤާނޫނަށް ޢަމަލުކުރަން ފެށުމަށް ހަމަޖެހިފައި ވަނީ މި ޤާނޫނު ފާސްވެ، ތަޞްދީޤުކޮށް، ދިވެހިސަރުކާރުގެ ގެޒެޓުގައި ޝާއިޢުކުރާ ދުވަހުން ފެށިގެން6(ހައެއް) މަސްދުވަސް ހަމަވާ ތާރީޚުގައެވެ. އަދި މި ޤާނޫނަށް ޢަމަލުކުރަން ފެށުމާއެކު، ޖަމްޢިއްޔާތަކާބެހޭ ޤާނޫނު (ޤާނޫނު ނަންބަރު 2003/1) އުވިގެންދާނެއެވެ.


Gaumun beyruga gaidheen hingaa siyaasee harakaaiythah\nގައުމުން ބޭރުގައި ގައިދީން ހިންގާ ސިޔާސީ ހަރަކާތްތައް\n11 މަސް,3ހަފްތާ,3ދުވަސް, 23 ގަޑި, 18 މިނެޓް, 1 ސިކުންތު ކުރިން 262013\nސިޔާސީ ގޮތުން ބަލިކަށިވެފައިވާ މީހުންނާ ޖަލުން ފިލައިގެން އުޅޭ ގައިދީން ރާއްޖެއިން ބޭރުގައި ސިޔާސީ ހަރަކާތްތައް ފަށާފައިވާ ވާހަކައަކީ މިއަދު އެންމެ ގިނައިން ދައްކަމުންދާ އެއް ވާހަކައެވެ. އެގޮތުން ރާއްޖާގެ ގާނޫނު އަސާސީ ބުނާގޮތުން ވެރިކަމަށް ކުފޫ ހަމަނުވާ ބޭފުޅުންތަކެއް އިސްވެ، ސިޔާސީ ހަރަކާތްތައް ފަށާފައިވާއިރު، ހިތުގެ އާލަސްކަންފުޅެއްގައި ދެންދެން މިދުނިޔެއާއި އަލްވަދާއު ކިޔާފާނެކަމަށް ހީވި ގައިދީ ގާސިމް އިބްރާހިމްވެސް ވަނީ ޖަރުމަނުގައި ސިޔާސީ ހަރަކާތް ފަށާފައެވެ.\nރިޝްވަތު ދޭން ހުށަހެޅި ކަމުގެ ކުށް ސާބިތުވެ، ތިން އަހަރާއި ދެ މަހާއި 12 ދުވަހުގެ ޖަލު ހުކުމެއް އިއްވާފައިވާ ޖުމްހޫރީ ޕާޓީގެ ލީޑަރު ގާސިމް އިބްރާހީމް ޖަރުމަނުގައި ފިލާ ހުންނަވައިގެން ދަނީ ސިޔާސީ ގޮތުން ފެއިލްވެފައިވާ ދިވެހިންނާއި ކުށުން ބަރީއަވުމަށްޓަކާ ގައުމުން ބޭރުގައި ފިލައިގެން އުޅޭ މީހުންނާއެކު ސިޔާސީ މަޝްވަރާތައް ކުރަމުންނެވެ. ޖަލުގައި ހުކުމް ތަންފީޒުކުރަން އޮންނަ ވަރަށްވުރެ ސިއްހީ ހާލަތު ދަށްވުމުން ކަމަށް ބުނެ، ސިންގަޕޫރަށް ބޭސްފަރުވާއަށް ފޮނުވާލުމާއެކު ތިން ފަހަރަެއްގެ މަތިން ގާސިމް ވަނީ މުއްދަތު އިތުރުކުރުމަށް އެދިފައެވެ.\nނަމަވެސް ދެފަހަރު މުއްދަތު އިތުރުކޮށްދިނުމަށް ފަހު ތިން ވަނަފަހަރަށް އެދުމުން ކަމާ ބެހޭ ފަރާތުން މުއްދަތު އިތުރު ކޮށް ނުދިނުމުން ގާސިމް ވަނީ ކުއްލި ގޮތަކަށް ސިންގަޕޫރުން ޖަރުމަނަށް ވަޑައިގެން ފިއްލަވާފައެވެ. ޖަރުމަނުގައި ހުންނަވައިގެން ބޭސްފަރުވާ ކުރައްވާކަމަށް ބައެއް ފަރާތްތަކުން ވިދާޅުވި ނަމަވެސް ފެންނަމުން މިދަނީ އެހެން މަންޒަރެކެވެ. އެގޮތުން ގައުމުގައި ބޮޑެތި ޖަރީމާތައް ހިންގުމަށްފަހު އަތުވެދާނެ ހުކުމަކަށް ބިރުން ފިލަންގޮސް ތިބި ބައެއް ފަރާތްތަކާ އެކު ސިޔާސީ މަޝްވަރާތައް ގާސިމް ގެންދަވަނީ ކުރައްވަމުންނެވެ.\nއޭގެ ތެރޭގައި މޭޑޭގެ ނަމުގައި މާލޭގައި ބޭއްވި ބޮޑު އެއްވުމުގައި ފުލުހުންނަށް ހަމަލާދިނުމުގެ އިތުރުން ދައުލަތާ އާންމުންގެ މުދަލަށް ގެއްލުން ދިން މައްސަލައިގެ ތުހުމަތު ކުރެވިފައިވާ އެމްޑީޕީގެ ކުރީގެ ޗެއާޕާސަން އަލީ ވަހީދާއި، ޖުމްހޫރީ ޕާޓީގެ މެންބަރ އަމީން އިބްރާހީމްގެ އިތުރުން ކުރީގެ ނާއިބު ރައީސް ޑރ. ޖަމީލާއެކު ގާސިމް މިހާރު ގެންދަވަނީ ޖަރުމަނުގައި ސިޔާސީ މަޝްވަރާތައް ކުރައްވަމުންނެވެ.\nހިތުގެ ބައްޔަށް ބޭސްފަރުވާ ކުރުމަށް ސިންގަޕޫރަށް ފޮނުވާލުމުން، ޖަލު ހުކުމަށް ފިއްލެވުމަށް، ޖަރުމަނުގެ ޚާއްސަ އެހީއެއްގެ ދަށުން ކަމަށް ބުނެ، ބޭސްފަރުވާ ކުރުމުގެ ނަމުގައި ޖަރުމަނުގައި ހުންނަވައިގެން ގާސިމް ދެއިރު ދެދަޅައަށް ޓުވީޓުތައް ކުރައްވާ ޕާޓީގެ މެންބަރުންނަށް ވަސިއްޔަތް ކުރަމުންދާއިރު، ގާސިމަކީ ގައިދީއެއްކަން ހަދުމުފުޅުވެސް ނެތް ކަހަލައެވެ.\nގާސިމްގެ މައްޗަށް ކުރި ކޮރަޕްޝަންގެ ދައުވާގެ ޝަރީޢަތް ކުރިއަށް ދިޔަ ދުވަސްވަރު ކޯޓަށް ހާޒިރުވުމަށް ޗިޓް ފޮނުވުމާއެކު ކުއްލި އަކަށް ގާސިމްގެ ހިތުގެ ބަލި ބޮޑުވެގެންދިޔައެވެ. އަދި ކޯޓަށް ހާޒިރު ކުރުމުން ޝަރީޢަތުގެ މަޖިލީހުގެ ތެރެއަށް ވެއްޓި ހޮސްޕިޓަލުގެ އައިސީޔޫއަށް ގާސިމް ވަންނަން ޖެހުނެވެ. މިފަދަ އެތައް ޑްރާމާތަކެއް ކުޅުއްވަމުން ގޮސް އެބަލީގައި ދިގު ދަންމަން ފެށުމުން އެންމެ ފަހުން ގާސިމް ހޮސްޕިޓަލުގައި އޮންނަވަނިކޮށް ޣައިރު ހާޒިރުގައި ގާސިމްގެ މައްޗަށް ކޯޓުން ހުކުމް އިއްވިއެވެ.\nމީގެއިތުރުން ގާސިމް އިބްރާހީމް ޖަރުމަނުގައި ހުންނަވައިގެން ރާއްޖޭގެ ސިޔާސީ މަޝްރަހުގައި ކަންކުރަންވީ ގޮތުގެ ލަފާ އާރުކާޓީންނަށް ދެއްވަމުންދާ އިރު، އަނެއްކޮޅުން އެމްޑީޕީގެ ރޫހާނީ ލީޑަރު ވެސް ގެންދަވަނީ އިނގިރޭސިވިލާތުގައި ހުންނަވައިގެން އެމްޑީޕީގެ ހަރަކާތްތައް ކުރިއަށް ގެންދާނެ ގޮތުގެ ލަފާ ދެއްވަމުންނެވެ. މި ދެބޭފުޅުންނަކީ ވެސް ޖަލަށް ހުކުމް އިއްވުމުން ބޭސްފަރުވާއަށް ކަމަށް ވިދާޅުވެ ގައުމުން ބޭރަށް އަމިއްލައަށް އަރުވާލެވިގެން ތިއްބަވައިގެން ގައުމު ހަލަބޮލިކޮށް، ދިވެހި ސަރުކާރަށް ދުއްތުރާތައް ކުރަމުން ގެންދާ ދެ ބޭފުޅުންކަން ފާހަގަކޮށްލެވެއެވެ.\nއަދި މީގެ ތެރެއިން އެއްބޭފުޅަކަށް ވެސް ރާއްޖޭގެ ވެރިކަމަށް ކުރިމަތިލެވޭނެ ގާނޫނެއްވެސް ނެތް އިރު، ގާސިމް އިބުރާހީމަކީ ވެރިކަމަށް ކުރިމަތިލެވޭނެ ކަމަށް ގާނޫނުގައި ކަނޑައަޅާފައިވާ އުމުރު ވެސް ފަހަނައަޅާ ގޮސްފައިވާ ބޭފުޅެއްކަން ވެސް ފާހަގަކޮށްލަންޖެހެއެވެ. އަދި ޖަލު ބަންދުގައި ތިބެގެން ރާއްޖޭގެ ތަޚުތައް ވަޑައިގަތުމުގެ މަސައްކަތް ކުރައްވަމުންދާއިރު، މި ދެބޭފުޅުންނަކީ ވެސް ރައްޔިތުންނަށާއި، ދިވެހި ދައުލަތަށް ޚިޔާނާތްތެރިވެފައިވާ ދެބޭފުޅުންނެވެ.\nއެގޮތުން ގާސިމް އިބްރާހީމް ދައުލަތަށް އެތައް މިލިއަން ޑޮލަރެއް ދައްކަން އޮތް އިރު، ނަޝީދަކީ ދިވެހި ދައުލަތް ދަރުވާލުމަށްފަހު ރައްޔިތުންގެ މުދަލުގައި ހުޅުޖަހާ އަންދާލުމަށް ފަހު ގައުމުން ބޭރަށް އަރުވާލެވިގެން ހުންނެވި ބޭފުޅެއްކަންވެސް ފާހަގަކޮށްލެވެއެވެ. ކަން މިހެން ހުރި ނަމަވެސް މިބޭފުޅުން ވިދާޅުވަމުން ގެންދަވަނީ ރާއްޖޭގެ ވެރިކަމަށް ވަޑައިގަންނަވަން ބޭނުންފުޅުވަނީ ރައްޔިތުންނަށް ހެޔޮގޮތް ހޯދައިދިނުމަށް ކަމަށެވެ.\nމިބޭފުޅުންގެ ވާހަކަތަކަށް ރައްދު ދެއްވައި ސިޔާސީ ބައެއް ފަރާތްތަކުން ބުނެފައިވަނީ ރައްޔިތުންނަށް ހެޔޮ ގޮތް ހޯދައިދެން ބޭނުންވާ ނަމަ، ނަޝީދުއާ ގާސިމްގެ މައްޗަށް އިއްވާފައިވާ ޖަލު ހުކުމް ތަންފީޒު ކުރުމަށް އަނބުރާ ޖަލަށް ވަޑައިގަންނަވަންޖެހޭ ކަމަށެވެ.\n23 ގަޑި ކުރިން 261 0


ޗައިނާ-މޯލްޑިވްސް ފްރީ ޓްރޭޑް އެގްރިމެންޓް އާ ބެހޭގޮތުން ނެރޭ ނޫސްބަޔާން\nމ.ކުނޫޒު / ކ.މާލެ\nޗައިނާ-މޯލްޑިވްސް ފްރީ ޓްރޭޑް އެގްރިމެންޓް އާ ބެހޭ\n29 ނޮވެމްބަރ 2017 ދުވަހު ރައްޔިތުންގެ މަޖިލީހުގެ ޖަލްސާއެއް ބާއްވާފައިވަނީ، ދިވެހިރާއްޖޭގެ ޤާނޫނު އަސާސީއާއި ޤާނޫނުތަކާއި ޚިލާފަށް ރައްޔިތުންގެ މަޖްލީހުގެ 12 މެންބަރެއްގެ ގޮނޑި ހުސްވެފައިވާކަމަށް ކަނޑއަޅައި އެމެންބަރުން މަޖިލީހުގެ ޖަލްސާތަކަށް ހާޒިރުވުމަށް ހުރަސް އަޅައި، ރައްޔިތުންގެ މަޖިލީހުގެ2މެންބަރެއްގެ މައްޗަށް ޢަދުލު އިންސާފުގެ ހަމަތަކުގެ ބޭރުން ހިންގާފައިވާ ޢިޖުރާއަތުތަކެއްގެ ދަށުން ޖަލުގައި ބަންދުކޮށް ރައްޔިތުންގެ މަޖިލީހުގެ ޖަލްސާތަކަށް ހާޒިރުވުމުގެ ހައްޤު ނިގުޅައިގަނެ، ރައްޔިތުންގެ މަޖިލީހުގެ ހަޤީޤީ އަޣްލަބިއްޔަތުގެ ނިންމުމަށް ވާސިލް ނުވެވޭނެފަދަ ޙާލަތެއް ކުރިމަތިކުރުވުމަށްފަހު،ޤާނޫނުއަސާސީ އާއި ރައްޔިތުންގެ މަޖިލީހުގެ ޤަވާއިދު އާއި އެއްގޮތަށް ފުރިހަމަ ކުރަންޖެހޭ ޤާނޫނީ އިޖުރާއަތުތައް ފުރިހަމަ ކުރުމެއްނެތިކަމުގައި ޖުމްހޫރީ ޕާޓީއިން ދެކެމެވެ. މިގޮތުން އެޖަލްސާ ބާއްވާފައިވަނީ ރައްޔިތުންގެ މަޖިލީހުގެ މެންބަރުންނަށް އެކަށީގެންވާ ނޯޓިސް އެއް ނުދެއްވައި، ރައްޔިތުންގެ މުޅި މަޖްލީހުގެ އަޣްލަބިއްޔަތަށްވުރެވެސް ބޮޑު އަދަދެއްކަމަށްވާ 45 މެންބަރުންގެ ސޮޔާއެކު ރައްޔިތުންގެ މަޖްލީހުގެ ރައީސްގެ އިތުބާރު ނެތްކަަމަށް ހުށަހަޅުމުން ރައްޔިތުންގެ މަޖްލީހުގެ ރައީސްކަމުގެ މަޤާމުގައި ހުންނެވި ބޭފުޅާގެ މަޤާމުގެ ހައިިސިއްޔަތާއި މެދު ޤާނޫނީ ގޮތުން ސުވާލުއުފެދިފައިވާ ހާލަތެއްގައި ޤާނޫނީ ހައިސިއްޔަތެއް ނެތް ބޭފުޅަކު ރިޔާސަތުގައި އިންނަވައިގެން ކަމަށްވާއިރު އެ ޖަލްސާ އަށް ސަރުކާރުން ހުށަހެޅި ޗައިނާ-މޯލްޑިވްސް ފްރީ ޓްރޭޑް އެގްރިމެންޓަކީ ރައްޔިތުން އެމައްޗަށް އަމަލުކުރުން ލާޒިމްވާފަދަ ކަންކަން ހިމެނޭ އެގްރިމެންޓެއްކަމަށްވާއިރު ޤާނޫނޫ އަސާސީގެ 87 ވަނަ މާއްދާގެ (ށ) ގެ ދަށުން މިފަދަ ކަމެއްގައި ވޯޓަށް އަހަންވާނީ ރައްޔިތުންގެ މަޖިލީހުގެ ޖުމްލަ މެންބަރުންގެ ދެބައިކުޅަ އެއްބައި މެންބަރުން (މަދުވެގެން 43) އެޖަލްސާއެއްގައި ހާޒިރުވެތިބި ވަގުތެއްގައިކަމަށް ބަޔާންކޮށްފައިވަނިކޮށް މިއެގްރިމެންޓަށް ވޯޓަށް އަހާފައިވަނީ ޤާނޫނު އަސާސީގެ 86 ވަނަ މާއްދާއާއި ޚިލާފަށް 31 މެންބަރުން ހާޒިރުވެ ތިބި ޖަލްސާއެއްގައި ކަމާއި ވޯޓުގައި ބައިވެރވީ 30 މެންބަރުންކަމުގައި ވުމުން މި އެގްރިމެންޓަށް ވޯޓަށް އެހި ޖަލްސާއާއި އެޖަލްސާގައި މި އެގްރިމެންޓަށް ރުހުން ދިނުމަށް ހުށަހަޅައި ފާސްކުރިކުރުމަކީ ބާތިލް، އެމައްޗަށް ޢަމަލުކުރުން ހުއްދަވެގެން ނުވާ ނިންމުމެއްކަމަށް ޖުމްހޫރީ ޕާޓީއިން ދެކެމެވެ.\nޗައިނާ-މޯލްޑިވްސް ފްރީ ޓްރޭޑް އެގްރިމެންޓް ރައްޔިތުންގެ މަޖިލީހަށް ހުށަހެޅުމާއެކު އެފަދަ ކަންކަމުގައި ޢަމަލުކުރަމުންދާ ޢާންމު އުޞޫލުތަކާއި މުޅީން ޚިލާފަށް އެ ބިލް ދިރާސާ ކުރުމަށް މަޖިލީހުގެ ގައުމީ ސަލާމަތާ ބެހޭ ކޮމިޓީއަށް ފޮނުވަން ދެތިން މިނެޓް ތެރޭގައި ފާސްކޮށްފައިވަނީ މެންބަރުންނަށް އެބިލާމެދު ބަހުސް ކުރުމަށް އެކަށީގެންވާ ފުރުޞަތެއް ނުދީ ކަމަށްވެފައި، އަދި އެ ހިނދުން އެ ހިނދަށް ގައުމީ ސަލާމަތާ ބެހޭ ކޮމިޓީގެ ބައްދަލުވުމެއް ބާއްވާ، ހަޤީޤީ މާނައިގައި އެއެގްރީމެންޓް ދިރާސާކުރުމެއްނެތި،ގާތްގަޑަކަށް 1000 ޞަފްޙާ ގެ އެގްރިމެންޓަށް ރުހުން ދޭން ފެންނަ ކަމަށް ދިހަ ވަރަކަށް މިނެޓް ތެރޭގައި ނިންމާ، ހަމަ އެ ރޭ އަނެއްކާވެސް މަޖިލީހުގެ ޖަލްސާ އެއް ބާއްވާ، އެގްރިމެންޓަށް ރުހުން ދިން ކަމީ ރައްޔިތުންގެ ޙައްގުގައި މަސައްކަތް ކުރާ ރައްޔިތުންގެ މަޖިލީހަކުން ކުރާ ޒާތުގެ ކަމެއް ނޫންކަން ފާހަގަކޮށް، ރައްޔިތުންގެ މަޖިލީހުގެ ޣައިރު ޤާނޫނީ ޖަލްސާ އަކުން ކުރި މި އިޚުލާޞްތެރި ކަމެއް ނެތް ޢަމަލު ޖުމްޙޫރީ ޕާޓީން ވަރަށް ބޮޑަށް ކުށްވެރި ކުރަމެވެ.\nގާނޫނު އަސާސީ ގެ 93 ވަނަ މާއްދާ ގެ (ހ) ގައި ބަޔާން ކޮށްފައިވަނީ ދިވެހި ދައުލަތުގެ ނަމުގައި، ވެރިކަން ހިންގާ ފަރާތުން ބައިވެރިވާ ބައިނަލްއަގްވާމީ މުޢާހަދާތަކަށް ޢަމަލުކުރަންވާނީ ރައްޔިތުންގެ މަޖިލީހަށް ހުށަހަޅައި އެ މަޖިލީހުން ފާސް ކުރުމަށްފަހު، އެ މަޖިލީހުން ނިންމާ ގޮތުގެ މަތިން ކަމުގައެވެ. މިހެން މިކަން އޮތް އިރު، ޙަވާލާދީފައިވާ އެގްރިމެންޓް މަޖިލީހުގެ ބައެއް މެންބަރުންނަށް ފެނިފައިވެސް ނެތް ހިނދު، އެއަށް މަޖިލީހުން ރުހުން ދިނުމަކީ ޤާނޫނުއަސާސީ ގެ 75 ވަނަ މާއްދާއިން ރައްޔިތުންގެ މަޖިލީހުގެ މެންބަރުން މަޖިލީހުގެ މަސައްކަތުގައި ރިޢާޔަތްކުރަންވީ ކަންކަމާއި ރައްޔިތުންގެ މަޖްލީހުގެ މެންބަރުން މަސްއޫލިއްޔަތާއި ވާޖިބުތަކާއި ޚިލާފަށް ކުރައްވާފައިވާ ކަމެއް ކަމުގައި ދެކެމެވެ. އަދި ކަނޑައެޅިގެން ގާނޫނު އަސާސީ އާއި މަޖިލީހުގެ ޤަވާއިދާ ވެސް ޚިލާފު ކަމެކެވެ. ޤާނޫނުއަސާސީ އާއި ޤާނޫނީ އިޖުރާތުތަކާ ޚިލާފަށް މިހާ އަވަސް ކޮށްލައިގެން، ޗައިނާ-މޯލްޑިވްސް ފްރީ ޓްރޭޑް އެގްރިމެންޓަށް، ސަރުކާރު ހިންގާ ޕާޓީއަށް ނިސްބަތްވާ ރައްޔިތުންގެ މަޖިލީހުގެ މެންބަރުން ވަކިފަރާތަކަށް ފައިދާ ކުރަނިވި ގޮތަކަށް މި ކުޅަ ޢަމަލަކީ ޗައިނާ ސަރުކާރަށްވެސް މިކަން ހިނގާދިޔަގޮތުގެ ހަޤީޤަތް އޮޅުވާލައިގެން ކޮށްފައިވާކަމެއްކަމަށް ބެލުމުގެ ފުރުސަތު އޮތުމާއި، މިއެގްރީމެންޓްގެ ސަބަބުން ދިވެހި ލޮބުވެތި ރައްޔިތުންނަށް ލިބިދާނެ ގެއްލުމާއި ފައިދާގެ މަޢުލޫމާތު ދިވެހި ސަރުކާރުން ރައްޔިތުންނާއި ރައްޔިތުންގެ މަޖިލީހުގެ މެންބަރުންނާއި ޙިއްސާކޮށްފައިނުވާތީ، މިކަމުގައި ފޮރުވިފައިވާ ކިތަންމެ ސިއްރެއް ހުންނާނެކަމަށް ޖުމްހޫރީ ޕާޓީއިން ދެކެމެވެ.\nމި ބާވަތުގެ ޤައުމީ މައްސަލަ ތަކަކީ ވަރަށް ފުޅާ ދާއިރާ އެއްގައި މަޝްވަރާ ކޮށްގެން ކުރާ ބާވަތުގެ މައްސަލަ ތަކެވެ. ސަރުކާރުން މަޖިލީހަށް ހުށަހެޅި މައްސަލާ ގައި އަމިއްލަ ފަރާތްތަކާ މަޝްވަރާ ކުރި ކަމުގައި ބަޔާން ކޮށްފާ އޮތް ނަމަވެސް، އެލިސްޓަށް ބަލައިލާއިރު މަޝްވަރާ އެއް ކުރި ނަމަވެސް ކޮށްފައިވަނީ ވަރަށް ހަނި ދާއިރާއެއްގައި ކަމާއި އަދި މި އެގްރީމެންޓަށް ރުހުން ހޯދުމުގެ މުޅި ޕްރޮސެސް ރައްޔިތުންގެ މަޖްލީހުގައި ހިނގާދިޔަ އިރުވެސް ރައްޔިތުންގެ މަޖިލީހުގެ އެއްވެސް މެންބަރަކަށް މި އެގްރިމެންޓް ދައްކާފައިނުވާކަން ފާހަގަ ކުރަމެވެ. މި އެގްރިމެންޓަކީ މީގެ ސަބަބުން ރާއްޖޭގެ ކުދި، މެދުމިނުގެ، އަދި ބޮޑެތި ވިޔަފާރި ތަކަށް އޭގެ ނޭދެވޭ އަސަރު ސީދާ ކުރާނެ ފަސްދޮޅަސް އެތައް ދާއިރާ އެއް ހިމެނިފައިވާ މިއެގްރިމެންޓްގެ ދަށުން ކުރާ އިންވެސްޓްމެންޓްތަކަށް ލިބިދޭ ފުރުސަތުތަކާއި ހައްޤުތަކާއި ރައްކާތެރިކަމުގައި ދެގައުމުގެ ވިޔަފާރިވެރިންގެ މެދުގައި ހުރިހާ މާނައެއްގައިވެސް ހަމަހަމަކަމާއެކު އެއްމިންގަޑަކުން ޢަމަލުކުރުން ލާޒިމްކުރާ އެގްރިމެންޓެކެވެ. އެހެންކަމުން މި އެގްރިމެންޓް ގެ ސަބަބުން މި ދާއިރާ ތަކުން ވިޔަފާރި ކުރާ ރާއްޖޭގެ ކުދި އަދި މެދުމިނުގެ ވިޔަފާރިތައް ހަލާކުވެގެން ގޮސް، ރާއްޖޭގެ އިގުތިޞާދު ހަމަ އެކަނި އެންމެ ގައުމެއްގެ ކޮންޓްރޯލް ގެ ދަށަށް ހިގައިދާނެތީވެ، އެކަމާ ޖުމްހޫރީ ޕާޓީ އިން ނުހަނު ކަންބޮޑުވަމެވެ. އެހެންކަމުން ރައްޔިތުންނާ ސީދާ ގުޅުންހުރި ހައްޞާސީ މި ކަހަލަ ކަންކަން ސަރުކާރުން ކުރުމުގެ ކުރިން މާ ފުޅާ ކޮށް ރާއްޖޭގެ ވިޔާފާރިވެރިންނާއި، ސިޔާސީ ޕާޓީ ތަކާއި، މި ނޫންވެސް މުއައްޞަސާތަކާއި، އަމިއްލަ ފަރުދުންނާ އެކު މަޝްވަރާ ކުރަން ޖެހޭނެކަމަށް މި ޕާޓީން ޤަބޫލުކުރާހިނދު،\nމި އެގްރިމެންޓަށް ޢަމަލު ކުރުމުގައި ކުރަންޖެހޭ އެންމެހާ ކަންކަން ތަރުތީބުކުރުން ވަގުތުން ވަގުތަށް ހުއްޓާލުމަށާއި ދިވެހި ރައްޔިތުންގެ އެންމެ މަތީ މަސްލަހަތު ހިމާޔަތްކޮށްނުދޭ މިފަދަ އެގްރީމެންޓެއްގައި ދިވެހި ދައުލަތުގެ ފަރާތުން ސޮއިނުކުރުމަށް ދަޢުލަތުގެ ކަމާ ބެހޭ އެންމެހާ ފަރާތްތަކަށް ޖުމްހޫރީ ޕާޓީން ގޮވާލުމާއެކު ރައްޔިތުންގެ މަޖިލީހުގެ ސައްޙަ ޖަލްސާއަކުން ޤާނޫނާއި ޤަވާއިދާއި އެއްގޮތްވާ ގޮތުގެ މަތިން ރުހުން ހޯދުމަށްފަހު މެނުވީ މި އެގްރިމެންޓްގައި ސޮއިކުރުމާއި އެގްރިމެންޓާއި ގުޅޭގޮތުން ކުރަންޖެހޭ އެއްވެސްކަމެއް ނުކުރުމަށް ޗައިނާ ސަރުކާރަށް އިލްތިމާސްކުރަމެވެ.


Footboalha alun binaa kuran Pakistan ah vaguthu beynun: Coach\nފުޓްބޯޅަ އަލުން ބިނާކުރަން ޕާކިސްތާނަށް ވަގުތު ބޭނުން: ކޯޗް\nޕާކިސްތާންގެ ކޯޗް ހޯސޭ އެންޓޯނިއޯ ނޮގެއިރާ (ކ) އާއި ކެޕްޓަން ސައްދާމް ހުސައިން ---\nޕާކިސްތާންގެ ފުޓްބޯޅައިގެ އެތެރޭގައި ޖެހުނު މައްސަލަތަކުން އަރައިގެނެ ވިއްޖެ ކަމަށާއި މީ ޕާކިސްތާންގެ ފުޓްބޯޅަ ކޮޅަން ޖަހަންވީ ވަގުތު ކަމަށް އެ ޓީމުގެ ކޯޗް ހޯސޭ އެންޓޯނިއޯ ނޮގެއިރާ ބުނެފި އެވެ.\nސާފް ޗެމްޕިއަންޝިޕްގައި މިއަދު ނޭޕާލާ ދެކޮޅަށް ނިކުންނަ މެޗު ވާނީ، ހަތަރު އަހަރުގެ މެދުކެނޑުމަކަށް ފަހު ޕާކިސްތާންގެ ސީނިއާ ޓީމުން ކުޅޭ ފުރަތަމަ މެޗަށެވެ. ބްރެޒިލަށް އުފަން ނޮގެއިރާ ބުނީ، ސާފް ޗެމްޕިއަންޝިޕް ވާނީ ޕާކިސްތާންގެ ފުޓްބޯޅަ ކޮޅަށް ނަގަން ފަށާ ދަތުރުގެ ފުރަތަމަ މަންޒިލު ކަމަށެވެ.\nއިންޑޮނޭޝިއާގައި ނިމިގެން ދިޔަ އޭޝިއަން ގޭމްސްގެ ފުޓްބޯޅަ އިވެންޓްގައި، ޕާކިސްތާންގެ 23 އަހަރުން ދަށުގެ ޓީމުން ވާދަ ކުރި އެވެ. އެ މުބާރާތުގައި، ނޭޕާލްގެ މައްޗަށް ހޯދި މޮޅަކީ، އޭޝިއާގެ ފުޓްބޯޅައިގައި 40 އަހަރު ފަހުން ޕާކިސްތާން ހޯދި ފުރަތަމަ މޮޅެވެ. އޭނާ ބުނީ ސާފް ޗެމްޕިއަންޝިޕްގައި ފުރަތަމަ އަމާޒަކީ ގުރޫޕް ސްޓޭޖު ފަހަނައަޅައި ދިއުން ކަމަށެވެ.\n"ޕާކިސްތާންގެ އެތެރޭގައި ޖެހުނު މައްސަލަތަކާ ގުޅިގެން ފީފާއިން އެޅި ސަސްޕެންޝަންގެ ފިޔަވަޅަށް ފަހު މިހާރު ވަނީ މައްސަލަތައް ހައްލު ކުރެވިފައި،" ނޮގެއިރާ ބުންޏެވެ. "މީ ޕާކިސްތާންގެ ފުޓްބޯޅަ އަލުން ކޮޅަށް ނެގުމަށް ލިބޭ ފުރުސަތެއް، އަހަރެންގެ ވިސްނުމުގައި ޕާކިސްތާން ފުޓްބޯޅަ އަލުން ހަމަޔަކަށް އެޅެން އެއް އަހަރު ނަގާނެ."\nމިދިޔަ މަހު ރާއްޖެއާ ދެކޮޅަށް ގަތަރުގައި ޕާކިސްތާނުން ކުޅެން އޮތް މެޗު ކެންސަލު ކުރަން ޖެހުނު ސަބަބާ ބެހޭގޮތުން ނޮގެއިރާ ވާހަކަ ދެއްކި އެވެ. އޭނާ ބުނީ، ގަތަރަށް ދާން ވިސާއަށް އެދި ވަރަށް ކުރިން ހުށަހެޅި ނަމަވެސް އެކަންކަން ހަމަނުޖެހުނު ކަމަށެވެ.\nނޭޕާޅްގެ ކޯޗް ބާލް ގޯޕާލް (ވ) ---\nޕާކިސްތާނާ ދެކޮޅަށް ނިކުންނަ ނޭޕާލްގެ ވަގުތީ ކޯޗް ބާލް ގޯޕާލް މާހަޖަން ބުނީ، އޭނާގެ ޓާގެޓަކީ ގުރޫޕް ސްޓޭޖު ފަހަނައަޅާއި ދިއުން ކަމަށާއި މުބާރާތުގެ ތައްޓާ މެދު ވިސްނާނީ އެއަށްފަހު ކަމަށެވެ. ސާފް ޗެމްޕިއަންޝިޕްގައި، ނޭޕާލް ޓީމު ގޮވައިގެން އޭނާ އަންނަން ޖެހުނީ، މިދިޔަ މަހާ ހަމަޔަށް އެޓީމުގެ ކޯޗުގެ ގޮތުގައި ހުރި ޖަޕާންގެ ކޯޖީ ގޮޔޯޓޮކޫގެ ވިސާގެ މައްސަލަ ޖެހި ނޭޕާލަށް އެތެރެވުމުގައި މައްސަލަ ދިމާވުމުންނެވެ. އޭޝިއަން ގޭމްސްއަށް ފަހު އިންޑޮނޭޝިއާއިން ނޭޕާލަށް ދިއުމުގެ ފުރުސަތު އޭނާ އަށް ނުލިބުނީ، އޭގެ ކުރިން ނޭޕާލްގައި ހޭދަ ކުރި މުއްދަތުގައި ޓްއަރިސްޓް ވިސާގައި އޭނާ އުޅުމުންނެވެ.\nކުރިން ނޭޕާލްގެ ގައުމީ ޓީމަށް ކުޅުނު ފޯވަޑް ބާލް ގޯޕާލް ބުނީ އޭނާގެ ޓީމުގައި އޮތީ ޒުވާން ކުޅުންތެރިންނާއި ސީނިއާ ކުޅުންތެރިން ހިމެނޭ މަސްހުނި ސްކޮޑެއް ކަމަށެވެ.\n"އަހަރެމެންގެ ޓީމާ މެދު ވަރަށް އިތުބާރު އެބައޮތް، އަހަރެމެން މިތަނަށް އައިސް މިތިބީ މުބާރާތުގެ ތަށި ހޯދަން، ނަމަވެސް އަހަރެމެންގެ އެންމެ ފުރަތަމަ ޓާގެޓަގަކީ ގުރޫޕް ސްޓޭޖަށްވުރެ ދުރަށް ދިއުން." ބާލްގޯޕާލް ބުންޏެވެ.\nނޭޕާލާއި ޕާކިސްތާން ކުޅޭ މެޗު ފަށާނީ ރާއްޖޭގަޑިން މިއަދު 3:00 ގަ އެވެ. މިއަދުގެ ދެ ވަނަ މެޗުގައި މުބާރާތް ބާއްވާ ގައުމު ބަންގުލަދޭޝް ނިކުންނާނީ ބޫޓާނާ ދެކޮޅަށެވެ. އެ މެޗު އޮންނާނީ މިއަދު 6:00 ގަ އެވެ.\nސާފް ސުޒުކީ ކަޕް ޕާކިސްތާން ސާފް ޗެމްޕިއަންޝިޕް


އެޑްމިން – Page 253 – Liyuntheringe Gulhun\nVisitors online  63:users  0guests  27bots  36The maximum number of visits was  2016-10-05:all visits  37149:users  3guests  1698bots  35448browser  Chrome 53.0.2785.143\nބުއްދީގެ އަލީގައި ޙަޤީޤީ އީމާންކަން\n11 ނޮވެމްބަރު 20126 ޚިޔާލުޢަޤީދާ, ދީނާއި ދުނިޔެއެޑްމިން\nކިޔާފައިވާ ޢަދަދު: 7750\nޙައްޤު ތެދު ހޯދުމަށް ފެންބޮވައިގަތުމަކީ ލިބޭ ވަރަށްބޮޑު އުފަލެކެވެ. އަދި އެއީ ޙަޔާތުގެ މަޤުޞަދުގެ މައިބަދަ ވެސް މެއެވެ. ކޮންމެ އިންސާނަކީ ވެސް އެމީހެއްގެ މި ދުނިޔޭގެ ޙަޔާތް ނިންމައި ﷲ ސުބުޙާނަހޫ ވަތަޢާލާގެ ދަރުބާރަށް ހާޒިރުކުރެވި އޭނާގެ އަމަލުތަކަށް ޖަވާބުދާރީވާންޖެހޭ އަދި އެ އިންސާނާގެ ކޮންމެ ޢަމަލެއް އެ އަމަލެއްގެ ނިޔަތުގެ އަލީގައި، އިންސާފުވެރިކަމާ އެކު އިންސާފުކުރެވޭނޭ މީހެކެވެ.\nކުށްވެރިޔަކީ …. ނަފުރަތު\n11 ނޮވެމްބަރު 20121 ޚިޔާލުބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 3346\nއަޙްމަދު ރަޝީދު ޢަބްދުލްޤާދިރު\nޝާހިދާ، ސްކޫލް ދައުރު ނިންމުމަށްފަހު އަދާކުރަން ކަނޑައެޅި ވަޒީފާއަކީ ޓީޗަރުކަމެވެ. އެއީ އޭނާ އެންމެކުރާހިތްވާ މަސައްކަތެވެ. ޓްރޭނިންގ ހޯދުމުގެ ގޮތުން އިތުރު އެއްއަހަރު ކިޔެވުމުގައި ހޭދަކުރަން ޖެހުނެވެ. ޝާހިދާ އޭނާގެ ސްކޫލް ދައުރު ނިމުމާއެކު ލޯބީގެ ޙަޔާތްވެސް ފަށައިފިއެވެ. ޝާހިދާގެ ލޯބީގެ ޙަޔާތުގެ ބައިވެރިޔަކަށް ލިބުނީވެސް އޭނާ ކުރިޔަށްދާ ރޮނގުގައި ކުރިޔަށްދާ ޒުވާނެކެވެ. އެކަމާ ޝާހިދާ ވަރަށް އުފާ ކުރިއެވެ. ކަޅު ބިއްލޫރި\n10 ނޮވެމްބަރު 20121 ޚިޔާލުބަހާއި އަދަބު, ސަމާސާ އަދަބުއެޑްމިން\nއަލީ އަލީފް، ޙާސިލް، ހއ. އިހަވަންދޫ\nފަތިހު ތެދުވާން އާދަވެފައި ނުވުމާއެކު މިއަދު ވެސް ފަތިހުގެ އަރާމު ނިދިކޮޅު ދޫކޮށްލުން ވީ ވެވޭވަރުގެ ކަމަކަށް ނޫނެވެ. ނަމަވެސް މަންމަގެ ހަޅޭލެވުންތަކަށް މިއަދު ވެސް ކެތްކުރެވޭވަރެއް ނުވި އެވެ. ދެ ލޯ ރަނގަޅަށް ނުހުޅުވި ހުރެ، އެނދުމަތިން ތެދުވެގެން ގޮސް ގިފިއްޔަށް ވަނީމެވެ. ދެން މި ޖެހުނީ ކަންތަކާ އެވެ. ފެން ދާންޏެއް ނަގައި އޭގައި އަތް ޖައްސައިލިއިރު ކަމަކުދާކަށް ނެތެވެ. ފިނިކަމުން ހީވަނީ ގަނޑުފެން ގަނޑެއްހެންނެވެ. ކޮންމެއަކަސް އިތުރު ގޮތެއް ނެތުމާއެކު ބޮލަށް ދާންޏެއް ކޮނޑަށް ދާންޏެއް އަޅައިލުމަށްފަހު ނުކުތީމެވެ. އޭރު ދަތްދޮޅި ހީވަނީ ފަހާފޮށީގެ ދަތްގަނޑު ހެންނެވެ. މިހާލުގައި ހުރެނަމަ ވެސް ކުޑަކޮށް މަތިމަތިން ރީތިވެލައިގެން ނުކުތީމެވެ.\nކަން އޮތް ގޮތް (2)\n10 ނޮވެމްބަރު 2012ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 3093\nއާދަމް ނަސީމް އަބޫބަކުރު، ލ. މާވަށް\n(1)\tކަން ހިނގާ މަގު އޮޅިއްޖެ، ކަންނެތްކަން ޢާއްމު ވެއްޖެ\nދަންނަ ބަޔެއް އިތުރުވެއްޖެ ކަންތައް ވާ ފުނި ޖެހިއްޖެ\n(2)\tމުސްކުޅިންގެ ލޯ ދިލިއްޖެ ވިސްނުންވެސް ރަނގަޅުވެއްޖެ\nކުސް ނުތަޅައި ފަރުޖެހިއްޖެ އުސްތަންމަތި ވެސް ލިބިއްޖެ\n(3)\tގޭސް އުނދުނަށް ރޭރުވެއްޖެ ފޭސްބުކް ގައި ތާށި ވެއްޖެ\nމޭސްތިރިން އިތުރު ވެއްޖެ ބޭސް ފަރުވާ ހިލޭ ވެއްޖެ\nސިކުނޑިއަށް އުނިކަން ލިބިފައިވާ ކުދީން (7)\n10 ނޮވެމްބަރު 2012ދުޅަހެއުކަމާއި ޞިއްޙަތު, ޞިއްޙީ މަޢުލޫމާތުއެޑްމިން\nކިޔާފައިވާ ޢަދަދު: 3423\n(6 ނޮވެމްބަރ 2012 (އަންގާރަ)ގުޅޭ)\nސިކުނޑިޔަށް އެކިއެކިބަލި ޖެހުމަކީ ސިކުނޑިޔަށް އުނިކަން ލިބުންކަހަލަ ކަމެއް ހެއްޔެވެ؟\nދުނިޔޭން މޮޔަވުމާއި، ގަނޑުވުންފަދަ ސިކުނޑީގެ އެކިއެކި ބަލިބަލި ޖެހުމަކީ ސިކުނޑިޔަށް އުނިކަންލިބުމާ އެއްކަހަލަކަމެއްނޫނެވެ. ސިކުނޑިޔަށް އުނިކަންލިބުމަކީ ޖެހޭ ބައްޔެއް ނޫނެވެ. އެއީ އެކުއްޖަކަށް ދިމާވާ ޙާލަތެކެވެ. މިއީ ފަސޭހަކުރެވޭނެކަމެއްނޫނެވެ. އެހެންނަމވެސް ސިކުނޑިޔަށް އުނިކަން ލިބިފައިވާ ކުދީންނަށް އެކަށީގެންވާ މިންވަރަކަށް ކަންތައް ދަސްކޮށްދީ ޙާލަތު ރަނގަޅުކުރުމަށް އެހީވެވިދާނެއެވެ. ޢަދުލު އިންސާފުގެ މަތިވެރި މިސާލެއް\n9 ނޮވެމްބަރު 2012ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5550\n“ސާހިބާއެވެ. އަޅުގަނޑު އައިސް މިހިރީ އިންސާފަށް އެދިގެންނެވެ. ﷲއަށްޓަކައި އަޅުގަނޑާމެދު އިންސާފުކޮށް ދެއްވާށެވެ.” މީހަކު އާދޭހާއެކު ރޮމުން ރޮމުން ދެންނެވިއެވެ.\n“ކަލޭގެ މަސްއަލަ ހުށަހަޅާށެވެ. އަދި ހިތްހަމަޖައްސާލައިގެން ހުންނާށެވެ. ކަލެއާ މެދު ފުރިހަމައަށް އިންސާފު ކުރެވޭނެއެވެ.” ތުނޑު ހަސަނަށް ކެހިދިން މީދާ\n9 ނޮވެމްބަރު 2012ބަހާއި އަދަބު, ވަޒަން ބަހުރުވައެޑްމިން\nކިޔާފައިވާ ޢަދަދު: 4002\nއިހަވަންދޫ އުތުރު އަވަށު މުއްސަންޖަކު އިހު އުޅުނޭ ތުނޑު ހަސަނުން ނަންދެވިފާ މަހުޖަނަކަށްވެޔެ ރަށުގާ\nގައްލަންދޫ ވަރުވާޔަށް ދަނޑު ހައްދަން ގެންގުޅުނޭ މިޔަހެއްޔަށް ދަނޑުހައްދަން ރަށުގެ އެކީ ރޯކުރިޔޭ\nޙަޔާތުގެ ހިޔަނި (9)\n9 ނޮވެމްބަރު 20121 ޚިޔާލުބަހާއި އަދަބު, ވާހަކައެޑްމިން\n(8 ނޮވެމްބަރ 2012 (ބުރާސްފަތި) ގުޅޭ) ގާތަށްގެނެސް އަދިވެސް ކައިރިކުރާ ހިތްވުމެވެ. އެމީހުންގެ ލޯބިވާ ދަރިން އަމިއްލަ ބަނޑުން އުފަންކުރާ ގޮތަށެވެ. ހުދާ، އައިމަން އެއްކޮށް މިލްކު ކުރާ ހިތްވެއެވެ. އޭނާގެ ބަނޑުން އުފަންކުރާ ހިތްވެއެވެ.\nނޭނގި އިނދެގެން ކުޅުމުގެ ތެރޭގައި މުޅި ކާޑު ރޮނގުން ފުރިއްޖެ އެވެ. އޭގެ މާނައަކީ ނުދާނޭ ވާހަކަ ހެއްޔެވެ؟ ނޫނީ ދާނަން ހެއްޔެވެ؟ ހުދާ އިތުރަކަށް ނުއަހައެވެ. ސުވާލެއް ނުކުރެއެވެ.\n8 ނޮވެމްބަރު 2012ބަހާއި އަދަބު, ވާހަކައެޑްމިން\nކިޔާފައިވާ ޢަދަދު: 5572\n(5 ނޮވެމްބަރ 2012 (ހޯމަ) ގުޅޭ)\nނިޔާޒްގެ ވާހަކައިން ސަރާއަށް ހިތްހަމަޖެހުން ލިބުނުއިރު އެވަރަށް ހިތް ނުތަނަވަސްވެސްވިއެވެ.\n“މަލަކާ އަދިވެސް ޢިމްރާނާ ހެދި އުޅެނީތަ؟” ސަރާ ފުން ނޭވާއެއްލިއެވެ.\n“އާނ…އޭނަ ވަރަށް މަސައްކަތް ކުރާނެ، އޭނަގެ މަޅީގަ ޢިމްރާން ޖައްސަން…ސަރާ މިގޭގަ އުޅެންޖެހޭނީ އެކަމަށް ވަރަށް ވިސްނައިގެން. އެހެން ނޫނީ ކިތަންމެ ބޮޑު ކެއްސެއްވެސް ލިބިދާނެ. އަހަރެން ނޭދެން، ސަރާއަށް ދެރައެއް ލިބޭކަށް….” ނިޔާޒް ސަރާއަށް ވިސްނައިދިނެވެ. އެވަގުތު ޢިމްރާންވެސް އައިސް ގެއަށް ވަދެއްޖެއެވެ.\nހުސް ކިރުޅިޔަ މަސް\n8 ނޮވެމްބަރު 2012ބަހާއި އަދަބު, ސަމާސާ އަދަބުއެޑްމިން\nމަރިޔަމް ޝަހުނާ، ޕިންކްރޯސް، ހއ. އިހަވަންދޫ\nދުވަސްވަރަކީ އިހަވަންދޫއަށް ވަރަށް މަސް ތަދު ދުވަސްވަރެކެވެ. ހުޅަނގު މޫސުންކަމުން މަހަށްދެވޭކަށް ވެސް ނެތެވެ. ރަށުގައި މުޅިން ވެސް ގެންގުޅެނީ ރިޔާ ދޯންޏެވެ. އެހެންކަމުން ގޮނޑުދޮށުން މަސް ބާނަނީ އެވެ. ބައެއް ފަހަރަށް ފަރުމަސް ބާނަން ދެއެވެ. ހަސަންފުޅު ވެސް އަވަހަށް ހޭލައިގެން މަސް ބާނަން ދާން ނުކުތެވެ. އަތުގައި ކަންވާރު ރޯލެއް އޮތެވެ. 123456789101112131415161718192021222324252627282930313233343536373839404142434445464748495051525354555657585960616263646566676869707172737475767778798081828384858687888990919293949596979899100101102103104105106107108109110111112113114115116117118119120121122123124125126127128129130131132133134135136137138139140141142143144145146147148149150151152153154155156157158159160161162163164165166167168169170171172173174175176177178179180181182183184185186187188189190191192193194195196197198199200201202203204205206207208209210211212213214215216217218219220221222223224225226227228229230231232233234235236237238239240241242243244245246247248249250…251252253254255…256257258259260261262263264265266267268269270271272273274275276277278279280281282283284285286287288289290291292293294295296297298299300301302ފަހުގެކުރީގެ


Lanka ge kavvalhakun insaanun ge gina adhadhehge kashi fenijje | Mihaaru\nލަންކާގެ އުތުރުގައި އިމާރާތް ކުރަން ކޮންނަމުން ދިޔަ ތަނަކުން އިންސާނުންގެ ކަށިތައް ފެނުމުން ފޮރެންސިކް ޓީމުތަކުން ބަލަނީ.\nލަންކާގެ ކަށްވަޅަކުން އިންސާނުންގެ ގިނަ އަދަދެއްގެ ކަށި ފެނިއްޖެ\n30 ޑިސެމްބަރ 2018 - 16:04 1 comment\nކޮލަމްބޯ (ޑިސެމްބަރު 29) - ސްރީ ލަންކާގެ ކަށްވަޅަކުން އިންސާނުންގެ 278 ކަށިގަނޑު ފެނިފައިވާ ކަމަށް ތަހުގީގު ޓީމަކުން ބުނެފި އެވެ.\nމިއީ ލަންކާ ހަނގުރާމަ 2009 ވަނަ އަހަރު ނިމުނު ފަހުން ފެނުނު މިހާ ގިނަ އަދަދެއްގެ ކަށިތަކެވެ.\nލަންކާގެ އުތުރުގެ މަންނާރު ސިޓީގެ ޖުޑީޝަލް މެޑިކަލް އޮފިސަރެއް ކަމަށްވާ ސަމިންދުރަ ރާޖަޕަކްސާ ވިދާޅުވީ ތަމަޅަ ޓައިގަރުންނާ ދެކޮޅަށް ކުރި ހަނގުރާމައިގެ ފަހު ދުވަސްވަރު ވަނީ އެތައްް ބަޔަކު މަރާ ވަޅުލާފައި ކަމަށެވެ.\nއިންސާނުންގެ ކަށިތައް ފުރަތަމަ ފެންނަން ފެށީ އިމާރާތް ކުރުމުގެ މަސައްކަތް ކުރަމުން ދަނިކޮށް މާޗް މަހު އެވެ.\n"ގާތްގަނޑަކަށް 118 ދުވަހުގެ މަސައްްކަތަށް ފަހު 278 އިންސާނެއްގެ ކަށިގަނޑު ވަނީ ހޯދިފައި. މީގެ ތެރޭން 20 އަކީ ކުޑަ ކުދިންގެ ކަށިގަނޑު،" ރާޖަޕަކްސާ ވިދާޅުވި އެވެ.\nއޭނާ ވިދާޅުވީ ކަށިގަނޑުތަކުގެ އިތުރު ފޮރެންސިކް ތަހުލީލްތައް ކުރާނެ ކަމަށެވެ.\nލަންކާގައި ގާތްގަނޑަކަށް 40 އަހަރަށް ދެމިގެން ދިޔަ މަދަނީ ހަނގުރާމައިގައި މަންނާރަކީ އެންމެ ބޮޑަށް ހަމަލާ ބަދަލުކުރި ސިޓީ އެވެ. ސަރުކާރުން އައްޔަން ކުރި ޕެނަލަކުން 2013 ވަނަ އަހަރު ބުނެފައި ވަނީ ހަނގުރާމައިގައި 19،000 މީހުން ގެއްލިފައިވާ ކަމަށެވެ. އޭގެ ތެރޭގައި 5،000 ސިފައިން ހިމެނޭ ކަމަށް ވެސް ބުނެފައިވެ އެވެ.\nހަނގުރާމައިގައި ގެއްލުނު މީހުންނާ ބެހޭ މައުލޫމާތު ހޯދުމަށް އުފައްދާފައިވާ އޮފިސް އޮން މިސިން ޕާސަންސް (އޯއެމްޕީ) އިން ބުނެފައި ވަނީ ފެނުނު ކަށިތަކުގެ ކާބަން ޑޭޓިން ހެދުމުގެ ޚަރަދު ދޭނެ ކަމަށެވެ. ބައެއް ކަށިތައް ވަނީ ރޭޑިއޯ ކާބަން ޑޭޓިން ހެދުމަށް ގައުމުން ބޭރަށް ފޮނުވާ ގޮތަށް ވެސް ހަމަޖައްސައިފަ އެވެ. މި ތަހުލީލުތަކަށް ފަހު، އެއީ ކޮން ދުވަސްވަރެއްގައި މަރާފައިވާ ބައެއްކަން އެނގޭނެ އެވެ.


މިނިވަން ޗެންޕިއަންޝިޕް 2016: ފޯރިނެގުމަށް ނިލަންދޫއިން ތަފާތު ދައްކަން ތައްޔާރުވަނީ – Nilandhe\nނިލަންދޫ ޓީމަށް ސަޕޯޓް ދިނުމުގެ ގޮތުން ނިލަންދޫ ސަޕޯޓަރުން ތަފާތުކަންތައްތަކެއް ކުރުމަށް ތައްޔާރުވަމުން އެބަދެއެވެ. މި މަސައްކަތް ކުރިޔަށް ދަނީ ނިލަންދޫއާއި މާލޭގައި ތިބި ނިލަންދޫ މީހުން ގުޅިގެން ކަމަށް މަޢުލޫމާތު ލިބެއެވެ.\nނިލަންދޫ ސަޕޯޓަރުން ކައްކުވާލުމުގެ ގޮތުން ފޯރިގަދަ ލަވައެއް މިހާރުދަނީ ޑަބްކުރަން ތައްޔާރުވަމުންނެވެ. މީގެ އިތުރުންވެސް ޕޮންޕޮން އާއި އެކިވައްތަރުގެ ފޮތިކޮޅުތައް ހެދުމުގެ މަސައްކަތްވެސް ކުރިޔަށް ދާކަމަށްވެއެވެ.\nމާލޭގައި ތިބި ފަރާތްތައް އިސްނަގައިގެން ޓީޝާޓްތަކެއް މިހާރުވަނީ ހޯދާފައެވެ. އަދި އެޓީޝާޓުތަކުގައި ޓީމަށް ސަޕޯޓްކުރުމުގެ ގޮތުން ބައެއ ޝިއާރު ލިޔުމަށް ގަސްތުކުރެވިފައިވާ ކަމަށް ވެއެވެ.\nފުޓްބޯޅައިގެ ފޯރިއާއިއެކު މުޅި ނިލަންދޫ ވަނީ އެކަތި ގަނޑަކަށްވެފައެވެ. ފޯރި ނެގުމުގެ ހުރިހާ ޙަރަކާތެއް ވެސް ހިންގަމުން ގެންދަނީ ރަސްމީ ފަރާތެއްގެ އެހީތެރިކަމެއް ނެތި ނިލަންދޫގެ އެކިއެކި ހެޔޮއެދޭ ފަރާތްތަކުގެ އިސްނެގުމުގެ މަތީންނެވެ.\nފައިނަލްގައި އަނެއްކޮޅުން ބައްދަލުކުރާނީ ދަރަނބޫދޫއެވެ.


Udha araane kamah lafaakoh mulhi Raajje ah hudhu samaalu nerefi - AO News\nއުދަ އަރާނެ ކަމަށް ލަފާކޮށް މުޅި ރާއްޖެއަށް ހުދު ސަމާލު ނެރެފި\nއުދަ އަރާނެ ކަމަށް ލަފާކޮށް މުޅި ރާއްޖެ އަށް ހުދު ސަމާލު ނެރެފި އެވެ.\nއެގޮތުން މޫސުމާބެހޭ ޤައުމީ އިދާރާއިން ވަނީ ހއ. އަތޮޅުން ފެށިގެން އައްޑޫ ސިޓީއާއި ދެމެދުގެ ރަށްތަކަށް، މިއަދު 12:00 އިން ފެށިގެން 16:00 އާއި ހަމައަށް ހުދު ސަމާލު ނެރެފައެވެ. މެޓް އޮފީހުން ލަފާކުރާ ގޮތުގައި މި ވަގުތުތަކުގައި ބައެއް ރަށްތަކަށް އުދަ އަރާނެ ކަމަށް ލަފާކުރެވެއެވެ.\nމި ހިނގާ ޖުލައި މަހުގެ ތެރޭގައި މީގެ ކުރިން ވެސް ރާއްޖޭގެ ބައެއް ރަށްތަކަށް އުދަ އަރާފައިވާއިރު، އައްޑޫ ސިޓީގެ ބައެއް ރަށްތަކަށްވެސް ވަނީ އުދައިގެ އަސަރު ވަރަށް ބޮޑަށް ކޮށްފައެވެ.\nމީގެ އިތުރުން ގަޑިއަކު 19 މޭލާ 24 މޭލާ ދެމެދުގެ ބާރުމިނުގައި ވައިޖެހޭނެ ކަމަށާއި، ވިލާގަނޑުގައި ގަޑިއަކު 50 މޭލަށް ވައި ގަދަވެ، ކަނޑުތައް ގަދަވާނެ ކަމަށް ލަފާކޮށް 13:00 އިން 17:00 އާއި ހަމައަށް، ހއ. އަތޮޅުން ފެށިގެން ތ. އަތޮޅާއި ދެމެދުގެ ރަށްތަކަށް ހުދު ސަމާލުވެސް ނެރެފައެވެ.\nމެޓް އޮފީހުން ރާއްޖޭގެ މޫސުން ކުރިއަށް ލަފާކުރާ ގޮތަށް ބަލާއިރު، މިއަދު ހެނދުނު 10:00 އިން މާދަމާ ހެނދުނު 10:00 އާއި ހަމައަށް ރާއްޖޭގެ އެކިހިސާބަށް ވިއްސާރަކުރާނެ އަދި ބައެއް ރަށްތަކަށް ބޯކޮށް ވާރޭވެހި ގުގުރުން އެކަށީގެންވާ ކަމަށެވެ.\nމީގެ އިތުރުން ހުޅަނގާއި ހުޅަނގުއުތުރުން، މެދުތެރެއާއި އުތުރުގެ އަތޮޅުތަކަށް ގަޑިއަކު 15 މޭލާއި 25 މޭލާ ދެމެދުގެ ބާރު މިނުގައި، ދެކުނުގެ އަތޮޅުތަކަަށް ގަޑިއަކު 13 މޭލާއި 23 މޭލާ ދެމެދުގެ ބާރު މިނުގައި ވައިޖެހޭނެ ކަމަށާއި، ވިލާގަނޑުގައި ގަޑިއަކު 50 މޭލަށް ވައި ގަދަވުން އެކަށީގެންވާ ކަމަށްވެސް ލަފާކޮށްފައި ވެއެވެ.\nއަދި ރާއްޖޭގެ ކަނޑުތައް ގަދަވާނެ ކަމަށާއި، ދިޔަވަރު ބޮޑުވާގަޑީގައި ބައެއް ރަށްތަކަށް އުދަ އެރުން އެކަށީގެންވާ ކަމަށް މެޓް އޮފީހުން ބުނެއެވެ. އެހެންކަމުން އާންމުކޮށް ހުރިހާ ފަރާއްތަކުން މޫސުުމަށް ސަމާލުވުމަށް މެޓް އޮފީހުން ވަނީ އެދިފައެވެ.\nހުދު ސަމާލުއުދަ އެރުންވިއްސާރަމޫސުންމޫސުމާބެހޭ ޤައުމީ އިދާރާމެޓް އޮފީސް


ނުބައި ޢަމަލުތައް ކޮށްފައި ހިތް ކުށްވެރިނުކުރާށެވެ! ސަލާމަތްކަން ހޯދޭނެ މަގު އޮތީ ފެންނާށެވެ!\nއެންމެ ގިނަބއަކަށް ނަރަކައަށް ވަންނަންޖެހެނީ ދުލާއި ހިތާއި އަދި ޖިންސީ ގުނަވަނުގެ ސަބަބުން ކަމަށްވާއިރު މި3ގުނަވަނަކީވެސް ހަށިގަނޑުގައިވާ އެންމެ ޟަޢީފް3ގުނަވަނެވެ. އެންމެ ކުޑަމިނުން ކަށިކޮޅެއްގެ މިންވަރުވެސް އެއިން ގުނަވަނެއްގައި ނުވެއެވެ.\nއެ3ގުނަވަނުންކުރެ ގުނަވަނަކަށް އެއްވެސް ޙަރަކާތެއް ގެނުވޭނީ އެމީހަކު ޤަޞްދުގައި އެކަމެއް ކުރުވުމުންނެވެ. ޝައިޠޯނާގެ ވަސްވާސްތަކުން ހިތްސަލާމަތްކުރުމާއި ދުލުން ނުބަައިބަސް ނުބުނުމާއި އަދި ފާހިޝް އަމަލު ނުކުރުމުގެ އިޚްތިޔާރު ކޮންމެ މީހަކަސްވެސް ﷲ ތަޢާލާ ވަނީ ދެއްވަވައިފައެވެ. އެކަމަށް އެދިގެން މަސައްކަތްކުރާ ކޮންމެ މީހަކަށް ﷲ ތަޢާލާ އެކަން ހިންމަވައި ދެއްވަވާނެތެވެ. އިން ޝާ ﷲ\nގިނަ ބައަކު އެންމެ ބޮޑަށް ކަންބޮޑުވަނީ ހިތުގެ މައްޗަށް އެމީހުންގެ އަމިއްލަ ބާރު ނުހިނގާކަމަށްބުނެއެވެ. އެހެންކަމުން މިގެނެސްދެނީ ޢިލްމުވެރިއަކު ހިތާއިބެހޭ ގޮތުން ވިދާޅުވެފައިވާ ބަސްކޮޅެކެވެ.\n"ހިތް ރަނގަޅު ކުރެވޭނީ ތެދުވެރި ތައުބާއަކުން ތައުބާވެ، ހުރިހާކަމެއްގައިވެސް އެއިލާހަށް ތަވައްކުލް ކުރުން ޙައްޤުގޮތުގައި ތަވައްކުލް ކޮށްގެންނެވެ. ﷲގެ އަމުރުފުޅުތަކަށް ބޯލަނބައި ކިޔަމަންގަނެ، ނަހީތަކުން ދުރުހެލިވެ ރައްކާތެރިވެގެންނެވެ. އަދި ހުރިހާ ޢަމަލެއްވެސް ޢިޚްލާޞްތެރިކަމާއެކު ﷲ ތަޢާލާގެ ވަޖުހުފުޅުއަދައި ކުރުމާއެކު، އެހެން މީސްތަކުންނަށްވެސް ހެޔޮގޮތް މިންވަރުވުމަށް އެދިގެންނެވެ.\nހިތް ފަސާދަވެ ނިކަމެތިވެ ބަލިކަށިވެގެންދާނީ މިއާއި ޚިލާފަށް ޢަމަލުކުރުމުންނެވެ. ނަބިއްޔާ ޞައްލަﷲ ޢަލައިހިވަސައްލަމަ ޙަދީޘްކުރައްވާފައިވެއެވެ.\n”ދަންނާށެވެ! ހަމަކަށަވަރުން ހަށިގަޑުގައި މަސްކޮޅެއްވެއެވެ. އެ ރަނގަޅުވެއްޖެނަމަ، މުޅި ހަށިގަނޑު ރަނގަޅުވެދެއެވެ. އަދި އެ ފަސާދަވެއްޖެނަމަ މުޅި ހަށިގަނޑު ފަސާދަވެ(ހަލާކުވެ) ދެއެވެ. ދަންނާށެވެ! އެއީ ހިތެވެ."\nހިތް ރަނގަޅުވުމުން ﷲ ތަޢާލާ ، އެއަޅެއްގެ ހިތުގައި އީމާންކަން ޒީނަތްތެރިކޮއްދެއްވަވައި، އީމާންކަމަށް ލޯބިކުރާ މީހެއްކަމުގައި އޭނާ ލައްވަތެވެ. އަދި ކުފުރާއި ފިސްގާއި ފާފަތައް އޭނަ ނުރުހޭ އެއްޗެއްކަމުގައި ލައްވަވަތެވެ. ދެންފަހެ އެތެރެފުށާއި ބޭރުފުށް ރަނގަޅުވެގެންވާ، ޞާލިޙު އަޅުންގެތެރެއިން އޭނާ ވެދެއެވެ."\nވީމާ ހިތުގެ މައްޗަށް އަމިއްލަ ބާރުފޯރުވޭނެގޮތާއި އަމަލުކުރަންވީ ގޮތް މިއޮތީ ވަރަށް ސާފުކޮށް ފެންނާށެވެ! ޢަމަލުނުކޮށްހުރެ ހިތް ކުށްވެރިކުރުމަކުން ނުފުދޭނެއެވެ.


އޭދަފުށީ މަގުތަކުގައި ލެޑް ލައިޓު ހަރުކުރަން ފަށަނީ\n29 އޭޕްރީލް 2019\nއޭދަފުށީ ބަނދަރުމަތި، ރަށުގެ ބޮޑެތި މަގުތަކުގައި ހުރި އާދައިގެ ހޮޅިބުރިތައް ނަގައި ލެޑް ލައިޓަށް ބަދަލުކަން ވަނީ ނިންމާފައި\nއޭދަފުށީ މަގުތަކުގައި ހުރި އާދައިގެ ލައިޓްތައް ނަގައި ލެޑް ބޮކި (ޑޭލައިޓް ހުދު) ހަރުކުރަން ނިންމައިފި އެވެ.\nއޭދަފުށީ ކައުންސިލުގެ ރައީސް ތޮލާލު އަބްދުއްރަހްމާން ވިދާޅުވީ މިއީ ކައުންސިލުގެ ބަޖެޓުން ޚަރަދުކޮށްގެން ކުރިއަށް ގެންދާ މަޝްރޫއެއް ކަމަށެވެ. އެގޮތުން މި މަޝްރޫއުގެ ފުރަތަމަ ފިޔަވަހީގައި ސަތޭކަ ލައިޓް ބަދަލުކުރަންވަނީ ނިންމައިފަ އެވެ.\nތޮލާލު ވިދާޅުވީ ވަރަށް އަވަހަށް ލައިޓް ހޯދަން ބަޔަކާ ހަވާލުކުރާނެ ކަމަށެވެ. އަދި ލައިޓްތައް ކައުންސިލަށް ލިބުމާއެކު ބަދަލުކުރުމުގެ މަސައްކަތް ކައުންސިލުން ފަށާނެ ކަމަށެވެ.\n“ފުރަތަމަ ފިޔަވަހީގައި ހަރުކުރާނީ ސަތޭކަ ލައިޓް. އެއީ މިހާރު ހުރި ވާކް ލައިޓްގެ ބަދަލުގައި 30 ވޯޓްގެ ހުދު އަލި ހުންނަ ލެޑް ލައިޓް، އަންނަ ހަފްތާ ލައިޓްތައް ސަޕްލައިކޮށްދޭން ބަޔަކާ ހަވާލުކުރެވޭތޯ މިބަލަނީ،”\nތޮލާލު ވިދާޅުވި ގޮތުގައި ލެޑް ލައިޓްތަކަށް ބަދަލުކުރުމުން މިހާރު މަގުމަތީ ލައިޓްތަކަށް ދާ ކަރަންޓް ހަރަދުގެ ވަރަށް ބޮޑުތަން ކުޑަވެގެންދާނެ އެވެ. އަދި މިއީ އެންމެ އެދެވޭ ގޮތަކަށް ހަކަތަ ބޭނުންކުރަން ކައުންސިލުން އަޅާ މުހިއްމު ފިޔަވަޅަކަށް ވެގެންދާނެ ކަމަށްވެސް އޭނާ ވިދާޅުވި އެވެ.